
JOHDANTO 


TEOKSEN LOPUSSA KAKSI KARTTAA 


»Trimalkion pidot» on laajan roomalaisen romaanin väli- 
kertomus, joka muodostaa jotenkin itsenäisen kokonaisuuden. 
Romaani on kirjoitettu ajanlaskumme ensimimäisen vuosisadan 
keskivaiheilla, ja sen tekijäksi on käsikirjoituksiin merkitty 
Petronius Arbiter. Yleisesti on omaksuttu käsitys, että romaa- 
nin tekijä on samanniminen keisari Neron aikainen hovimies, 
jonka elämäntavoista ja kuolemasta historioitsija Tacitus antaa 
varsin värikkään kuvauksen. 

Petronius — niin Tacitus kertoo — vietti päivänsä nuk- 
kuen, mutta yönsä hän omisti työskentelylle ja huvituksille. 
Kun toiset tulivat kuuluisiksi tarmokkaina toimen miehinä, 

hän saavutti mainetta älykkäänä tyhjäntoimittajana. Mutta 
— kuitenkaan häntä ei pidetty irstailijana ja tuhlarina, niinkuin 
yleensä sellaisia henkilöitä, jotka hävittivät omaisuuttaan, vaan 
hän oli hienostuneen elämäntaiturin maineessa. Sanojaan ja 
tekojaan hän ei liiaksi harkinnut eikä hän välittänyt siitä, 
minkä vaikutuksen ne tekivät hänen ympäristöönsä. Mutta 
niinpä ne viehättivätkin roomalaisia, koska ne käsitettiin suo- 
ran ja vilpittömän luonteen ilmauksiksi. Bityynian maaher- 
rana ja Rooman konsulina hänellä oli tilaisuus osoittaa, että 
hän oli vaativienkin tehtävien mittainen ja että hän tarvit- 
taessa kykeni virkeään toimeliaisuuteen. Mutta näistä toimista 

luovuttuaan hän jälleen vaipui entiseen velttouteensa tahi aina- 
kin pyrki antamaan itsestään sellaisen kuvan, kuin hänellä ei 
olisi ollut vakavia harrastuksia. Hänet otettiin keisari Neron 
suppean ystäväpiirin jäseneksi, ja tässä piirissä hänestä käytet- 
tiin nimitystä arbiter elegantiae, hienostuneen maun määrääjä. 
Nimityksen antamiseen oli tietenkin vaikuttanut, että hänen 
sukuhaaransa nimi oli juuri Arbiter. Keisari Nero luotti siinä 
määrin Petroniuksen makuun, ettei loisteliainkaan järjestely 
häntä tyydyttänyt, jollei hän tietänyt sen saaneen Petroniuksen 
hyväksymistä. | 

Mutta keisarin suosio tuotti Petroniukselle tuomion. Sillä 
Tigellinus, keisarin henkivartiokaartin päällikkö ja Neron 
kaikkivoipa uskottu, alkoi kadehtia Petroniusta, koska vainusi 
hänessä kilpailijaa, jolla sitä paitsi oli suurempi asiantuntemus 
nautintojen alalla. Raivatakseen Petroniuksen tieltään Tigelli- 
nus käytti hyväkseen Neron epäluuloisuutta, joka oli keisarin 
hallitsevin ominaisuus. Keskustellessaan Neron kanssa hän ta- 
van takaa syyttävässä äänilajissa viittaili siihen, että Petronius 
oli ollut Neron henkeä vastaan suunnattuun salaliittoon osal- 
listuneen Scaevinuksen läheinen ystävä. Sitten hän lahjuksia 
käyttämällä sai yhden Petroniuksen orjista tekemään ilmi- 
annon isäntäänsä vastaan. Petroniukselta riistettiin mahdolli- 
suudet puolustautua ja suurin osa hänen palveluskuntaansa 
vangittiin. 

Tigellinus oli järjestänyt asiat niin, että ilmianto ja sitä seu- 
ranneet toimenpiteet tapahtuivat sellaisella hetkellä, jolloin kei- 
sari oli poissa Roomasta. Nero oli matkustanut Kampaniaan, 
ja Petronius oli mukana hänen seurueessaan. Cumaen kaupun- 
gissa Petronius sai tiedon, että hänet oli määrätty pidätettä- 

väksi. Saamatta tilaisuutta selvittää asiaa keisarille Petronius 
käsitti, ettei hänellä syytettynä salahankkeista keisarin henkeä 
vastaan ollut toiveita pelastumisesta, vaan että häntä uhkasi 
kuolemiantuomio. Sen vuoksi hän ei halunnut häilyä pelon ja 
toivon vaiheilla, vaan päätti itse lopettaa päivänsä. Niin teki- 
vät useimmat sen ajan roomalaiset joutuessaan samanlaiseen ase- 
maan. Mutta Petronius ei syöksynyt suin päin itsemurhaan, 
vaan annettuaan aukaista suonensa hän vuorotellen käski sitoa 
ne ja taas uudelleen aukaista. Siten hän sai mielensä mukai- 
sen kuoleman voidessaan koko ajan keskustella saapuvilla ollei- 
den ystäviensä kanssa. Keskustelu ei kuitenkaan koskenut va- 
kavia asioita, eikä hän siinä pyrkinyt saavuttamaan mainetta 
mielenlujuudella. Sen lomassa hän antoi esittää itselleen kevyt- 
aiheisia laulelmia ja leikitteleviä runosäkeitä, mutta ei halunnut 
kuulla esityksiä sielun kuolemattomuudesta tahi filosofien ope- 
tuksia. Eräille orjistaan hän määräsi annettavaksi runsaita lah- 
joja, toisille taas raippoja. Lopuksi hän kävi ylellisesti katet- 
tuun pöytään ja vaipui sen jälkeen uneen siitä enää heräämättä. 
Näin hän halusi antaa pakolliselle kuolemalleen sattumanvarai- 
suuden leiman. 

Testamentissaankaan hän ei tehnyt niin kuin useimmat 
niistä, jotka samanlaisesta syystä menivät kuolemaan. Hän ei 
siinä imarrellut Neroa tai Tigellinusta tai ketään muutakaan 
mahtimiestä, vaan kirjoitti luettelon keisarin häpeällisistä 
teoista mainiten erikseen niihin osaa ottaneiden miesten ja nais- 
ten nimet sekä mitä erikoista mihinkin irstailuun oli sisältynyt. 
Luettelon hän lähetti sinetöitynä Nerolle. Lopuksi hän antoi 
murskata sinettisormuksensa, jottei sitä voitaisi käyttää vää- 
rien todistuskappaleiden valmistamiseen. Vielä hän antoi mää- 

räyksen, että kaikki hänen kallisarvoiset pöytäastiansa oli sär- 
jettävä, jotteivät ne joutuisi keisarin haltuun. Niiden jou- 
kossa vanhempi Plinius mainitsee olleen jalosta kivilajista veis- 
tetyn viinikauhan, joka oli maksanut n. miljoonan nykyistä 
markkaa. 

Tällainen on Tacituksen kuvaus Petroniuksesta ja hänen 
kuolemastaan. Siinä tutustumme mieheen, joka elää aikakau- 
tensa korkeimimissa piireissä ja jolla on ollut mitä oivallisin 
tilaisuus aikakautensa elämän huomioimiseen. Leimaa antavana 
piirteenä hänessä on eräänlainen epikurolainen huolettomuus, 
joka ilmenee kaikessa, mitä hän tekee, mutta erityisesti siinä 
tavassa, jolla hän menee kuolemaan. Hän kykenee kehittämään 
tarmoakin, kun sitä tarvitaan, mutta tavallisissa oloissa hän ei 
katso sen maksavan vaivaa. Häntä voisi pitää pelkästään kar- 
keana materialistina, jollei kaikelle, mitä hän tekee tai jättää 
tekemättä, olisi tunnusomaista hienostunut aisti ja harkittu elä- 
mäntaituruus. Hän ei ilmeisestikään ollut hovimies siinä mie- 
lessä, että hän olisi harjaannuttanut itsensä imartelemisen tai- 
toon ja notkeaan joustavuuteen, vaan pikemminkin häntä 
arvostettiin hänen suorasukaisuutensa ja avomielisyytensä 
vuoksi. Epäiltiinpä, että hän vain näytteli paheisiin vajon- 
nutta elostelijaa todellisuudessa sitä olematta. Eräänlainen teat- 
raalisuus ilmenee hänen kuolemassaankin, ei kuitenkaan pateet- 
tisena sankarillisuutena, joka oli hänelle täysin vierasta, vaan 
hienostuneena taitona järjestää viimeisetkin toimensa niin, että 
niistä jälkeenpäin riitti puheen aihetta. Hän tahtoi osoittaa 
kykenevänsä viimeiseen asti elämään samojen epikurolaisten 
periaatteiden mukaan, jotka hän kerta kaikkiaan oli valinnut 
elämänsä ohjeiksi. Kuolema ei ollut hänelle peloittava, sillä 

hän oli epäilemättä vakuuttunut siitä, ettei sen kynnyksen 
takana, jonka yli hän oli astumassa, ollut muuta kuin iäinen 
tyhjyys. Mielellään hän varmaankaan ei luopunut elämästä, 
mutta siihen sisältyi hänen kannaltaan tuskin mitään korkeam- 
pia arvoja. Kaikesta voi päättää, että hän suhtautui näytel- 
mään, jota nimitettiin elämäksi, ivan sekaisella ylemmyyden 
tunteella. 

Eräänlainen sisäinen todennäköisyys tukee johtopäätöstä, 
että hovimies ja romaaninkirjoittaja ovat yksi ja sama henkilö. 
Tosin Tacitus ei sanallakaan mainitse, että hänen tarkoitta- 
mansa Petronius Arbiter oli esiintynyt kirjailijana. Mutta 
Tacitus ei muutenkaan aina anna kuvaamistaan henkilöistä tyh- 
jentäviä tietoja. Historioitsijan vaitiolo siis ei suinkaan kiellä 
mahdollisuutta, että Petronius, jonka hän kuvaa verrattomaksi 
elämän taiteilijaksi, todella myös oli harjoittanut kirjallista 
taidetta. Päinvastoin saattaa todeta, että Tacituksen piirtämä 
luonnekuva vastaa erittäin hyvin sitä kuvaa, jonka voimme 
romaanin perusteella muodostaa sen tekijästä. Romaanin on 
epäilemättä kirjoittanut henkilö, jota voitaisiin nimittää suu- 
reksi pilkkaajaksi. Tekijän maailmankatsomus on selvästi epi- 
kurolainen, eikä hän tunnusta korkeampia siveellisiä elämän 
arvoja. Mutta vaikka romaanista ilmenee, että hän on ollut 
tarkoin perehtynyt ihmiselämän aineellisiin puoliin, panee siinä 
samalla merkille älyllisen ylemmyyden, jolla hän suhtautuu 
kuvattaviinsa. Romaanin tekijä ei hänkään lopulta ole karkea 
materialisti, vaan hienostunut elämän tarkkailija. Sen eräät 
kohdat osoittavat myös selvästi, että kirjoittajalla on ollut kor- 
kealle kehittynyt henkinen maku, joka tekee hänelle mahdol- 
liseksi lausua aikansa sivistyksestä erittäin sattuvia arvosteluja. 

Kaikki ominaisuudet, jotka voimme todeta olleen romaanin te- 
kijällä, soveltuvat pakottomasti siihen luonnekuvaan, jonka 
Tacitus meille tarjoaa Neron hovin maun määrääjästä. Romaa- 
nista käy lisäksi ehdottoman varmasti ilmi, että se on kirjoi- 
tettu ajanlaskumme ensimmäisen vuosisadan keskivaiheilla. 
Parhaiten soveltuu kirjoittamisajaksi juuri keisari Neron halli- 
tuskausi. Kaikki tämä tukee käsitystä, johon yleisesti on pää- 
dytty, että romaanin kirjoittaja on sama Petronius Arbiter, 
josta Tacitus kertoo. Fi ole olemassa ainoatakaan tosiseikkaa, 
joka olisi tämän johtopäätöksen vastainen. Silti sitä tietenkään 
ei voi pitää ehdottoman varmana, sillä se on vain päätelmä, 
jonka tueksi ci voida esittää varsinaisia historiallisia todistus- 
kappaleita. Tietysti on olemassa sekin mahdollisuus, että sa- 
maan aikaan on elänyt kaksi huomattavaa Petroniusta, hovi- 
mäes ja kirjailija. Mutta kun meille ei ole säilynyt minkään- 
laista tietoa kenestäkään toisesta samanaikaisesta Petronius 
Arbiterista, joka voisi olla romaanimime kirjoittaja, täytyy pitää 
mitä todennäköisimpänä, että romaanin tekijä on sama Petro- 
nius, jonka luonnekuvan ääripiirteet Tacitus niin vaikuttavasti 
on esittänyt nähtäviksemme. 

Petroniuksen romaanista meille on säilynyt vain loppuosa, 
sekin ainoastaan katkelmallisena ja suuresti lyhennettynä. * Ro- 
maani on ns. minä-romaani: Sen päähenkilö Enkolpius kertoo 
itse vaiheistaan. Hän on jolloinkin suututtanut hedelmällisyy- 
den jumalan ja puutarhojen suojelijan Priapuksen, joka sen 
vuoksi häntä vainoaa. Aivan niin kuin Odysseus aikoinaan 
harharetkillään oli saanut tuntea meren jumalan Poseidonin 
vihan, saa Enkolpius Priapuksen vainoamana kokea yhä uusia 
kohtalon kolauksia joka paikassa, minne hän vain tulee. Kun 

Priapus jumalalla sen ajan roomalaisten käsityksen mukaan 
oli karkean irvokas leima, lankeaa Enkolpiuksen kokemiin 
vaiheisiinkin jo tällä perusteella vahvasti koomillinen valaistus. 

Siinä missä meille säilyneet katkelmat alkavat, on tapah- 
tumapaikkana sama Kampanian kaupunki, jossa sittemmin 
Trimalkion pidotkin tapahtuvat. Kaupungin nimeä ei meille 
säilyneessä osassa mainita, mutta kertomuksesta ilmenee, että 
se on meren rannalla. Kun Napoli, Baiae ja Cumae eivät voi 
tulla kysymykseen syistä, joiden esittäminen tässä veisi liian 
pitkälle, jää jäljelle ainoaksi mahdollisuudeksi Puteoli, huomat- 
tava merikaupunki, johon varsinkin itämaiden merikauppa 
suuntautui ja johon mimi apostoli Paavali saapui matkallaan 
Roomaan. Siellä romaanin sankari Enkolpius oleskelee tilapäi- 
sesti yhdessä toverinsa Askyltoksen ja palvelijan asemassa ole- 
van nuoren Gitonin kanssa. Toverukset eivät mitenkään ole 
luojan lempilapsia eikä heidän menneisyytensä suinkaan ole 
ollut moitteeton. Enkolpius on kerran tappanut kestiystä- 
vänsä, hänet on tuomittu gladiaattoriksi ja karattuaan hän on 
ollut rosvojoukonkin jäsenenä. Hänellä on ollut monenlaisia 
arveluttavia lemmenseikkailuja. Askyltos on suunnilleen sa- 
maa maata kuin hänen toverinsa. Kumminkin toveruksilla on 
kohtalainen kirjallinen sivistys, mikä osoittaa, että he eivät 
' kuulu alimpiin yhteiskuntaluokkiin. He ovat jonkinlaisia seik- 
kailevia onnen onkijoita. Heidän luonnekuvansa ei olisi täy- 
dellinen, jollei mainittaisi, että kumppanukset ankarasti kilpai- 
levat nuoren seuralaisensa Gitonin rakkaudesta. 

Katkelmat alkavat Enkolpiuksen ja puhetaidon opettajan 
Agamemnonin keskustelulla, joka koskee puhetaidon rappeu- 
tumisen syitä. Enkolpius arvostelee ankarasti muodissa olevaa 

luonnotonta puhetyyliä, joka ilmenee asioiden paisutteluna ja 
tyhjänä sanahelinänä. Nuoriso ei saa kuulla eikä nähdä sel- 
laista, jolla on merkitystä käytännöllisen elämän kannalta, vaan 
se saa puheharjoituksissa käsitellä elämälle täydellisesti vieraita 
aiheita. Tuloksena on tuotteita, jotka ovat verrattavissa vah- 
vasti maustettuihin makeisiin. Todellinen suuri tyyli ei ole 
kirjavaa eikä paisuttelevaa, vaan kasvaa luonnollisen kauneu- 
den varassa. Puhetaidon opettaja Agamemnon puolestaan vie- 
rittää syyn oppilaitten ja näiden vanhempien niskoille. Nämä 
eivät haluakaan saada vakavaa koulutusta, ja sen vuoksi opetus 
muodostuu pelkäksi leikinteoksi. Mutta siihen on opettajien 
alistuttava, jolleivät tahdo nähdä oppisalinsa penkkejä tyhjinä. 
Opettajan täytyy olla kuin kalastaja. Jollei kalastaja pane 
koukkuunsa sellaista syöttiä, johon hän tietää kalojen tarttuvan, 
hänen on turha odottaa saalista, vaan hän saa niine hyvineen 
istuskella rantakalliolla. 

Heidän keskustellessaan Askyltos on Enkolpiuksen huo- 
maamatta livistänyt matkoihinsa. Kun Enkolpius sen havait- 
see, hänkin kiirehtii lähtemään majapaikkaan, mutta eksyy 
hänelle vieraan kaupungin kujissa ja palaa aina takaisin sa- 
maan paikkaan. Lopulta hän saa oppaakseen vihanneksia kau- 
pustelevan eukon, mutta tämä viekin hänet pahamaineiseen 
paikkaan, jossa hän ihmeekseen tapaa Askyltoksen. Tämä ker- 
too seikkailusta, joka hänetkin vastoin hänen tahtoaan oli joh- 
tanut tähän luolaan. Siellä toverukset tahdotaan väkisin pidät- 
tää, mutta lopulta he pääsevät majapaikkaansa, jossa heidän 
palvelijapoikansa Giton heitä odottaa. Täällä he kuitenkin heti 
joutuvat riitaan Gitonin vuoksi ja päättävät erota, mutta lyk- 
käävät päätöksen toteuttamisen seuraavaan päivään. He ovat 

näet pahassa rahapulassa, ja ennen eroa heidän on hankittava 
varoja voidakseen toimittaa pesänjaon. Heillä oli ollut kulta- 
rahoja vanhaan ihokkaaseen omimeltuina, mutta se oli heiltä 
anastettu. Nyt heidän on itse pakko tehdä sama temppu. He 
varastavat arvokkaan vaipan ja lähtevät myymään sitä torille. 

Ei aikaakaan niin tulee maalaismies yhdessä naisen kanssa 
tarkastelemaan vaippaa. Silloin huomaavat toverukset ihme- 
tyksekseen, että maalaisella on olkapäälle heitettynä heiltä anas- 
tettu ihokas, jota hänkin puolestaan on tullut kauppaamaan 
torille. Kun Askyltos sormin koettelemalla on todennut, että 
kultarahat ovat vielä liepeessä tallella, ryhtyvät ystävykset 
neuvottelemaan, millä keinoin parhaiten saisivat ihokkaansa ta- 
kaisin. Askyltos esittää turvautumista oikeuden apuun, mutta 
Enkolpius pelkää antautua tekemisiin oikeuden kanssa ja ehdot- 
taa aarteen ostamista halvalla hinnalla. 

Mutta mitä tehdä? Heillä ei ole kuin yksi vaivainen kupari- 
kolikko. Silloin maalaisen seurassa oleva vaimo käy tutkimaan 
heidän hallussaan olevaa vaippaa molemmista liepeistä ja alkaa 
sitten kovalla äänellä huutaa tavoittäneensa varkaita. Maa- 
laispari on näet vaipan oikea omistaja. Ystävykset puolestaan 
tarttuvat kiinni maalaisten hallussa olevaan repaleiseen ja likai- 
seen ihokkaaseen julistaen, että se on heidän omaisuuttaan. 
Paikalle tulleet koiranleuat saavat virnistelemisen aihetta siitä, 
että toinen riitapuoli vaatii omakseen sangen arvokasta vaate- 
kappaletta ja toinen taas repaletta, joka ei olisi kelvannut 
tilkkupeitteen tekijöillekään. Silloin Askyltos koettaa saada 
asiaa oikealle tolalle huomauttamalla, että jokaiselle on hänen 
omansa rakkain. Niinpä olisi vastapuolen luovutettava tove- 
ruksille ihokas ja se saisi pitää vaippansa. Tämä ehdotus miel- 

lyttää maalaisia, mutta paikalle tulee asianajajia, jotka vaati- 
vat, että riitaesineet on talletettava heidän huostaansa, kunnes 
asia ratkaistaisiin oikeudessa. Nämä näet haluavat saada omak- 
seen arvokkaan vaipan uskoen, ettei kumpikaan puoli rohke- 
nisi saapua oikeuteen, koska voisi siellä joutua syytteeseen var- 
kaudesta. Lopulta maalainen vimmastuneena heittää ihokkaan 
vasten Askyltoksen kasvoja. Siten ystävykset saavat takaisin 
kultarahansa. 

Mutta kun toverukset ovat tyytyväisinä saapuneet maja- 
paikkaansa ja antaneet Gitonin valmistaman ruoan maistua, 
sinne saapuu salaperäinen nainen nimeltä Ouartilla, joka taika- 
voimalla saa oven suljetut salvat laukeamaan. Tämä on tullut 
kostamaan ystävyksille sen, että he kerran olivat häirinneet 
hänen Priapus-juhlan viettoaan. Kuljetettuaan heidät asun- 
toonsa hän kiusaa heitä moninaisin sangen karkein tavoin ja 
pakottaa heidät vannomaan, etteivät he kenellekään kerro ko- 
kemiaan. Näitä kokemuksia Enkolpius tarkoittaa sanoessaan 
»Trimalkion pitojen» alussa ystävyksien saaneen niin monia 
kolauksia, että he mieluummin ajattelevat pakoa kuin virkis- 
tävää päivällislepoa. 

Tämän jälkeen seuraa itsenäisen kokonaisuuden muodostava 
välikertomus, joka on saanut nimen »Trimalkion pidot». 

Palattuaan —pidoista majapaikkaansa toverukset joutuvat 
entistä pahempaan riitaan Gitonista. Ei ole muuta keinoa kuin 
toteuttaa eropäätös ja antaa Gitonin valita, kumpaa tämä tah- 
toisi seurata. Enkolpius on varma, että Giton tahtoo pysyä 
hänen seurassaan, mutta vastoin hänen odotustaan käykin niin, 
että Askyltos saa houkutelluksi Gitonin mukaansa. Eron ta- 
pahduttua Enkolpius jää toistaiseksi yksin. Hän sulkeutuu 

huoneeseen kolmeksi päiväksi kiroten kohtaloaan ja ystäväänsä, 
joka hänet petti. Sitten hän raivopäisenä ryntää miekka kä- 
dessä kadulle etsiäkseen käsiinsä Askyltoksen ja kostaakseen 
kärsimänsä vääryyden verellä. Tässä tilassa hänet tapaa soti- 
las, joka kehoittaa häntä luovuttamaan aseensa ja varomaan 
nahkaansa. Koston aikeet jäävät täten sikseen. 

Sen jälkeen tapaamme Enkolpiuksen taidekokoelmassa, jossa 
on runsaasti kuuluisien mestarien tauluja. Hänen niitä tarkas- 
tellessaan tulee sisään harmaapäinen vanha mies, jonka kärsi- 
neet kasvot näyttävät ilmaisevan jonkinlaista ylevyyttä, mutta. 
jonka ulkoasu ei ole kehuttava. Tämä alkaa kävellä Enkol- 
piuksen vieressä ja ilmoittaa olevansa runoilija. Hänen nimensä 
on Eumolpus ja hän kertoo seikkailuistaan Vähässä-Aasiassa, 
jonne hän sotapalveluksessa ollessaan aikoinaan oli joutunut. 
Sitten hän esittää käsityksensä siitä, miksi taide on rappeutu- 
nut: »Sitä ei sovi ihmetellä, kun kaikki, niin ihmiset kuin 
jumalat, pitävät kullankimpaletta kauniimpana kuin mestari- 
teoksia, joita nuo hassahtavat kreikkalaiset, Apelles ja Feidias, 
ovat luoneet.» Kun Enkolpius on kiintynyt tauluun, joka 
kuvaa Troian hävitystä, ryhtyy Eumolpus esittämään samaa 
aihetta käsittelevää sepittämäänsä runoa. Ihmiset, jotka eivät 
saa rauhassa katsella tauluja, ryhtyvät heittämään kivillä ru- 
noilijaa, jonka on pakko peittää viitalla päänsä ja paeta. Enkol- 
pius, joka pelkää, että häntä ehkä voitaisiin luulla runon teki- 
jäksi ja kohdella samalla tavalla, näkee parhaaksi lähteä perässä. 

Enkolpius lyöttäytyy runoilijan kanssa yhteen, sitten kun 
Eumolpus on luvannut, ettei hän enää esitä runoja. Yhdessä 
he lähtevät kylpyyn, mutta kylpylässäkin Eumolpus alkaa pau- 
hata runoa. Sen vuoksi Enkolpius jättää hänet sinne ja rientää 

ulos. Tällöin hän tapaa katuvierellä seisomassa lemmikkinsä 
Gitonin, joka on myrtynyt Askyltokseen ja helposti taipuu 
saapuu Eumolpuskin, joka yhä kiusaa heitä runoillaan. Hänkin 
rakastuu Gitoniin ja lupaa laulaa runoissaan Gitonin ylistystä. 
Silloin Enkolpius ajaa hänet kadulle, mutta hän palaa takaisin 
ja ehtii tapella perinpohjaisesti majapaikan isännän kanssa, 
ennenkuin Enkolpius saa hänet uudelleen suljetuksi oven ulko- 
puolelle. Seuraavana päivänä Enkolpiusta uhkaa suuri koettele- 
mus, kun paikalle saapuu oikeudenpalvelija Askyltoksen seu- 
rassa ja tiedustelee Gitonia, jonka löytäjälle luvataan huomat- 
tava palkkio. Ennenkuin nämä ennättävät huomata Gitonin, 
Enkolpius piiloittaa hänet vuoteen alle ja tekeytyy sitten 
Askyltoksen kanssa puhuessaan täydellisesti tietämättömäksi 
Gitonin kohtalosta. Hän teeskentelee olevansa ihan suunnil- 
taan saadessaan kuulla Gitonin katoamisesta. Askyltoksen läh- 
dettyä Eumolpus ryntää sisään ja uhkaa saadakseen löytöpalk- 
kion ilmoittaa Gitonin olevan Enkolpiuksen luona. Heltyen 
Enkolpiuksen ja Gitonin rukouksista hän kuitenkin jättää 
uhkauksensa täyttämättä, ja syntyy taas sula sovinto. Yhdessä 
he päättävät pudistaa kaupungin tomut jaloistaan ja astuvat 
laivaan, jonka on määrä purjehtia Tarentumiin. 

Vasta merellä Enkolpius ja Giton saavat kuulla, että laivan 
isäntä on nimeltään Likhas, että hän on mukana laivassa ja 
että sen lisäksi laivassa on Tryfaena niminen varakas nainen. 
Nämä nimet nostavat toveruksille hiukset pystyyn. Sillä he 
eivät millään ehdolla tahtoisi tavata näitä henkilöitä, joille he 
ovat tehneet eräitä kolttosia ja jotka siksi ovat heidän pahim- 
pia vihamiehiään. Niinpä he neuvottelevat, miten pääsisivät 

pälkähästä. He harkitsevat jo mahdollisuutta heittäytyä me- 
reen tai tekeytyä kuolemansairaiksi, saadakseen perämiehen 
ohjaamaan laivan lähimpään satamaan. Eräs keino päästä lai- 
vasta olisi laskeutua yöllä köyttä myöten laivaveneeseen, minkä 
jälkeen katkaistaisiin köysi ja jätettäisiin loput onnettaren huo- 
maan. Mutta sekin huomataan mahdottomaksi tarkan yövar- 
tion vuoksi. Ei myöskään osoittaudu kelvolliseksi ajatus, että 
Eumolpus kietoisi heidät vaatekääröihin voidakseen satamaan 
tultua kenenkään huomaamatta siirtää heidät maihin. Enkol- 
pius ehdottaa, että he Eumolpuksen kirjoitusmusteella värjäi- 
sivät itsensä neekereiksi, jotteivät Likhas ja Tryfaena heitä 
tuntisi. Giton ei usko tämän tempun onnistuvan. Fi näyttä- 
nyt olevan muuta keinoa kuin hypätä suinpäin mereen ja 
hukkua. 

Eumolpus keksii silloin keinon. Hänellä on mukanaan pal- 
velija, joka on parturi. Tämä ajaa yöllä kuunvalossa paljaaksi 
heidän tukkansa ja kulmakarvansa, niin kuin tehdään karan- 
neille orjille, ja Eumolpus maalaa heidän otsaansa poltinmerkin. 
Mutta eräs matkustajista, joka on valveilla ja kävelee laivan 
kannella, huomaa tämän tukanleikkuun kuunvalossa ja panee 
sen merkille huonona enteenä. Tukan leikkaaminen laivassa ja 
vielä täyden kuun aikana ennusti onnettomuutta. 

Samana yönä Likhas näkee unessa Priapuksen ilmoittavan 
hänelle, että hänen etsimänsä kolttosten tekijä Enkolpius on 
laivassa, ja Tryfaena kertoo Neptunuksen ihan samoin ilmoit- 
taneen hänelle, että hänen hakemansa Giton on matkustajien 
joukossa. Sen johdosta Likhas päättää tarkastuttaa laivan. 
Äsken mainittu matkustaja, joka kuulee miesten etsinnästä, 
huomauttaa silloin, 'että varmaan ovat kysymyksessä samat 


19 


miehet, joiden tukka ajettiin paljaaksi yösydännä kuunvalossa. 
Eumolpus koettaa väittää asianomaisia orjikseen, mutta Enkol- 
pius ja Giton tunnetaan ja kummallekin tuomitaan laivan suo- 
jelushengen — lepyttämiseksi neljäkymmentä =raipan iskua. 
Enkolpius ehtii saada niitä kolme, jotka hän kestää spartalai- 
sella tyyneydellä. Mutta Giton parkaisee jo ensimmäisestä niin 
pahasti, että Tryfaena heltyy ja rupeaa pyytämään anteeksi- 
antoa rangaistaville. Eumolpus pitää heidän puolestaan puo- 
lustuspuheen ja koko laivassa oleva väki jakautuu kahteen puo- 
lueeseen. Lopulta yhtyvät molemmat puolet Eumolpuksen laa- 
timaan rauhansopimukseen, minkä jälkeen sovintoa vietetään 
juhla-aterialla. Kaikkialla laivassa kaikuu laulu, ja Eumolpus- 
kin alkaa taas lausua runoja. Enkolpius ja Giton saavat pal- 
Jaaksi ajettuun päähänsä peruukin. Tässä tilaisuudessa Eumol- 
pus kertoo kuuluisaksi tulleen tarinan Efeson siveästä avio- 
vaimosta, jonka uskollisuus ankaralle koetukselle joutuneena 
kuitenkin täydellisesti pettää. 

Kun laivassa näin vietetään iloista juhlaa, nousee äkkiä kova 
myrsky, joka ensiksi pyyhkäisee kannelta laivan omistajan 
Likhaan. Alus menettää ohjauskykynsä ja alkaa ajelehtia aalto- 
Jen mukana. Silloin Tryfaena astuu tavaroineen pelastusvenee- 
seen, joka lähtee kuljettamaan häntä kohti varmaa kuolemaa. 
Mutta laiva ei uppoa, vaan ajautuu ehjänä rannikolle. Sen 
ääreen saapuu kalastajia pienillä veneillä rosvotakseen saalista. 
»Mutta kun he näkivät ihmisiä, jotka puolustivat omaisuut- 
taan, he muuttivat saalistushimonsa avuliaisuudeksi.» Sillä 
välin Enkolpius kuulee laivan ruumasta perämiehen hytin alta 
kuin häkkiin suljetun pedon karjuntaa ja lähdettyään Gitonin 
kanssa ottamaan selkoa asiasta hän keksii runoilija Eumolpuksen 

siellä istumassa ja ääneen lausuen syytämässä runosäkeitä löy- 
tämäänsä suureen pergamentin kappaleeseen. Toverukset ihmet- 
televät, että Eumolpuksen tekee mieli kuolema silmien edessä 
sepittää runoa, ja kiskovat hänet esille piilopaikasta kehoittaen 
häntä palaamaan järkiinsä. Mutta runoilija on kiukustunut 
keskeytyksestä ja huutaa: »Antakaa minun kirjoittaa lause 
loppuun. Runo on ihan valmistumaisillaan.> Enkolpius kui- 
tenkin tarttuu häneen kiinni ja käskee Gitonin vetää myl- 
vivän runoilijan maihin. 

Pelastuttuaan haaksirikkoutuneesta laivasta toverukset viet- 
tävät yönsä kalastajamajassa. Aamulla Enkolpius näkee ran- 
nalla miehen ruumiin ja tuntee sen entiseksi vihamiehekseen 
Likhaaksi. Hän puhkeaa silloin seuraavanlaiseen vuodatukseen, 
joka on luonteenomainen esimerkki romaanin sisältämistä filo- 
sofi Senecan tyyliä ivamielessä mukailevista mietelmistä: 

»Missä on nyt kiivautesi, missä ylimielisyytesi? Olethan 
kalojen ja petojen ruokana. Vielä äsken kerskailit rajattomasta 
-vallastasi, mutta enää sinulla ei ole haaksirikon jäljiltä tuosta 
suuresta laivastasi lautaakaan. Kulkekaa sitten kuolevaiset ja 
täyttäkää rintanne suurilla ajatuksilla! Kulkekaa peräti varovai- 
sina ja tehkää tuhanneksi vuodeksi suunnitelmia petollisesti 
hankkimienne rikkauksien käyttämisestä! Varmasti tämäkin 
mies vielä eilen teki laskelmia omaisuudestaan ja määräsi mie- 
lessään päivän, jolloin hän palaisi kotikaupunkiinsa. Voi juma- 
lat ja jumalattaret, kuinka kaukana päämaalistaan hän makaa- 
kaan! Mutta meren ulappa ei ole ainoa, joka tekee turhiksi 
ihmisten toiveet. Sitä, joka lähtee sotaan, eivät hänen aseensa 
varjele tuholta. Toinen, joka kotona turvaa jumaliin, hau- 
tautuu talonsa raunioihin. Kolmas putoaa rattailta ja joutuu 

näin kiirehtiessään kuoleman saaliiksi. Ahne tukehtuu ruo- 
kaansa, ja kohtuuden ystävä menehtyy pidättyväisyyteensä. 
Jos oikein laskee kaikki mahdollisuudet, on haaksirikko uhkaa- 
massa kaikkialla. Tosin aaltoihin vajonnut ei saa hautausta. 
Niinkuin olisi väliä sillä, mikä voima katoavaisen ruumiin 
tuhoaa, tuli vai aallot vai aika! Mitä tehnetkin, tulos on aina 
sama.» 

Haudattuaan Likhaan ruumiin ystävykset lähtevät taivalta- 
maan sisämaahan päin ja nousevat hikipäin ylängölle, joka 
jytkkänä kohoaa meren rannikosta. Sieltä he näkevät kaupun- 
gin ja saavat kuulla, että se on Kroton. Mutta vastaantulijat 
varoittavat heitä huomauttamalla, että siinä kaupungissa eivät 
kukoista tieteet eivätkä taiteet eivätkä myöskään hyvät tavat, 
vaan että siellä menestyvät ainoastaan vilpistelijät. Kaupungin 
asukkaat ovat jakautuneet kahteen osaan: pyydystettäviin ja 
pyydystelijöihin. Asukkaat näet elävät liehittelemällä rikkaita 
lapsettomia henkilöitä, jotta nämä testamenttaisivat heille 
omaisuutensa. Eumolpus keksii heti tämän kuultuaan keinon. 
Hän aikoo esiintyä upporikkaana lapsettomana tilanomistajana. 
Enkolpius ja Giton saavat esiintyä hänen palvelijoinaan. 
Hänellä on muka Afrikassa 30 miljoonan omaisuus ja niin 
suuri määrä orjia, että niiden avulla olisi vaikka voinut val- 
loittaa Kartagon. Hän aikoo esiintyä hyvin sairaana, yskiä, 
valittaa ripulia eikä olla huolivinaan ruoasta. Hän puhuu vain 
kullasta ja hopeasta ja testamentistaan. Kutsuessaan palvelijoi- 
taan hän sekoittaa heidän nimiään, niinkuin hän ei kykenisi 
erottamaan toisistaan monilukuisen palveluskuntansa jäseniä. 
Toverukset ovat varmat, että Krotonin asukkaat luulevat voi- 
vansa hyötyä Eumolpuksesta ja että he ovat valmiit kestitse- 


22 


mään häntä sekä lainaamaan hänelle rahaa niin paljon kuin 
hän vain haluaa. 

Sovittuaan tällaisesta sotajuonesta toverukset suuntaavat 
askelensa kohti kaupunkia. Matkan varrella Eumolpus esittää 
sangen järkeviä mielipiteitä kertovasta runoudesta. Hän ei 
hyväksy. pelkkiin tosiasioihin pohjautuvaa historiallista eeposta, 
sillä historiallisia tapahtumia kykenevät historian kirjoittajat 
kuvaamaan paljon paremmin kuin runoilijat. Eepoksen täytyy 
kohottaa. aiheensa todellisuuden yläpuolelle, koska vain siten 
voi runoilijan vapaa henki saada liikkuma-alaa. Kertovan runon 
on pikemiminkin oltava innoituksen vallassa syntynyttä pro- 
feetallista julistusta kuin tunnontarkkaa todistuskappaleihin 
nojautuvaa kuvausta. Esimerkkinä siitä, millaiseksi hän eepil- 
lisen runon tehtävän käsittää, Eumolpus lukee lähes 300 säettä 
käsittävän eepillisen esityksensä Caesarin ja Pompeiuksen väli- 
sestä kansalaissodasta. (Petronius on tässä suunnannut arvos- 
telunsa samaa aihetta käsittelevää liian historiallisluontoista 
Lucanuksen eeposta vastaan.) 

Eumolpuksen ladellessa runoaan ystävykset saapuvat Kroto- 
niin. Ensimmäiseksi yöksi he menevät vaatimattomaan yö- 
majaan, mutta siirtyvät seuraavana päivänä komeampaan maja- 
taloon, jossa perinnön tavoittelijat pian heidät piirittävät. 
Toverukset elävät todellisia herran päiviä. Kuitenkin heitä 
vaivaa ilmitulemisen pelko. Joku epäluuloinen perinnön ta- 
voittelija näet olisi voinut tiedustella asiaa Afrikasta ja saada 
heidät kiikkiin petoksesta. Katkelmat päättyvät siihen, että 
Eumolpus sanelee mahdottoman testamentin. Emme siis saa 
tietää, tuleeko kepponen ilmi, emmekä myöskään, kuinka ro- 
maani päättyy. Romaanin loppu jää yhtä hämäräksi kuin sen 
alkukin. 

Tästä selostuksesta ilmenee, että Petroniuksen romaani on 
eräänlainen seikkailukertomus. Se ei kuitenkaan ole verratta- 
vissa nykyaikaiseen seikkailuromaaniin, jossa jännitysaihe on val- 
litsevana, vaan on pikemminkin sukua ns. pikareski- eli veijari- 
romaanille, jota 1500-luvulla viljeltiin Espanjassa ja sen jälkeen 
myös Ranskassa ja Saksassa. Siitä huolimatta olisi väärin nimit- 
tää Petroniusta veijariromaanien kirjoittajain edeltäjäksi. Petro- 
niuksen romaanin säilyneet katkelmat ovat epäilemättä vaikut- 
taneet pikareskiromaanin syntyyn. Mutta Petroniuksen luomus 
on kieltämättä taiteellisesti paljoa korkeammalla tasolla kuin 
parhaatkin veijariromaanit. Suhde uuden ajan veijariromaanien 
ja Petroniuksen romaanin välillä on likimain sama kuin tilanne- 
komiikkaan perustuvan ilveilyn ja taiteellisesti hallitun huvi- 
näytelmän välillä. Petronius näet on etevä taiteilija, joka vetää 
vertoja uusimman ajan parhaille realistisille kirjailijoille. Hänellä 
on erinomaisen tarkka havaintokyky, joka ei kohdistu vain 
ulkonaisiin — seikkoihin, vaan luotaa syvälle sielullisiinkin 
ilmiöihin. 

Petroniuksen romaanin alkuperäistä laajuutta ei osapuilleen- 
kaan voi arvioida. Säilyneet katkelmat ovat sen 15. ja 16. kir- 
jasta. Kreikkalaiset ja roomalaiset näet jakoivat kirjalliset tuot- 
teensa ns. kirjoihin, jotka vastasivat yhtä papyruskääröä. 
Romaani siis käsitti vähintään 16 tällaista kirjaa, mutta koska 
on todennäköistä, ettei se päättynyt 16. kirjaan, on sen koko 
ollut vielä suurempi, luultavasti ainakin 20 kirjaa. »Trimalkion 
pidot» käsittää kolmanneksen meille säilyneistä katkelmista. 
Jos laskee, että muita katkelmia valikoitaessa puolet alku- 
peräistä tekstiä on jätetty pois, saa 15. ja 16. kirjan yhteen- 
lasketuksi kooksi noin viisi kertaa »'Trimalkion pitojen» laajuu- 

den. Tätä arviota tehtäessä on huomattava, että pitoja koske- 
vaa osaa ilmeisesti on ainoastaan hyvin vähän lyhennetty. 
Kokonaisuudessaan romaani siis on ollut vähintään 40 kertaa 
niin laaja kuin »Trimalkion pidot», todennäköisesti vielä mel- 
koisesti laajempi. Romaani ei ole ollut kooltaan vaatimaton. 
Roomalaisten kirjailijain tuotteet ovat yleensä säilyneet 
meille keskiaikaisina käsikirjoituksina, jotka välillisesti perustu- 
vat vanhalla ajalla kirjoitettuihin kappaleihin. Ainoastaan har- 
vojen kirjailijoiden teoksia on säilynyt vanhan ajan lopulla 
kopioituina käsikirjoituksina. Petroniuksen romaanin täydelliset 
käsikirjoitukset, joita vielä keskiajan alussa oli olemassa, ovat 
jo varhain joutuneet hukkaan. Niinkuin jo on mainittu, on 
siitä meille säilynyt vain valikoituja lyhennysotteita 15. ja 16. 
kirjasta. Valikoima on kaikesta päättäen tehty jo vanhalla 
ajalla. Vanhin jäljellä oleva käsikirjoitus on 10. vuosisadalta. 
> Trimalkion pidot» on kokonaisena säilynyt ainoastaan yhtenä 
matian kaupungista (roomalaisten Tragurium). Käsikirjoitus 
on verraten nuori, kopioitu v. 1423 meiltä hävinneestä kanta- 
käsikirjoituksesta. Kopioiminen on suoritettu verraten huoli- 
mattomasti, niin että teksti siitäkin syystä monin paikoin on 
virheiden rasittama. »Trimalkion pidot» painettiin ensi kerran 
v. 1664 Paduassa Italiassa. Meitä erikoisesti kiinnostavaa on, 
että ensimmäinen selityksillä varustettu painos ilmestyi v. 1665 
Upsalassa Johannes Schefferin toimesta. Tämä todistaa Ruotsin 
suuruuden ajan tieteellisen toiminnan vilkkautta. Löytö herätti 
heti paljon huomiota, ja »Trimalkion pidot» saavutti pian suu- 
ren suosion. Hannoverin hovissa v. 1702 karnevaalijuhlien 
yhteydessä »Trimalkion pidot» esitettiin näytelmänä. Filosofi 

Leibniz, joka niihin aikoihin oli Hannoverin ruhtinassuvun 
palveluksessa, kuvaa eräässä kirjeessään esitystä sangen yksityis- 
kohtaisesti ja innostuneesti. Ranskan hallitsijaherttuan aikana 
(1715—23) »TIrimalkion pidot» esitettiin Pariisin lähellä 
Saint-Cloud'ssa suurin kustannuksin, joihin oli käytetty sen 
ajan oloihin erittäin korkea summa, 30,000 frangia. Hallitsija- 
herttua oli itse tilaisuudessa läsnä ja selitti, ettei hän koskaan 


ollut nähnyt mitään niin omaperäistä. Yleensäkin Petronius, 


sopi 1700-luvun henkeen, ja hänen romaaninsa oli sen ajan 
mielilukemista. »Trimalkion pidot» on monesti käännetty kai- 
kille sivistyskielille. Tieteellinen tutkimus on paljon käsitellyt 
Petroniuksen teosta erittäinkin rahvaan latinan lähteenä. 
Meikäläisetkin tutkijat ovat tähän työhön ottaneet osaa. Mai- 
nittakoon professori A. H. Salonius ja dosentti M. Hammar- 
ström, jolla on ollut tekeillä laaja tieteellinen Petroniuksen 
romaanin selitysteos. 

Petroniuksen teos on länsimaisen sivistyspiirin ensimmäinen 
meille säilynyt romaani. Meillä ei ole myöskään minkäänlaisia 
suoranaisia tietoja siitä, että kreikkalaisessa tai roomalaisessa 
kirjallisuudessa ennen Petroniusta olisi ollut tuotetta, jota voi- 
taisiin verrata hänen romaaniinsa. Tämän perusteella monet 
tutkijat ovatkin olleet sitä mieltä, että Petronius on länsimai- 
sen romaanin luoja, joka ensimmäisenä on kirjoittanut mieli- 
kuvitukseen perustuvan yhtenäisen kertomuksen tietystä ihmis- 
elämän jaksosta ympäristökuvauksineen. Varmaa on ainakin, 
ettei roomalaisessa kirjallisuudessa ennen Petroniusta ollut 
esiintynyt tällaisia kertomuksia. Sitävastoin eräänlainen sisäi- 
nen todennäköisyys tukee päätelmää, että kreikkalaisessa kir- 
jallisuudessa on ollut meiltä hävinneitä suorasanaisia tuotteita, 

jotka ovat olleet Petroniuksen romaanin kaltaisia ja joista hän 
on saanut vaikutteita. Varmana tätä johtopäätöstä ei suin- 
kaan voida pitää, vaan kysymystä, onko vastaavanlaista kir- 
jallisuudenlajia ennen Petroniuksen romaania ollut olemassa, 
täytyy pitää tieteellisenä probleemina, joka varmojen todistus- 
kappaleiden puutteessa edelleen on ratkaisematta. Täysi var- 
muus asiaan voidaan saada vasta sitten, kun Egyptin hiekasta, 
joka on lahjoittanut meille monia ennen tuntemattomia kreik- 
kalaisen kirjallisuuden tuotteita, ehkä löydetään vastaavanlaisen 
kreikkalaisen romaanin sisältävä papyruskäärö. Kumminkin on 
kieikkalaisen ja roomalaisen kirjallisuuden kaikkein parhailla 
tämän vuosisadan aikaisilla tuntijoilla, Friedrich Leolla ja Ulrich 
von Wilamowitz-Moellendorffilla, ollut uskallusta otaksua, että 
kreikkalaisessa kirjallisuudessa oli valmiina sellainen veijari- 
romaanityyppi, jota Petronius sitten latinankielisessä asussa 
edustaa. Tätä päätelmää tämän kirjoittaja ei halua väittää 
vääräksi, vaan on päinvastoin valmis myöntämään, että sen 
puolesta puhuu, niinkuin ylempänä sanottiin, eräänlainen si- 
säinen todennäköisyys. Sitä tukee lisäksi se tosiseikka, että 
Petroniuksen romaanin henkilöillä on kauttaaltaan kreikkalai- 
set nimet. 

Voidaksemme asettaa Petroniuksen romaanin sille kuuluvalle 
kohdalle länsimaisen kirjallisuuden kehityssarjaan, on meidän 
hiukan yksityiskohtaisemmin tarkasteltava eräitä sen perus- 
piirteitä. | | 

Jos kiinnittää huomionsa Petroniuksen romaanin meille säi- 
lyneeseen osaan kokonaisuudessaan — siis ei yksistään »Trimal- 
kion pitoihin» — panee siinä merkille erityisesti seuraavat seikat: 
1) Ensinnäkin sen päähenkilöt ovat kreikkalaisnimisiä veija- 

reita ja irstalijoita. Poikkeusta tästä säännöstä ei tee vanha 
runoilija Eumolpuskaan. Tällä seikalla täytyy romaanin synty- 
historiaa selvitettäessä olla erityinen merkitys. On vaikea kuvi- 
tella, että roomalainen kirjailija, jollei hänellä olisi ollut vas- 
taavia kreikkalaisen kirjallisuuden tyyppejä valmiina edessään, 
olisi pelkästään oman miclikuvituksensa ohjaamana siinä mää- 
rin kiintynyt kreikkalaisperäisten veijarien vaiheisiin, että hän 
ilman esikuvia olisi ryhtynyt laajassa kertomuksessa kuvaamaan 
juuri heidän seikkailujaan. 2) Toiseksi on huomattava, että 
Petroniuksen romaaniin liittyy kiinteästi matka-aihe. Romaanin 
sankarit ovat vain tilapäisinä matkamichinä siinä Kampanian 
kaupungissa, jossa »Trimalkion pidot» tapahtuvat. He asuvat 
siellä majatalossa, ja ovat valmiit heti tilaisuuden tarjoutuessa 
astumaan laivaan matkatakseen kohti tietymätöntä päämäärää. 
Sen enempää arvelematta he jäävät Krotoniin elääkseen siellä 
veijarinomaisin keinoin ja pudistaakseen sen kaupungin tomut 
jaloistaan sitten kun maa jälleen alkaisi polttaa jalkapohjien 
alla. Matka-aihe, joka on Petroniuksen romaanin hallitsevia 
piirteitä, viittaa sekin kreikkalaiseen kirjallisuuteen, joka jo 
Odysseuksen harharetkien kuvauksessa on tuottanut ensimmäi- 
sen, tosin runomittaisen, matkaromaanin. 3) Kolmantena antaa 
Petroniuksen romaanille leimaa sen seikkailunomainen piirre. 
Yhdestä seikkailusta selvittyään sankarit heti joutuvat toiseen, 
joka saattaa heidät entistä pahempaan pinteeseen, mutta josta 
he aina jollakin tavoin selviytyvät. Tämä piirre antaa romaa- 
nille vauhtia ja toimintaa. Sekin johtaa ajatukset kreikkalaiseen 
kirjallisuuteen, jossa seikkailuaiheet ovat nekin klassillisessa 
muodossa edustettuina Homeroksen Odysseiassa. Petroniuksen 
romaanin seikkailut vain ovat usein karkean eroottista laatua. 

4) Neljänneksi onkin todettava, että romaanin kuvaus liikkuu 
sangen monesti eroottisten kokemusten alalla. Siinä. suhteessa 
>Trimalkion pidot» muodostaa poikkeuksen, sillä tässä väli- 
kertomuksessa erotiikalla on suhteellisen vähän osuutta. Kun 

reikkalaisessa kirjallisuudessa jo ennen Petroniusta varmasti on 
esiintynyt hempeämielinen rakkauskertomus, johon alusta 
alkaen näyttää liittyneen matka-aihe, voi pitää todennäköisenä, 
että Petroniukselle ominainen karkea erotiikkakin on kerto- 
muksen muodossa jo ollut kreikkalaisilla edustettuna. Tätä 
johtopäätöstä tukee se tosiasiaksi katsottava seikka, että räi- 
keän irvokas kertomus Efeson aviovaimosta varmasti on pe- 
räisin kreikkalaisesta kirjallisuudesta, tarkemmin sanoen ns. 
miletolaisesta novellista. 5) Viidentenä piirteenä pistää silmään 
tekijän kauttaaltaan ivallinen asenne. Hän asettaa sekä romaa- 
ninsa varsinaiset sankarit että sen sivuhenkilötkin pitkin mat- 
kaa koomilliseen valaistukseen. Säilyneessä romaanin osassa ei ole 
ainoatakaan kohtaa, jonka takaa ei näkyisi Petroniuksen fauni- 
maisesti virnisteleviä kasvoja. Tässä varmaan voidaan todeta 
Petroniuksen oma perusvire, joka on ivailijan ja pilkkaajan. 
Petroniusta voi tuskin pitää suurena humoristina, sillä ollak- 
seen sitä häneltä puuttuu todellinen myötätunto kuvattaviinsa. 
Lähimmäksi todellistä humoristia Petronius tulee »Trimalkion 
pidoissa», joka kaikissa suhteissa on hänen romaaninsa säilyneen 
osan loistokohta. . 

Ymmärtääksemme Petroniuksen romaanin kirjallista luon- 
netta -on meidän vielä luotava katsaus niihin kirjallisuuden- 
lajeihin, joilla voi otaksua olleen vaikutusta Petroniuksen ro- 
maaniin tai sen oletettavaan esikuvaan. Sellaisia kreikkalaisen 
kirjallisuuden tuotteita, jotka varmasti olivat olemassa ennen 

Petroniusta ja jotka sisälsivät hänen romaaniaan muistuttavia 
piirteitä, oli: 

1. Historiallinen romaani, joka oli syntynyt siten, että mui- 
naisajan tapahtumista laadittiin mielikuvituksen pohjalla yhte- 
näinen kertomus. Sellaisia historiallisia romaaneja sepitettiin 
esim. spartalaisten käymistä messenialaissodista, joista perintä- 
tietona oli säilynyt vain hämärä muisto. Aleksanteri Suuren 
Intian retki -joutui sekin suhteellisen pian romaanimaisen ku- 
vauksen aiheeksi. Tällaiset historialliset romaanit opettivat 
käsittelemään mielikuvituksen varassa yhtenäisesti ja sisäisen 
johdonmukaisuuden lakia noudattaen pitempiä tapahtumasar- 
joja. Ne saattoivat siten vaikuttaa sellaisenkin romaanin synty- 
miseen, joka ei tahtonutkaan esiintyä tosipohjaisena kuvauksena 
eikä tyydyttää tiedonhalua, vaan tarjota ravintoa lukijain 
tunteille. | 

2. Miclikuvituksellinen matkakuvaus, jollaisessa mm. saatet- 
tiin kertoa niin kylmästä maasta, että siellä sanat jäätyivät 
ennen kuin ne ehtivät kuulijain korviin, joten ne voitiin kuulla 
vasta kesällä, kun ne olivat sulaneet. Tällaisia kreikkalaisen 
maailman Miänchhausenin juttuja on sittemmin sulautunut 
eräihin Tuhannen ja yhden yön tarinoihin. Ne ovat tietenkin 
saaneet alkunsa merimiesten kerskailuista ja liioittelevista ker- 
tomuksista, joista monet Odysseiankin kuvaukset ovat peräisin. 

3. Rakkausromaani, joka standardisoidussa muodossa tosin 
esiintyy vasta myöhäiskreikkalaisella Petroniuksen jälkeisellä 
ajalla, mutta jonka perusmuoto eräästä papyruslöydöstä päät- 
täen varmasti on ollut olemassa jo ainakin Kristuksen synty- 
män vaiheilla. Tyypillisessä kreikkalaisessa rakkausromaanissa 
kuvattiin rakastavaisten joutumista eroon toisistaan ja jälleen- 

näkemisen riemua, kun he lopulta taas löysivät toisensa. 
Samantapaiset aiheet esiintyivät usein myös kreikkalaisessa 
huvinäytelmässä. 

4. Rakkausaiheinen novelli, jollaisesta Petroniuksen romaaniin 
sisältyvä kertomus Efeson aviovaimosta antaa oivallisen käsi- 
tyksen. Tällaisia novelleja nimitettiin miletolaisiksi kertomuk- 
siksi arvatenkin siitä syystä, että niitä viljeltiin Vähän-Aasian 
kreikkalaisissa rannikkokaupungeissa. Siellä vallitsevan tapain- 
turmeluksen mukaisesti novellit useimmiten olivat sisällyksel- 
tään varsin rivoja. Tiedetään, että roomalainen Sisenna ensim- 
mäisen esikristillisen vuosisadan alkupuolella käänsi latinaksi 
kokoelman näitä novelleja, joita sitten roomalaisten upseerien 
kerrotaan innokkaasti lukencen. Sisällykseltään nämä novellit 
ovat varmaan hyvinkin paljon muistuttaneet Petroniuksen ro- 
maaniin punottuja aiheita, mutta itse suuren romaanin luomi- 
seen ne eivät ole voineet antaa Petroniukselle vaikutteita. Sillä 
niihin ei tietenkään voinut sisältyä pitkien yhtäjaksoisten ta- 
pahtumasarjojen kuvausta, jollainen on ominainen romaanille. 

5. Realistinen pakina, jota kreikkalaisessa kirjallisuudessa 
edusti mm. runomuotoinen mimiambi. Sen huomattavin edus- 
taja oli kolmannella vuosisadalla e. Kr. s. elänyt Herondas, joka 
tavattomalla realistisella tarkkuudella esitti silmänräpäyskuvia 
jokapäiväisestä elämästä. Teofrastoksen neljännellä esikristilli- 
sellä vuosisadalla kirjoittamat suorasanaiset ihmisluonteiden 
kuvaukset, joihin sisältyy oivallisia psykologisia huomioita, ovat 
nekin saattaneet tarjota vaikutteita romaanin ihmiskuvauk- 
selle. 

Näistä aineksista on syntynyt se kirjallisuudenlaji, jota 
Petronius edustaa ja jota me olemme tottuneet nimittämään 

romaaniksi. Kuka ensimmäisenä on tällä pohjalla sepittänyt 
laajan elämän- ja tapainkuvauksen, ei ole tiedossamme. Toden-- 
näköisesti se ei ollut Petronius, vaan joku ennen häntä elänyt 
kreikkalainen, jonka jälkiä Petronius seuraa. Se, joka on luonut 
romaanin varsinaisessa mielessä, kuka hän sitten lieneekin, on 
yhdistänyt matka- ja rakkausaiheet historiallisen romaanin tar- 
joaman — mallin —mukaisesti — yhtenäiseksi ihmiskohtaloiden 
kuvaukseksi syventäen sitä yksityiskohtaisella elämänilmiöiden 
huomioimisella ja luonteiden yksilöllistämisellä. Romaanin 
luoja, joka kaiken tämän on tehnyt, on suorasanaisen kerto- 
muksen alalla suorittanut saman työn kuin Homeroksen eepos- 
ten kokoonpanija kertomarunoudessa. Hän on luonut suora- 
sanaisen eepoksen. Ei ole uskottavaa, että Petronius olisi tehnyt 
tämän perustavan työn, vaan todennäköisesti hänellä on ollut 
kreikkalaisia edeltäjiä, joiden nimet ja teokset ovat meiltä jou- 
tuneet hukkaan. 

Petronius on varmasti saanut romaaniinsa vaikutteita myös 
eräästä roomalaisesta kirjallisuudenlajista, nimittäin ns. menip- 
polaisesta satiirista, jonka huomattavin edustaja oli ollut ensim- 
mäisellä vuosisadalla e. Kr.s. elänyt monipuolinen Marcus 
Terentius Varro. Menippolaiset satiirit olivat pakinoita, joissa 
oli sekaisin suorasanaista ja runoa ja jotka käsittelivät moralisoi- 
vassa, hyväntahtoisen ivan höystämässä hengessä kaikenlaisia 
jokapäiväisen elämän ilmiöitä. Tästä kirjallisuudenlajista var- 
maan on peräisin se Petroniuksen romaanin piirre, että suora- 
sanaisen kertomuksen tavan takaa keskeyttävät hyvinkin pitkät 
runomuotoiset kappaleet. »Trimalkion pidoissa», joka monessa 
muussakin suhteessa muodostaa poikkeuksen, tämä ominaisuus 
esiintyy verraten vähän. Mutta niinkuin ylempänä esitetystä 

selostuksesta näkyy, on romaaniin sisäytetty kolmisenkin sataa 
säettä käsittävä runoelma. Menippolaiseen satiiriin liittää 
Petroniuksen romaanin sen nimikin. Petronius on näet nimittä- 
nyt teoksensa satiireiksi. Tällä nimellä hän ei ole tarkoittanut 
satiiria nykyaikaisessa merkityksessä, vaan hän on tahtonut sillä 
osoittaa, mihin aikaisemmin roomalaisessa kirjallisuudessa tavat- 
tavaan kirjallisuudenlajiin hän lähinnä katsoo teoksensa kuulu- 
van. Käsikirjoituksissa nimenä esiintyy joko Satirarum tai 
Satyricon libri. Jos jälkimmäinen kreikkalaispäätteinen muoto 
on alkuperäinen, Petronius on sitä käyttäessään varmaankin 
tahtonut ilmaista, että hänen teoksensa muotonsa ja realisminsa 
puolesta kuuluu roomalaisiin satiireihin, mutta että se samalla 
liittyy kreikkalaisen kirjallisuuden yllä kuvattuun kehitys- 
sarjaan. 

Vaikka Petronius todennäköisesti ei ole romaanin luoja, häntä 
on kaikissa tapauksissa pidettävä suurena kirjailijana. Sillä 
vaikka romaani kirjallisuudenlajina kaikesta päättäen jo kreik- 
kalaisessa sivistyspiirissä oli kehittynyt sille asteelle, jolla se 
Petroniuksen teoksessa näyttäytyy, ilmenee hänen teoksestaan 
riittävän selvästi, että hän on sen luonut itsenäisesti oman elä- 
männäkemyksensä pohjalla. Sen säilyneistä kappaleista huomat- 
tavin, tässä suomennoksena esiintyvä »Trimalkion pidot», ei 
missään tapauksessa voi olla kirjoitettu kreikkalaisen esikuvan 
mukaan, vaan sen täytyy olla aivan itsenäisesti sepitetty. Vain 
* Jatinan kielen pohjalta on ymmärrettävissä, että tekijä kykenee 
pöytävieraiden vuorosanojen avulla luonnehtimaan kunkin 
yksilöllisyyden tarkkaan tutkituilla kielellisillä keinoilla. Eikä 
ole syytä otaksua, että tämä välikertomus olisi romaanin ainoa 
itsenäisesti luotu osa, vaan luonnollisempi on tietysti johto- 

päätös, että romaani kauttaaltaan on yhtä itsenäisen luomis- 
työn tulos. Petronius on epäilemättä täyttänyt koko romaanin 
omalla hengellään. Hänen pääasiallisin lähteensä, niinkuin 
kaikkien uudenkin ajan suurten romaanien, on ollut elämä itse 
koko moninaisuudessaan ja kirjavuudessaan. Hän on yhtä osu- 
vasti kuvannut vapautettujen nousukkaiden rajoitettua elä- 
mänpiiriä kuin taiteen syvimpiä tarkoituksia ymmärtävän, 
mutta siveellisesti rappeutuneen runoilijan olemusta. Ajan ylei- 
nen siveellinen rappeutuneisuus ja senaikaisten kaupunkien ala- 
maailman —loiskasvillisuus saa romaanissa räikeänsävyisen 
kuvauksen. Lukemattomat herkulliset yksityispiirteet todista- 
vat tarkkanäköistä elämänilmiöiden huomioitsijaa. Petronius 
on maailmankirjallisuuden ensimmäinen suuri realistinen ihmis- 
kuvaaja, käyttääpä hän väliin niin kursailemattoman räikeitä 
värejä, että häntä yhtä hyvin voi nimittää naturalistiksi. Siinä 
suhteessa hän kuvastaa aikakautensa kuvaamataiteiden kehitys- 
suuntaa. Plastillinen muotokuvataidekin saa Rooman keisari- 
ajan ensimmäisinä vuosisatoina yhä realistisempia piirteitä. 

Jos meille olisi säilynyt Petroniuksen suuri romaani koko- 
naisuudessaan, hän varmaan esiintyisi vielä monipuolisempana 
ja hänen mestaruutensa vielä ylivoimaisempana. Tällaisenakin 
hänen romaanistaan tallella olevat kappaleet antavat ainoa- 
laatuisen havainnollisen kuvan keisariajan onnellisimman ajan- 
jakson tyhjäntoimittajien elämästä. Että kaikki sen ajan ihmi- 
set kuitenkaan eivät olleet sellaisia, on meidän pidettävä muis- 
tissa. Petroniuksen kuvauksella on yleispätevyyttä vain siinä 
elämänpiirissä, jota hän kuvaa. 

»Trimalkion pitoja» lukiessa panee ensi silmäyksellä merkille 
lukuisat mehevät ja herkulliset yksityispiirteet, joiden esittä- 

misessä Petronius on mestari. Niistä muodostuu sitten värikäs 
ja eloisa kokonaisuus, joka jää lähtemättömästi lukijan mie- 
leen. Maaseutukaupungin yhteiskunnallinen elämä ja muuta- 
mat sitä edustavat tyypit tulevat ilmielävinä eteemme, var- 
sinkin pitojen isäntä, Trimalkio, upporikas ja itserakas, mutta 
sivistymätön nousukas. Mestarillisella tavalla Petronius vierit- 
tää esiin kaikki yksityiskohdat hänen elämästään. Kun ajattelee 
kaikkea sitä, mitä Trimalkiosta, hänen omaisuudestaan ja 
tavoistaan, kertomuksesta saamme tietää, on siinä tavaton 
määrä tarkkoja yksityisseikkoja. Mutta ne on tarjottu lukijalle 
niin taitavasti, ettei niiden paljous lainkaan pääse väsyttämään. 
Osan niistä lukija saa tietää siitä, mitä kuvauksen minä-henkilö, 
Enkolpius, ulkokohtaisesti havaitsee ja kertoo. Osa taas esiin- 
tyy pöytävieraiden keskustelussa, jossa esitetään monia Tri- 
malkiota luonnehtivia piirteitä. Pääosa ilmenee kuitenkin 
Trimalkion omista sanoista, hänen itserakkaasta kerskailustaan 
ja siitä tilityksestä, jonka hän pitojen loppupuolella liiku- 
tuksen vallassa pöytävieraille esittää. Alusta alkaen Trimal- 
kiota ympäröi teatraalinen komeus, joka kiihoittaa uteliaisuutta 
ja saattaa lukijan oikeaan vireeseen. Kaikista Trimalkiota luon- 
nehtivista piirteistä muodostuu erinomaisen elävä kuva nousuk- 
kaasta, joka ei ole kokonaan vailla sydämen hyvyyttä, mutta 
jonka luonteenomaisimmat piirteet ovat suurentelu ja häikäile- 
mätön itsetehostus. Se, joka kerran on tutustunut Trimalkioon, 
unohtanee hänet tuskin koskäan, niin mestarillisen elävästi 
hänet on kuvattu. 

Mutta taitavasti Petronius on luonnehtinut myös talon 
emännän, talousaskareissa hyörivän Fortunatan sekä pitojen 
pöytävieraat. Petronius on osannut kuvata heidät siten, että 

heillä on tietyt yhteiset ominaisuudet, niin että he muodostavat 
yhtenäisen piirin, mutta on samalla kyennyt antamaan heille 
sen verran yksilöllisiä piirteitä, että heistä kukin muodostaa 
oman toisista erottuvan henkilöllisyyden. Tällaiseen tulokseen 
pääseminen on näin lyhyen kuvauksen puitteissä vaatinut 
etevää luonnchtimiskykyä ja suurta taituruutta. Myöskin kie- 
lenkäyttäjänä Petronius on taiturimaisen varma. Hän antaa 
vapautettujen pöytävieraiden käyttää kansanomaisia puheen- 
parsia ja hän värittää kunkin yksilöllistä kielenkäyttöä rahvaan 
kieliparrelle ominaisilla muodoilla. Hän käyttää siis tietoisesti 
samanlaisia tyylillisiä havainnollistamiskeinoja kuin nykyajan 
realistiset romaaninkirjoittajat. 

Petroniuksen pyrkimykset ovat puhtaasti taiteelliset. Selitet- 
täessä hänen romaaninsa luonnetta on lausuttu sellainenkin 
ajatus, että hän olisi tahtonut ivailla kreikkalaisten kansallis- 
paheita, koska romaanin henkilöt ovat kreikkalaisnimisiä. Täl- 
lainen johtopäätös on täysin harhautunut. Tarkoitusperäisyyttä 
hänen romaanissaan ei ole lainkaan, kaikkein vähimmin siinä 
mielessä, että hän olisi pyrkinyt asettamaan aikakauden näh- 
täväksi sen siveellisen mädännäisyyden siten kehottaakseen 
lukijoita parannukseen. Petronius on siinäkin suhteessa verrat- 
tävissaä nykyajan realisteihin, ettei hänen luomistyöhönsä liity 
minkäänlaista tendenssiä. Hän on vain tuntenut taiteilijan 
tyydytystä siitä, että hän on kyennyt luomaan eläviä henkilöitä 
ja saanut heidät liikkumaan ja toimimaan heidän omien sisäis- 
ten lakiensa mukaisesti. Vaikka kaikkialla näkyy hänen ivalli- 
nen asenteensa, ei hänen varsinaisena tarkoituksenaan myös- 
kään ole ollut iva. Hän ei ole satiirikko siinä mielessä kuin 
esim. Juvenalis. Petronius ei halua ruoskia, hän tahtoo ensi 

sijassa kuvata. Ivallinen ja pilkkaava asenne, joka kieltämättä 
on Petroniuksella leimaa antava, johtuu hänen elämäntarkas- 
telunsa perusluonteesta ja viime kädessä hänen persoonallisuu- 
tensa olemuksesta. Mutta Petroniuksen tarkoitus hänen kuva- 
tessaan tiettyä elämänpiiriä ei ollut ivata siihen kuuluvia hen- 
kilöitä, vaan tuottaa itselleen ja lukijoilleen esteettistä nautin- 
toa, jota aito taide tarjoaa. 

TRIMALKION PIDOT 


() li jo käsillä kolmas päivä, nimittäin se, 
jona saatoimme vapaasti valita päivällispaik- 
kamme. Mutta olimme saaneet niin monta kolausta, 
että mielemme ennemmin teki paeta kuin ajatella 
päivällislepoa. Mieli apeana mietiskelimme, millä 
lailla välttäisimme lähestyvän rajuilman. 

Silloin yksi Agamemnonin orjista lopetti pelok-. 
kaan epäröintimme sanomalla: 

» Mitä? Ettekö tiedä, kuka tänään ottaa vastaan? 
Trimalkio, varsin hieno herra. Hänellä on ruoka- 
salissaan kello ja varta vasten varustettu torven- 
toitottaja, niin että hän joka hetki tietää, minkä 
verran on elämästään menettänyt.» 

Niinpä pukeudumme huolellisesti ja unohdamme 
kaikki kommellukset. Gitonin, joka mielellään toi- 
mitti palvelijan virkaa, käskemme edelleen hoitaa 
sitä kylpylässäkin. 

Siellä me vielä riisuutumatta alamme kuluttaa 

aikaa kävelemällä sinne tänne. Laskemme jo leik- 
kiäkin ja tulemme pallokenttien kohdalle, kun 
äkkiä huomaamme kaljupäisen vanhan miehen pu- 
naiseen tunikaan pukeutuneena lyövän palloa 
pitkätukkaisten poikien piirissä. Eivät niinkään 
paljon pojat, vaikka niidenkin tarkasteleminen 
maksoi vaivan, houkutelleet meitä katsomaan, kuin 
itse isäntä, joka sandaalit jalassa heitteli vihreitä 
palloja. Hän ei enää ottanut käteensä palloa, joka 
oli koskettanut maahan, vaan orjalla oli niitä täysi 
pussillinen, josta palloilijat saivat uusia. Panimme 
muutenkin merkille erikoislaatuisia seikkoja. Eri 
puolilla pallokenttää seisoi kaksi kuohilasta, joista 
toinen piti kädessään hopeaista yöastiaa ja toinen 
laski pallot, mutta ei niitä, jotka lyöntien lennättä- 
minä sinkosivat kädestä käteen, vaan ne, jotka pu- 
tosivat maahan. 

Kun nyt ihmettelimme tällaisia hienoja tem- 
pauksia, kiiruhti paikalle Menelaus ja sanoi: 

» Tässä on se mies, jonka pöytään asetutte, ja 
paraikaa näette päivällisen esinäytöksen.» NU. 

Menelaus jatkoi vielä puhettaan, kun Trimalkio 
näpsäytti sormiaan. Tämän merkin saatuaan kuo- 
hilas kiiruhti panemaan yöastian hänen alleen hä- 
nen yhä jatkaessaan pallonlyöntiä. Tyhjennettyään 

rakkonsa hän käski tuoda vettä käsien pesuun ja 
kasteltuaan hiukkasen sormiaan hän pyyhki ne pal- 
velijapojan hiuksiin. 

Olisi käynyt pitkäksi tarkata kaikkia yksityis- 
seikkoja. Niinpä lähdimme kylpyyn, ja hikoil- 
tuamme kuumassa höyryssä menimme suoraa päätä 
kylmään suihkuun. Trimalkio oli kylvettyään hie- 
rottanut ruumiiseensa hajuvoidetta ja häntä pyy- 
hittiin paraikaa, mutta ci liinaisissa Jakanoissa, vaan 
hienoimmasta villasta valmistetuissa vaipoissa. Sillä 
aikaa kolme sairasvoimistelijaa joi hänen nähtensä 
falernolaisviiniä, ja kun he riidellessään läikyttivät 
siitä enimmän osan maahan, Trimalkio sanoi sen 
tapahtuvan hänen onnekseen. Sitten hänet kiedot- 
tiin helakanpunaiseen pörrökankaaseen ja sijoitettiin 
kantotuoliin, jonka edellä kulki neljä rintakoris- 
teista airutta sekä käsin kuljetettavat vaunut, joissa 
vedettiin hänen lemmikkiään, vanhannäköistä, 
tihrusilmäistä poikaa, joka oli isäntäänsä Trimal- 
kiota rumempi. Kun Trimalkiota näin kannettiin 
pois; astui hänen päänsä kohdalle soittaja kädessään 
pienen pieni huilu ja soitteli koko matkan aivan 
kuin olisi salassa puhunut jotakin hänen korvaansa. 

N [i e seurasimme jo vallan kylläisinä ihailusta 

ja tulimme Agamemnonin kanssa ovelle, 
jonka pieleen oli kiinnitetty näin kuuluva julki- 
pano: 

» Jokainen orja, joka ilman isännän lupaa menee 
ulos, saa sata lyöntiä.» 

Aivan käytävän suussa taas seisoi vihreäpukuinen 
ovenvartija, jolla oli kirsikanpunainen vyö, ja per- 
kasi hopeaisessa kulhossa papuja. Kynnyksen ylä- 
puolella riippui kultainen häkki, jossa kirjava ha- 
rakka tervehti tulijoita. 

Mutta hämmästellessäni siinä kaikkea ja taivu- 
tellessani päätäni taaksepäin olin vähällä taittaa koi- 
peni. Sillä sisääntulijasta vasempaan, jotenkin lä- 
hellä ovenvartijan komeroa, oli seinään maalattu 
suunnattoman iso kahlekoira ja sen yläpuolelle oli. 
kirjoitettu suurin kirjaimin: » Varo koiraa!» 

Toverini nauroivat, mutta minä aloin toinnut- 
tuani pelästyksestä herkeämättä tarkastella koko 
seinäpintaa. Siihen oli selittävien kirjoitusten kera 
maalattu orjamarkkinat. Siinä oli Trimalkio itse 
pitkätukkaisena poikasena. Hänellä oli Merkuriuk- 
sen sauva kädessään ja hän saapui Minervan opas- 
tamana Roomaan. Sitten kuinka hän oli oppinut 

laskemaan ja kuinka hänestä lopuksi oli tullut ra- 
hastonhoitaja, kaiken sen oli huolellinen maalari tar- 
kasti kuvannut ja varustanut selittävin otsikkokir- 
joituksin. Pylväistön loppupäässä vihdoin Merku- 
rius kohotti hänet leuasta ilmaan ja kiidätti hänet 
korkealle arvoistuimelle. Siellä oli häntä vastaan- 
ottamassa onnen jumalatar varustettuna runsauden 
sarvelia sekä kolme kohtalotarta, jotka kehräsivät 
kultaisia lankoja. Panin vielä merkille pylväskäy- 
tävässä airutjoukon, jota valmennettiin harjoitus- 
mestarin johdolla. Sitäpaitsi näin nurkassa suuren 
kaapin, jonka temppelinmuotoiseen kohoamaan oli 
pantu hopeaiset kotijumalan kuvat ja Venuksen 
marmorinen patsas sekä kultainen verraten iso rasia, 
jossa sanottiin säilytettävän talon isännän partaa. 

Kysyin hovimestarilta, mitä maalauksia oli hal- 
lin keskiseinällä. Hän vastasi: | 

»Ilias ja Odysseia sekä Laenaksen gladiaattori- 
kisat.» 

Fi ollut aikaa tarkastella kaiken runsautta. 


i 


W limme jo saapuneet ruokasalin ovelle asti. 
? Sen etuhuoneessa kirjanpitäjä otti vastaan 





tilityksiä. Ja erikoisesti ihmettelin sitä, että ruoka- 
salin oven pieliin oli kiinnitetty vitsakimppuja kir- 

veineen. Vitsakimppujen toinen puoli päättyi kuin 
laivan vaskiseen puskuriin, johon oli kirjoitettu: 

» Gaius Pompeius Trimalkiolle, keisarilliselle kuu- 
dennusmiehelle, rahastaja Cinnamus.» 

Kirjoituksen alla riippui kattoholvista myös 
kaksiliekkinen lamppu, ja kumpaankin ovenpieleen 
oli kiinnitetty kaksi taulua, joista toisessa, jos muis- 
tan oikein, oli tällainen kirjoitus: 

» Joulukuun 30 ja 31 päivänä isäntämme Caius 
syö päivällistä ulkona.» 

Toiseen oli maalattu kuun rata ja seitsemän 
kiertotähden kuvat. Ja erilaisin nastoin oli mer- 
kitty, mitkä päivät olivat onnellisia ja mitkä epä- 
suotuisia. 

Kun me nautittuamme kylläksi tällaisista herkul- 
lisista huomioista aioimme astua ruokasaliin, huu- 
dahti eräs palvelijapojista, joka oli pantu tähän teh- 
tävään: »Oikealla jalallal9 Kieltämättä hetkisen 
epäröimme, jottei vain kukaan meistä olisi astunut 
kynnyksen yli ohjeen vastaisesti. Mutta kun sitten 
yhtaikaa nostimme oikean jalan, heittäytyi ruoskit- 
tavaksi riisuttu orja jalkoihimme ja alkoi pyytää, 
että pelastaisimme hänet rangaistuksesta. Rikko- 
mus, jonka vuoksi hänen nahkansa oli vaarassa, ei 
ollut suuri. Häneltä oli kylpylässä anastettu rahas- 

tajan vaatteet, jotka tuskin olivat olleet kymmenen 
sestertiuksen arvoiset. Vedimme siis takaisin oikean 
jalkamme ja pyysimme hallissa kultarahoja laske- 
valta rahastajalta, että hän antaisi orjalle anteeksi 
hänen rikkomuksensa. Tämä kohotti ylimielisenä 
kasvonsa ja sanoi: 

»Fi minua niinkään paljon suututa menetys kuin 
kelvottoman orjan huolimattomuus. Hän antoi 
varastaa päivällispukuni, jonka eräs klienttini oli 
lahjoittanut minulle syntymäpäiväkseni. Se oli 
epäilemättä tyrolaista purppuraa, mutta oli jo ker- 
ran pesty. Mitäpä siis siitä! Annan hänelle anteeksi 
teidän takianne.» 

Kun kiitollisina niin suuresta suosion osoituksesta 
astuimme ruokasaliin, juoksi meitä vastaan tuo 
sama orja, jonka puolesta olimme puhuneet, ja häm- 
mästykseksemme aivan peitti meidät suudelmilla 
kiittäen meitä suopeudestamme. 

»Kerta kaikkiaan», hän lausui, »kohta tiedätte, 
kenelle olette tehneet hyvän työn. Isännän viini on 
tarjoilijan kiitos.» 


opulta sitten asetuimme pöytään aleksandria- 
laisten orjapoikien valellessa käsillemme jää- 
kylmää vettä. Heidän jälkeensä tuli heti toisia, 

jotka asettuivat jalkopäähämme ja poistivat erittäin 
tarkasti kynnenkasvaimet. Eivätkä he tätäkään 
vaivalloista tehtävää suorittaessaan olleet vaiti, vaan 
siinä sivussa lauloivat. Halusin puolestani kokeilla, 
oliko koko palveluskunta laulavaista, ja senvuoksi 
pyysin juotavaa. Sangen ketterä palvelijapoika 
täytti pyyntöni yhtä kimakasti laulaen ja samaten 
kaikki muut, joita pyydettiin jotakin antamaan. 
Olisi luullut kuulevansa pantomiiminäytelmän 
kuoroa eikä olevansa yksityishenkilön ruokasalissa. 

Sitten tuotiin pöytään erittäin hienoja eturuokia. 
Kaikki näet jo olivat asettuneet pöytään lukuun- 
ottamatta Trimalkiota itseään, jolle outoa tapaa 
noudattaen oli varattu ensimmäinen paikka. Etu- 
ruokatarjottimelle oli asetettu korinttilaista tekoa 
oleva pronssinen pienoisaasi, selässä haarapussi, jossa 
oli toisella puolella valkoisia, toisella mustia oliiveja. 
Aasin päällä oli kuin katoksena kaksi vatia, joiden 
reunoihin oli kaiverrettu Trimalkion nimi ja ho- 
pean paino. Vatien väliin juotetut pienet sillat kan- 
nattivat hunajalla ja unikonsiemenillä siroteltuja 
pähkinähiiriä. Lisäksi oli hopeaiselle parilalle ase- 
tettu lämpimiä pikku makkaroita ja parilan alle 
syyrialaisia luumuja puunilaisten granaattiomenien 
kera. 

Pompejilaisen yksityistalon sisäänkäytävä. 





Pukeutumishuone Herculanumin kylpylässä. 


() limme nauttimassa näitä herkkuja, kun Tri- 
malkio itse kannettiin sisään soiton tahdissa. 
Nähdessään hänet pikkuruisten tyynyjen keskellä 
eivät vieraat, varomattomasti kyllä, voineet pidät- 
tää nauruaan. Hänen sileäksi ajettu päänsä pisti 
näet esiin helakanpunaisen vaipan sisältä, ja vaikka 
hänen kaulaansa jo oli sälytetty tarpeeksi vaatetta, 
hän oli vielä kietaissut sen ympärille leveäreunuk- 
sisen liinan, josta siellä täällä riippui tupsuja. Hä- 
nellä oli myöskin vasemman käden pikkusormessa 
suuri kullattu sormus sekä nimettömän sormen vii- 
meisessä nivelessä taas pienempi ja, niinkuin mi- 
nusta näytti, kokonaan kultainen, mutta siihen oli 
kauttaaltaan upotettu eräänlaisia rautaisia tähtiä. 
Ja näyttääkseen vielä lisää rikkauttaan, hän pal- 
jasti oikean käsivartensa, jota koristi kultainen 
rannerengas ja norsunluinen vanne, jossa oli kiiltä- 
västä levystä valmistettu lukko. 

Kaiveltuaan sitten hampaitaan hopeaisella ham- 
mastikulla hän virkkoi: 

» Ystävät. Mieleni ei olisi vielä tehnyt tulla 
ruokasaliin, mutta jotten poissaolollani olisi aiheut- 
tanut teille viivytystä, kieltäydyin kaikesta nautin- 
nosta. Sallinette kuitenkin minun lopettaa pelini.» 


4 — Trimalkion pidot. 49 


4 


Häntä seurasi palveluspoika mukanaan tärpätti- 
puinen pelilauta ja kristalliset noppakuutiot, ja pa- 
nin merkille vallan herkullisen asianhaaran: Val- 
koisten ja mustien pelinappuloitten sijasta hän 
käytti kulta- ja hopeadenaareja. 

Hänen siinä pelin lomassa lasketellessaan kaiken- 
laisia kankurien sutkauksia tuotiin meidän vielä 
maistellessa eturuokia sisään tarjottimella kori, jossa 
oli puinen kana siivet kehään levitettyinä, niinkuin 
kanat ovat munia hautoessaan. Samassa tuli pai- 
kalle kaksi orjaa, jotka alkoivat soiton rämistessä 
penkoa olkialustaa ja jakoivat pöytävieraille riikin- 
kukon munia sitä mukaa kuin kaivoivat niitä esille. 

Trimalkio käänsi päänsä tätä näyttämöä kohti 
ja sanoi: 

» Ystävät. Olen käskenyt panna riikinkukon 
munia kotikanan haudottaviksi. Herkules vieköön, 
pelkäänpä, että poikaset jo ovat alulla. Koetta- 
kaamme kumminkin, vieläkö ne menevät alas kur- 
kusta.» * | 

Saamme lusikat, jotka painavat hyvinkin. puo- 
len naulaa, ja puhkaisemme rasvaisesta taikinasta 
- muovaillut munat. Minä olin vähällä heittää 
osuuteni menemään, sillä minusta se näytti jo tii- 
vistyneen poikaseksi. Mutta kun sitten kuulin van- 


50 


han pöytävieraan virkkavan: »Tässä pitäisi luul- 
lakseni olla jotain hyvää», tutkin kuoren sisusta 
kädelläni ja löysin sieltä sangen lihavan kerttusen, 
jonka ympärillä oli pippuroitua munankeltuaista. 


"T[malki oli lopetettuaan pelinsä käskenyt 
tuomaan hänelle samaten kaikkia lajeja ja oli 
kuuluvalla äänellä antanut luvan ottaa toistamiseen 
hunajaviiniä, jos joku meistä sitä halusi. Silloin 
yhtäkkiä annettiin soitolla merkki, ja laulava kuoro 
kiidätti yhtaikaa pois eturuoat. Kun muuten tässä 
metelissä hopeavati sattui putoamaan maahan ja 
orjapoika nosti sen siitä makaamasta, huomasi Tri- 
malkio sen ja käski vetää poikaa siitä hyvästä kor- 
valle sekä heittää vadin takaisin maahan. Paikalle 
tuli heti siivoojaorja ja lakaisi hopeaesineen pois 
muiden rikkojen mukana. Heti sen jälkeen tuli 
sisään kaksi kiharatukkaista neekeriorjaa mukanaan 
pienet leilit, sellaiset joilla amfiteatterissa kastellaan 
kenttää, ja valeli viiniä käsillemme; vettä näet ei 
kukaan tarjonnut. 

Kun isäntää kiitettiin hienosta järjestelystä, hän 
virkkoi: 

»Sodan jumala rakastaa tasapeliä. Senvuoksi olen 
käskenyt osoittaa kullekin oman pienen pöydän. 

Siinä sivussa nuo haisevat orjatkaan eivät tungek- 
simisellaan tee oloamme niin kuumaksi.» 

Tuota pikaa kannettiin pöytään huolellisesti kip- 
sattuja lasisia viiniastioita, joiden kaulaan kiinnite- 
tyissä nahansuikaleissa oli tämäntapainen kirjoitus: 
»Sadan vuoden vanhaa falernolaisviiniä Opimiuksen 
konsulikaudelta.»> Meidän lukiessamme merkintöjä 
Trimalkio löi käsiään yhteen ja virkkoi: 

» Voi sentään! Niinpä viini elää kauemmin kuin 
ihmispoloinen. Ryhtykäämmepä siis maistelemaan. 
Viini on elämää. Tarjoan oikeata Opimiuksen 
aikaista. Filen en pannut pöytään yhtä hyvää, ja 
kumminkin oli päivällisellä paljon arvokkaampia 
vieraita.» 

Mcidän siinä juodessamme ja sangen tarkkaavai- 
sesti ihmetellessä hienouksia toi orja paikalle hopeai- 
sen luurangon, joka oli niin laitettu, että sen nive- 
let ja selkänikamat liikkuivat ja taipuivat joka 
suuntaan. Kun Trimalkio oli kerran ja toisenkin 
heittänyt sen pöydälle ja liikkuva joustinlaite oli 
hypähtänyt jos jonkinlaisiin asentoihin, hän puh- 
kesi tällaiseen mietelmään: 

»Raukkoja oomme me, voi, miten turha on ihmisen riento. 


Näin toki kaikkien käy, kun tuonela meilt? elon riistää. 
Siis eläkäämme me siks kun elo onnekas on.» 

Ny voa seurasi ruokalaji, joka ei aivan 
vastannut odotuksiamme. Järjestelyn uutuus 
kumminkin kiinnitti puoleensa kaikkien katseet: 
Pyöreällä tarjottimella näet oli kaksitoista taivaan- 
merkkiä kehään järjestettyinä, ja niiden jokaisen 
päälle oli pöydän kattaja sijoittanut luonteenomaisen 
ja sopivan ruoan: Oinaan päälle oinasvirnaa, Härän 
päälle kappaleen häränlihaa, Kaksosten päälle ki- 
veksiä ja munuaisia, Kravun päälle seppeleen, Jalo- 
peuran päälle afrikkalaisen viikunan, Neitsyen 
päälle poikimattoman sian kohdun, Vax'an päälle 
oikean vaa'an, jonka toisessa kupissa oli leivos, toi- 
sessa kakku, Skorpionin päälle pienen merikalan, 
Jousimiehen päälle mulkosilmäkalan, Kauriin päälle 
meriäyriäisen, Vesimiehen päälle hanhen ja Kalo- 
jen päälle kaksi punakalaa. Keskellä taas oli ruo- 
hoineen maasta leikattu turpeenkappale ja sen 
päällä hunajakakku. Egyptiläinen orjapoika tarjosi 
kaikille leipää hopeaisesta leivinpannusta ja samalla 
hänkin kauhistuttavalla äänellä väänsi iskusävelmää 
pirunpihkanäytelmästä. 

Kun me hiukan allapäin kävimme niin mitättö- 
mien ruokien kimppuun, Trimalkio virkkoi: 

»Käykäämme käsiksi ruokiin. Sehän on päiväl- 
lisvieraiden oikeus.» | 

Hänen näin sanottuaan liiteli esiin soiton tah- 
dissa neljä tanssivaa palvelijaa, jotka poistivat tar- 
jottimen yläosan. Kun se oli tehty, näimme sen 
alla toisella tarjottimella syöttölintuja, sian utareita 
ja jäniksen, joka keskeltä oli koristettu siivillä, niin 
että se näytti kuin miltäkin Pegasukselta. Panimme 
myös merkille tarjottimen kulmissa olevat neljä 
Marsyaan patsasta, joiden pikku leileistä valui pip- 
puroitua kalanlientä kaloille, jotka uiskentelivat 
aivan kuin kanavassa. | | 

Yhdymme kaikki kätten taputukseen, jonka pal- 
veluskunta alkoi, ja käymme naurusuin käsiksi 
mitä valikoiduimpiin herkkuihin. 

Trimalkio oli niinikään iloissaan tällaisesta tem- 
pusta ja huusi: »Leikkaa!» Heti tuli esiin paistin- 
leikkaaja ja paloitteli liha- ja kalaruoat elehtien 
soiton tahdissa niin että olisi voinut luulla vaunu- 
taistelijan pitävän taistelunäytöstä vesiurkujen säes- 
täessä. Yhtä kaikki Trimalkio vain kehoitteli häntä 
hyvin hitaalla äänellä: »Leikkaa! Leikkaa!» Kun 
minä epäilin, että sanan toistaminen niin monta 
kertaa viittasi johonkin sukkeluuteen, en hävennyt 
kysyä tätä seikkaa pöytänaapuriltani. Tämä, joka 

jo useasti oli nähnyt tällaisia näytelmiä, virkkoi: 

»Kas tuon paistia leikkaavan miehen nimi on 
Leikkaa. Niinpä Trimalkio, joka kerta kun sanoo 
Leikkaa, samalla kutsuu miestä nimeltä ja käskee 
häntä.» 


N un olin saanut kyllikseni näistä ruoista, 
käännyin taas pöytätoverini puoleen. Saa- 
dakseni kuulla mahdollisimman paljon, aloin etsiä 
puheen aihetta kaukaa ja kysäisin, kuka oli se nai- 
nen, joka toimeliaana juoksenteli edes takaisin. 

»Se on Trimalkion vaimo», pöytätoverini selitti, 
»hänen nimensä on Fortunata. Hän mittaa rahoja 
vakkakaupalla. Ja mitä hän oli vielä vast'ikään? 
Sanon sen kaikella kunnioituksella, mutta et olisi 
tahtonut ottaa hänen kädestään leipäpalaa. Nyt 
hän on, ties miten ja mistä syystä, noussut taivai- 
siin ja on Trimalkion kaikki kaikessa. Kerta kaik- 
kiaan, jos hän keskellä päivää sanoo hänelle, että 
on pimeä, niin mies uskoo. Itse Trimalkio ei tiedä, 
kuinka paljon hänellä on, niin upporikas hän on. 
Mutta tuolla haaskalla on silmät kaikkialla ja siinä- 
kin, missä et luulisi. Hän on järkevä ja varovai-- 
nen, keksii hyvät neuvot — niin paljon hänessä on 
kultaa —, mutta hän on pahasuinen, oikea pelto- 

harakka. Sitä, jota hän rakastaa, hän rakastaa; sitä, 
jota hän ei rakasta, hän ei rakasta. 

» Trimalkiolla itsellään on tiluksia niin pitkälti 
kuin haukka lentää, rahaa kuin roskaa. Hänen 
ovenvartijansa komeroon on kasattu enemmän ho- 
peaa kuin kenelläkään on omistuksessa. Entä sit- 
ten palveluskunta! Hitto vieköön, enpä tosiaan 
luule, että siitä kymmenes osakaan tuntee isän- 
täänsä. Kerta kaikkiaan, kenet tahansa noista sinun 
hyväkkäistäsi hän voisi heittää rikkatunkiolle. 
Äläkä luule, että hänen tarvitsee mitään ostaa. 
Kaiken hän tuottaa omasta takaa, villat, pomerans- 
sit, pippurit. Jos etsit vaikka linnunmaitoa, niin si- 
täkin on tarjolla. Kerta kaikkiaan, hänen lampait- 
tensa villa ei ollut tarpeeksi hyvää. Niinpä hän 
osti pässejä Tarentumista ja astutti niillä lammas- 
katraansa. Saadakseen omilta tiluksiltaan attika- 
laista hunajaa, hän tuotti mehiläisiä Ateenan seu- 
duilta. Siinä sivussa nekin, jotka ovat kotoista kan- 
taa, saavat kreikkalaisista hiukan jalostusta. Ja kas 
juuri näinä päivinä hän on kirjoittanut Intiaan, 
että hänelle sieltä lähetetään herkkusienen siementä. 
Fikä hänellä ole ainoatakaan muulintammaa, joka 
ei polveutuisi villiaasista. Katso näitä monen moni- 
tuisia patjoja. Niistä on jokaisessa joko purppura- 

Roomalaisen talon sisäpiha. 
Vettiusten talo Pompejissa. 





Pompejilaisen talon halli. 
Lattiaan upotettuna vesiallas. 


tai punavillatäyte. Kyllä miehen kelpaa tyydyttää 
mielihalujaan. 

»Mutta älä huoli halveksia muita hänen vapau- 
tettuja tovereitaankaan. He ovat aika varakkaita. 
Katsohan tuota, joka on alimpana alimmassa pöy- 
dässä. Tällä haavaa hän omistaa sievoiset kahdek- 
sansataa tuhatta sestertiusta. Hän on noussut tyh- 
jästä. Äsken vielä hän kantoi niskassaan halkotaak- 
koja. Mutta sen mukaan kuin kerrotaan — minä 
en tiedä mitään, mutta olen kuullut — kun hän 
sai siepatuksi aarnihaudan haltijalta lakin, niin hän 
pääsi käsiksi aarteeseen. Minä en kadehdi ketään, 
jos jollekulle jumala jotain on antanut. Mutta hän 
on vähän pröystäilevä ja suo itselleen kaikkea hy- 
vää. Niinpä hän tässä aivan äskettäin tarjosi vuok- 
ralle asuntonsa tällaisella kuulutuksella: Caius Pom- 
peius Diogenes antaa heinäkuun 1 päivästä vuok- 
ralle huoneistonsa; itse hän näet ostaa talon.” 

»Entä sitten tuo, joka on vapautetun orjan pai- 
kalla, hänkään ei ole kieltänyt itseltään mitään. En 
moiti häntä. Hänellä oli aikoinaan miljoona sester- 
tiusta, mutta hänen asemansa on pahasti horjunut. 
En usko, että hänellä on kiinnittämättöminä hiuk- 
siaankaan, mutta se ei herkules vie ole hänen 
vikansa. Parempaa miestä ei ole olemassa. Mutta 

kirotut vapautetut kun panivat kaikki omaan pus- 
siinsa! Sillä sen minä sanon: mitä useampi kokki, 
sitä huonompi keitto, ja kun asiat kerran menevät 
vinoon, niin ystävät livistävät tiposen tiehensä. Ja 
kuinka kunniallista tointa hän harjoittikaan, että 
näet hänet tässä tilassa. Hän oli hautaustoimitsija. 
Hänen tapanaan oli aterioida niinkuin kuningas: 
niitä villisikoja harjaksineen päivineen, niitä lei- 
puritaidon tuotteita ja lintuja, niitä keittäjiä ja 
leipurcita! Viiniä kaadettiin enemmän pöydän alle 
kuin monclla on kellarissaan. Taruolento, eikä mi- 
kään ihminen! Silloinkin kun hänen asiansa jo oli- 
vat kallellaan ja hän pelkäsi velkojien luulevan, että 
hän lakkauttaa maksunsa, hän kuulutti huuto- 
kaupan tällä tapaa: Caius Julius Prokulus myy 
huutokaupalla liiat tavaransa.?» 


N | äin hauskat tarinoimiset keskeytti Trimalkio. 
Ruoka oli näet jo viety pois ja pöytävieraat 
olivat hilpeinä alkaneet maistella viiniä ja panneet 


alulle yleisen keskustelun. Trimalkio siis nojaten 
kyynärpäähänsä sanoi: 

» Teidän täytyy itse makeuttaa tämä viini. Kalo- 
jen täytyy saada uida. Kuulkaahan, luuletteko, että 
minä olen tyytyväinen tuohon ateriaan, jonka 

näitte tarjottimen kannella. Sen verranko tuttu 
Odysseus?” Mistä siis on kysymys? Päivällistäkin 
syödessä täytyy harrastaa kulttuuria. Isäntäni luut 
levätkööt rauhassa! Hänen tahtonsa oli, että minä 
olisin ihminen ihmisten joukossa. Niinpä : mi- 
nulle ei voi esittää mitään uutta, niinkuin nuo 
äskeiset ruokalajit jo todistavat. Tämä taivas tässä, 
jossa asuu kaksitoista jumalaa, muuttaa yhtä monta 
kertaa muotoaan, ja ensiksi siitä tulee oinas. Jokai- 
sella, joka syntyy siinä merkissä, on paljon karjaa, 
paljon villaa, sitäpaitsi kova pää, häpeämätön otsa, 
terävät sarvet. Tässä merkissä syntyy runsaasti 
koulumiehiä ja pikku puskijoita.» 

Me kiitämme tähtienselittäjän hienostunutta tai- 
toa. Niinpä hän jatkoi: 

»Sitten koko taivaasta tulee härkänen. Siispä sil- 
loin syntyy takapotkijoita, ajomiehiä ja sellaisia, 
jotka itse pitävät huolen lihoamisestaan. Kaksosten 
merkissä taas syntyy parivaljakoita, sonneja ja 
syntisäkkejä sekä sellaisia, jotka istuvat kahdella 
tuolilla. Minä olen syntynyt kravun merkissä. Sen- 
vuoksi seison monilla jaloilla ja minulla on paljon 
omaisuutta sekä merellä että maalla. Sillä krapu 
sopii kumpaankin paikkaan. Ja senvuoksi en ole 
enää pitkään aikaan pannut mitään sen päälle, 

etten rasittaisi syntymätähteäni. Jalopeuran mer- 
kissä syntyy suursyömäreitä ja ärhentelijöitä. Neit- 
syen merkissä naisia, karkureita ja kahlehdittuja 
orjia. Vax'an merkissä teurastajia, hajuvesikaup- 
piaita ja kaikenlaisia myyskentelijöitä. Skorpionin 
merkissä myrkynsekoittajia ja murhaajia. Jousi- 
miehen merkissä kierosilmiä, jotka tähyilevät vihan- 
neksia, mutta ottavat sianlihaa. Kauriin merkissä 
huoliheikkejä, joille kärsimyksistä kasvaa sarvet. 
Vesimichen merkissä krouvareita ja pöllöpäitä. 
Kalojen merkissä ruokatavarakauppiaita ja puhetai- 
don opettajia. Niin pyörii taivaan kansi kuin mylly, 
ja aina sc tekee jotain taikaa, niin että ihmisiä syn- 
tyy tai kuolee. Mitä taas tulee keskellä olevaan 
turpeeseen ja turpeen päälle pantuun hunajakak- 
kuun, ci sekään ole siinä ilman harkintaa. Maaäiti 
on keskellä pyöreänä kuin muna, ja sillä on helmas- 
saan kaikki hyvä niinkuin hunajakakussa.» 


M ikä —viisaust9 huudamme kaikki yhteen 


ääneen ja nostaen kätemme holvattua kattoa 
kohti vannomme, cttcivät Hipparkhos ja Aratos 
vetäneet hänelle vertoja. Meidän ylistyspuhei- 
tamme jatkui siksi, kunnes ruokasaliin tuli palveli- 

joita ja nämä asettivat sohville sohvapeitteitä, joihin 
oli kudottu metsästysverkkojen kuvia ja väijyksissä 
olevia metsästäjiä keihäineen sekä kaikkia muita 
metsästykseen kuuluvia varusteita. Emmekä vielä 
tietäneet, mihin suuntaisimme' arvailumme, kun 
ruokasalin ulkopuolelta rupesi kuulumaan kauheaa 
melua, ja äkkiä alkoi lakonialaisia koiria juoksen- 
nella sinne tänne pöydän ympärillä. Niitä seurasi 
tarjotin, jolle oli asetettu ensimmäisen suuruus- 
luokan villisika. Sen päässä oli vapaushattu ja tora- 
hampaista riippui kaksi palmunlehdistä punottua 
koria. Niistä oli toinen täynnä kuivia, toinen tuo- 
reita taateleja. Villisian ympärillä taas oli pienem- 
piä kakkutaikinasta tehtyjä porsaita siinä asennossa, 
kuin ne olisivat tavoitelleet utareita. Tämä tarkoitti 
sitä, että pöytään oli tuotu emäsika. Porsaat olivat 
kotiin vietäviä tuliaisia. 

Mutta villisikaa leikkaamaan ei tullut tuo Leik- 
kaa, joka oli paloitellut linnut, vaan parrakas jät- 
tiläinen, jonka jalkoihin oli kääritty säärisiteet ja 
jonka hartioilla oli damastinen metsästysviitta. 
Tämä veti tupesta metsästyspuukon ja työnsi sen 
voimakkaasti villisian kylkeen, johon syntyneestä 
aukosta lensi ulos rastaita. Sitä varten oli varalla 
linnustajia liimavapoineen, ja nämä saivat tuossa 

tuokiossa pyydystetyiksi ylt'ympäri ruokasalia len- 
televät linnut. 

Kun Trimalkio sen jälkeen oli käskenyt tuoda 
jokaiselle osansa, hän lisäsi: 

»Katsokaahan myös, kuinka hienoja tammen 
terhoja tuo villi sika on syönyt.» 

Samassa tarttuivat orjapojat koreihin, jotka riip- 
puivat torahampaissa, ja jakoivat aterioiville tuoreita 
ja kuivia taateleita tarkalleen yhtä monta kullekin. 

Sillä välin minä, jolla oli oma syrjäinen paikkani 
pöydässä, vaivasin päätäni sillä, minkähän vuoksi 
villisika oli tuotu sisään vapaushattu päässä. Kun 
sitten olin käyttänyt loppuun kaikki arvailumah- 
dollisuudet, rohkenin lopulta tiedustella ennen mai- 
nitulta tietomieheltäni sitä, mikä minua kiusasi. 
Hän vastasi: »Tämänkin voi nöyrin palvelijasi 
sinulle varmasti selittää. Sillä se ei ole mikään 
ongelma, vaan selvä asia. Vaikka tämä villisika eilen. 
oli määrätty pääruokalajiksi, pöytävieraat eivät sii- 
hen koskeneet. Scnvuoksi se palaa tämänpäiväisiin 
pitoihin kuin vapautettuna orjana.» Minä kirosin 
tyhmyyttäni enkä enää kysynyt cnempää, jottei 
olisi näyttänyt siltä, kuin en koskaan olisi ollut päi- 
vällisillä säädyllisten ihmisten luona. 

Tämän keskustelumme aikana kaunismuotoinen 

orjapoika, jolla oli päässä viinin- ja muratinlehti- 
seppele ja joka vuorotellen esitti riehuvaa, juopu- 
vaa ja uneksivaa Bakkusta, tarjosi kaikille pöytä- 
vieraille pienestä vasusta viinirypäleitä ja esitti san- 
gen kimakalla äänellä isäntänsä sepittämiä runoja. 
Hänen siinä laulaessaan Trimalkio kääntyi häneen 
päin ja sanoi: »Isä Bakkus, ollos vapaa!» Orjapoika 
— vetäisi vapaushatun villisian päästä ja pisti sen 
omaan päähänsä. Silloin Trimalkio jälleen tokaisi: 
—» Teidän täytyy myöntää, että minulla on vapaa 
isä.» Me puolestamme kiittelimme Trimalkion sut- 
kausta ja suutelimme asiaan kuuluvasti orjapoikaa, 
joka kulki ympäri ruokasalia. 


T ämän ruokalajin jälkeen Trimalkio nousi pöy- 
dästä mennäkseen tarpeelleen. Kun me näin 
olimme saaneet vapauden kenenkään meitä kahleh- 
timatta, aloimme viekoitella pöytävieraita juttusille. 
Niinpä ensinnä Dama, käskettyään tuoda pöytään 
suuremmat maljat, virkahti: 

»Päivä ei ole kerrassaan mitään. Sen kun kään- 
nät itsesi, niin on jo yö. Sen vuoksi on paras mennä 
makuuhuoneesta suoraa päätä ruokasaliin. Ja meillä 
kun on ollut aika pakkanen. Tuskin kylpykään on 
saanut minut lämpiämään. Mutta lämmin juoma 

on kuin räätäli, joka tekee vahvan puvun. Olen 
ottanut ryyppyjä yhtä mittaa ja olen jo vallan huti- 
kassa. Viini on noussut minulle päähän.» 


O peuka jatkoi tämän jälkeen juttua ja sanoi: 

»Minä en kylve joka päivä. Sillä kylpy run- 
telee ihmistä niinkuin vanuttaja vaatetta. Vedellä 
on hampaat, ja elinvoimastamme liukenee kylvyssä 
osa jokikinen päivä. Mutta kun olen vetänyt sisääni 
ruukullisen hunajaviiniä, sanon pakkaselle, että 
haistak. Enkä olisi tänään voinutkaan kylpeä. Sillä 
olen ollut hautajaisissa. Mukava mies, niin peräti 
kunnollinen Krysantus heitti henkensä. Ja vielä ihan 
äsken hän haasteli minulle. Tuntuu, niinkuin vielä- 
kin juttelisin hänen kanssaan. Ah ja voi! Kuljemme 
kuin leilit, joihin on puhallettu ilmaa. Emme ole 
kärpäsenkään arvoiset, kärpäsissä on sentään jota- 
kin voimaa, mutta me emme ole vesikuplia kum- 
memmat. Ja entäpä jos hän ei olisi ollut niin koh- 
tuullinen ruoassaan. Saattoi mennä viisi päivää, 
ettei hän ottanut suuhunsa veden tilkkaa eikä lei- 
vän murusta. Ja kuitenkin hänelle tuli lähtö ma- 
nalle. Lääkärit hänet tappoivat, tai pikemminkin 
paha kohtalo. Sillä lääkäri ei ole mitään muuta kuin 
sielun lohdutus. Mutta kunnollisesti hänet haudat- 

Pompejilaisen liikemiehen kuvapatsas. 
Pankkiiri Caecilius ITucundus. 

Jalustalamppu ja kaksi- 
liekkinen kattolamppu. 
Molemmat Pompejista. 





tiin, juhlapaareilla ja hyvin paarivaattein. Häntä 
itkettiin myös aika tavalla — hän oli vapauttanut 
joitakin orjiaan —, vaikkakin hänen vaimonsa itku 
oli vilpillistä. Entäpä jollei hän olisi kohdellut vai- 
moaan hyvin! Mutta vaimo kuin vaimo, haukan 
sukua! Fi kenenkään kannata tehdä mitään hyvää. 
Sillä se on samaa kuin jos heittäisi kaivoon. Mutta 
vanha rakkaus pitää kiinni kuin kravun saksin.» 


Ha kävi pitkäveteiseksi ja Fileros huudahti: 
» Muistakaamme eläviä! Hän on saanut 
sen, mikä hänelle kuului. Kunniallisesti hän eli, 
kunniallisesti kuoli. Mitä hänellä on valittamista? 
Kuparikolikosta hän alkoi ja oli valmis vaikka nos- 
tamaan pennin rahan hampaillaan sonnasta. Niinpä 
hän kasvoi, minkä kasvoi, niinkuin hunajakakku. 
Luulenpa hänen jättäneen jälkeensä täydet sata- 
tuhatta, ja kaikki hänellä oli selvänä rahana. Mutta 
asian minä sanon semmoisena kuin se on, koska olen 
syönyt koiran kielen. Hän oli pahasuinen, kielevä, 
riitapukari eikä oikea ihminen. Hänen veljensä oli 
kunnon mies, ystävä ystävilleen, käsi aina valmis 
antamaan, pöytä koreana. Alkutaipaleellaan hän 
kyni kehnon linnun, mutta heti seuraava viinisato 
nosti hänet jälleen jaloilleen. Hän näet sai viinistä 

minkä hinnan vain tahtoi. Ja mikä vielä nosti hänen 
leukaansa, hän sai perinnön, josta hän pimitti enem- 
män kuin hänelle oli määrätty. Ja kun tuo tervas- 
kanto oli suutuksissaan veljelleen, hän testamenttasi 
omaisuutensa ties kelle maailman matille. Kauaksi 
täytyy sen paeta, joka omaisiaan pakenee. Mutta 
hänellä oli kuiskuttelevia orjia, jotka veivät hänet 
hunningolle. Mutta ei ole viisasta heti paikalla 
uskoa mitä tahansa, olletikaan liikemiehen. Kuiten- 
kin on totta, että hän otti ilon irti elämästä niin 
kauan kuin eli. Onnen lahjat saa jokainen käteensä 
eikä niitä syntymässä määrätä. Hän oli todellinen 
onnen poika, hänen kädessään lyijykin muuttui kul- 
laksi. Helppoa onkin silloin, kun kaikki neliskul- 
mainenkin pyörii. Ja kuinka monta vuotta luulet 
hänellä olleen niskassaan. Seitsemänkymmentä ja 
ylikin. Mutta hän oli kuin tervaskanto, hän kantoi 
vuotensa hyvin, oli musta kuin korppi. Tunsin 
miehen aikojen aamusta, ja vielä hän oli kiimainen. 
En luule hänen, herkules avita, jättäneen talossaan 
koiraakaan rauhaan. Olipa hän poikienkin rakas- 
telija, todella kaikkeen kykenevä mies. Enkä häntä 
siitä moiti, sen yksin hän näet vei mukanaan hau- 
taan.» 

Ni sanoi Fileros, Ganymedes taas näin: 
A »Kerrotte semmoista, mikä ei kuulu tai- 
vaan eikä maan asioihin, mutta kukaan ei välitä 
siitä, mmimmoisessa pinteessä viljanhinnat meitä 
pitävät. En, herkules avita, ole tänään kyennyt 
löytämään suupalaakaan. Ja kuivuus vain jatkuu! 
Jo vuosi on oltu nälässä. Piru periköön eediilit, 
jotka pelaavat yhteispeliään leipurien kanssa: Auta 
sinä minua, niin minä autan sinua. Sen vuoksi 
vähäväkinen kansa saa kärsiä. Sillä nuo suuremmat 
suupielet viettävät kyllä yhtämittaista joulujuhlaa. 
Voi jos meillä vielä olisi ne leijonat, jotka minä 
täällä tapasin silloin, kun tulin Vähästä-Aasiasta. 
Silloin kelpasi elää. Vaikka tuhannen tuhatta oli 
vastassa, niin alakynteen joutuivat! Ja he mukiloi- 
vat noita peijakkaita niin, että ne tunsivat juma- 
lansa vihan. | | 
»Muistan Safiniuksen. Hän asui silloin vanhan 
riemukaaren luona, minun poikavuosinani. Pip- 
puria koko mies. Missä hän vain kulki, siellä hän 
pani maan polttamaan jalkojen alla. Mutta hän oli 
suoraselkäinen, oli luotettava, ystävä ystävälle. 
Hänen kanssaan olisi huoleti voinut pimeässä pelata 
sormipeliä. Kuinka hän höyhensikään neuvostossa 

joka ikistä, eikä hän puhunut kaavoja, vaan oikeata 
asiaa. Ja kun hän sitten esiintyi kuntakokouksessa, 
niin hänen äänensä paisui kuin sotatorvi. Eikä hän 
hikoillut koskaan eikä syljeksinyt. Luulen, että hä- 
nellä oli erikoinen jumalien lahja. Ja kuinka ystä- 
vällinen hän oli vastaamaan tervehdyksiin, puhut- 
telemaan kaikkia nimeltä, aivan kuin yksi meistä. 
Niinpä siihen aikaan viljaa saikin pilahinnalla. 
Vaskikolikolla sai ostaa leivän, jota ei olisi jaksanut 
pistellä poskeensa kahteen pekkaan. Nyt on leipä 
pienempi kuin härän silmä. Voi voi, joka päivä 
vain pahempaa! Tämä kaupunki kasvaa alaspäin 
kuin vasikan häntä. Mutta miksi meillä onkin 
tuommoinen kolmen viikunan veroinen eediili, 
jolle kolikko omaan kukkaroon on tärkeämpi kuin 
meidän henkemme? Siksi hän kotonaan nauraa par- 
taansa. Hän pistää joka päivä pussiinsa enemmän 
rahaa kuin toisella on omaisuutta. Tiedän kyllä, 
keneltä hän on saanut tuhat kultadenaaria. Mutta 
jos meillä olisi miehuus tallella, ei hän saisi sillä tapaa 
rehennellä. Nyt meidän porvarimme ovat kotona 
leijonia, mutta kaupungilla kettuja. Mitä minuun 
tulee, niin olen jo syönyt vaateriepuni, ja jos tällai- 
set viljanhinnat jatkuvat, saan myydä omista- 
mani hökkelit. Sillä mitä tästä tuleekaan, jolleivat 

jumalat eivätkä ihmiset sääli tätä kaupunkia! Niin 
totta kuin tahdon saada iloa lapsistani, luulen että 
kaikki tämä tulee jumalilta. Sillä kukaan ei pidä 
taivasta taivaana, ei kukaan noudata paastoa, ei 
kukaan välitä hitustakaan Juppiterista, vaan kaikki 
vain katsovat alaspäin ja laskevat rahojaan. Ennen 
aikaan menivät naidut naiset pitkissä vaipoissaan 
paljain jaloin vuorelle, hiukset hajallaan, mielet 
puhtaina, ja rukoilivat Juppiterilta vettä. Ja niinpä 
satoikin heti kuin saavista kaataen. Joko silloin tai 
ei koskaan. Ja kaikki palasivat kotiin märkinä kuin 
rotat. Senvuoksi on jumalilla jalat villaan käärit- 
tyinä, että me emme enää ole hurskaita. Maan- 
viljelys on lamassa —.» 


» ! ) yydän sinua», virkkoi tilkkupeitteiden valmis- 
taja Ekhion, »puhu paremmin. Kerran niin, 
toisen näin, sanoi maalainen, kun kirjavan porsaan 
kadotti. Mitä tänään ei ole voi huomenna tulla. 
Niin päivä lykkää toistaan. Ei, herkules avita, voi- 
taisi mainita parempaa kotikaupunkia, jos siinä vain 
olisi oikeita ihmisiä. Tällä haavaa se kyllä on pin- 
teessä, mutta ei yksin tämä kaupunki. Me emme 
saa olla vaativaisia, kaikkialla on taivas keskellä ky- 
lää. Jos sinä käyt jossain muualla, niin olet valmis 

sanomaan, että täällä juoksentelee keitettyjä por- 
saita. 

» Ja huomatkaa, meillä on kolmen päivän perästä 
loistava näytäntö juhlapäivänä. Joukkue ei ole 
tavallisia gladiaattoreja, vaan siihen kuuluu paljon 
vapautettuja. Ystävällämme Tituksella on jalo 
luonto ja hän on huimapää. Mitä sitten saanem- 
mekin, se on joka tapauksessa jotakin. Olen ni- 
mittäin hänen perheystävänsä, hän ei ole mikään 
tuhrija. Parasta kylmää rautaa hän antaa, pakene- 
minen ei tule kysymykseenkään, lihaa tehdään 
kaikkien silmäin edessä, niin että katsomo sen nä- 
kee. Ja hänellä on mistä ottaa. Hän peri kolme- 
kymmentä miljoonaa sestertiusta, hänen isänsähän 
valitettavasti kuoli. Vaikka hän panee menemään 
neljäsataa tuhatta, ei se tunnu hänen omaisuudes- 
saan, ja hänet mainitaan ikuisesti. Hänellä on jo. 
muutamia vankkoja miehiä ja nainen, joka esiintyy 
vaunutaistelijana, sekä Glykon rahastonhoitaja, joka 
tavattiin —verekseltä huvittamassa -emäntäänsä. 
Saamme nähdä, että yleisön keskuudessa syntyy 
riita mustasukkaisten aviomiesten ja nuorten rakas- ' 
telijoiden välillä. 

»Mutta onpa tuo Glykokin aika hölmö, kun on 
antanut rahastonhoitajansa petojen raadeltavaksi. 

Sehän on samaa kuin asettaisi oman häpeänsä kaik- 
kien nähtäväksi. Mitä syytä on orjassa, joka pa- 
kosta teki sen minkä teki? Pikemminkin olisi tuo 
lutka ansainnut joutua härän viskeltäväksi. Mutta 
joka ei kykene lyömään aasia, iskee aasin lointa. 
Kuinka Glyko saattoikaan luulla, että Hermogeneen 
vesasta koskaan voisi koitua mitään hyvää? Se mies 
olisi kyennyt leikkaamaan kynnet vaikka lentävältä 
haukalta. Ei kyystä nuoraa sikiä. Glyko, Glyko 
on itse saanut rangaistuksensa. Koko elämänikänsä 
hän saa kantaa häpeän merkkiä, eikä sitä poista muu 
kuin tuonela. Mutta jokainen saa itse vastata tyh- 
myydestään. | 

»Mutta mitä minun pitikään sanoa. Niin, hais- 
tanpa, että Mammea tarjoaa meille kestityksen, kaksi 
denaaria mieheen minulle ja meikäläisille. Jos hän 
todella sen tekee, hän sieppaa Norbanukselta kai- 
ken suosion. Saat olla varma siitä, että hän saa tästä 
oikein selkävoiton. Ja tosiaankin, mitä hyvää tuo 
Norbanus on meille tehnyt? Hän pani näytteille 
kolmen markan gladiaattoreja, vallan ikäloppuja, 
jotka vähän puhaltamalla olisi saanut nurin. Olen 
nähnyt parempia eläintaistelijoitakin. Ratsumiehet, 
joita hän tapatti, olivat kuin lampun koristeita, 
niitä olisi voinut luulla tavallisiksi kotikukoiksi. 

Toinen oli kuin mikäkin rampa muuli, toinen val- 
lan nilkku, ja varamiehenä jokin kuolleen varjo, 
jolta jänteet olivat poikki. Ainoa, jossa oli jotain 
puhtia, oli traakialainen, mutta hänkin taisteli opit- 
tujen kaavojen mukaan. Kerta kaikkiaan, kaikki 
saivat jälkeenpäin raippoja. Siksi paljon heille oli 
suuresta katsojajoukosta huudettu: ”Antakaa niille 
selkään! Kaikki olivat ihan kokonansa arkalasta 
kotoisin. Ja sitten hän vielä sanoo: *Olenhan kum- 
minkin tarjonnut sinulle näytännön. Ja minä tapu- 
tan sinulle käsiäni. Laske yhteen, ja minä annan 
sinulle enemmän kuin olen saanut. Kuitit ollaan. 

» Minusta tuntuu, kuin sinä, Agamemnon, tahtoi- 
sit sanoa minulle: Mitä tuo ikävä mies oikein laver- 
telee?? — Koska sinä, joka osaisit puhua, et puhu. 
Sinä et ole meidän porukkaa ja siksi sinä naurat 
köyhien puheita. Tiedämme kyllä, että oppi on 
tehnyt sinut vähän tölhömäiseksi. Mutta mitäpä 
siitä! Lähtisitkö hyvää hyvyyttäsi jonakin päivänä 
kanssani maatilalleni katsomaan pikku rakennuk- 
siani? Löydämme kai jotain suuhun pantavaa, 
kananpoikaa ja munia. Siitä tulee mukavaa, vaikka 
ilmat ovatkin panneet kaiken kasvamaan vähän 
epätasaisesti tänä vuonna. Löydämme sentään var- 
masti jotain, josta saamme mahamme täyteen. Ja 

k Äl 6 


s 





Pompejilainen perheruokasali. 





Hopeamaljoja luurangonkuvineen. 
Boscorealen hopea-aarteesta läheltä Pompejia. 


kohta sinulle kasvaa oppilas minun pojannaskalis- 
tani. Hän osaa jo neljän jakotaulun. Jos hän saa 
elää, on sinulla pikku apuri vierelläsi. Sillä minkä 
verran hänellä vain on vapaa-aikaa, hän istuu nokka 
kirjoitustaulussa. Hän on älykäs ja hyvänluontoi- 
nen, vaikka hän on sairaalloisesti kiintynyt lintui- 
hin. Minä olen jo tappanut häneltä kolme tikliä, 
ja sanoin, että kärppä on ne syönyt. Mutta hän on 
sen sijaan keksinyt muita joutavia harrastuksia, ja 
nyt hän erittäin halukkaasti maalailee. Muuten hän 
on jo potkaissut kreikkalaiset menemään ja alkanut 
joltisellakin menestyksellä opiskella latinalaisia kir- 
jailijoita, vaikka hänen opettajallaan on suuret luu- 
lot itsestään. Tämä ei pysy karsinassaan, vaan tulee 
vähän väliä luokseni ja pyytää, että antaisin kirjalli- 
suutta, mutta itse hän ei tahdo nähdä vaivaa. On 
vielä toinenkin, joka tosin ei ole oppinut, mutta 
uuttera, ja opettaa enemmän kuin tietää. Hän tulee 
tavallisesti juhlapäivinä kotiini ja siihen vähään, 
minkä hänelle silloin antaa, hän on tyytyväinen. 
Olen siis nyt ostanut pojalle joitakin punaisilla ot- 
sakkeilla varustettuja kirjoja, sillä haluan hänen mais- 
televan hiukan lakitiedettäkin kotitarpeeksi. Se ala 
lyö leiville. Sillä kirjallisuuteen hän on jo tarpeeksi 
perehtynyt. Mutta jos häneltä loppuu harrastus 

kesken, niin olen päättänyt valmistaa hänet johon- 
kin ammattiin, joko parturiksi tai huutokaupan- 
pitäjäksi tai ainakin asioitsijaksi. Sitä ei häneltä 
kykene riistämään muu kuin Tuonela. Siksi huu- 
dan hänelle joka päivä: Primigenius, usko minua, 
ei oppi ojaan kaada. Katsohan asioitsija Filerosia. 
Jollei hän olisi jotain oppinut, ei hän nyt saisi pysy- 
mään nälkää loitolla. Vielä ihan äsken hän kierteli 
ympäri kulkukauppiaana kantaen niskassaan tava- 
raa, mutta nyt hän pitää puolensa vaikka Nor- 
banuksellekin. Sivistys on aarre eikä oppi kuole 
koskaan.» 


N ellaiset jutut kiertelivät salissa, kun Trimalkio 
tuli sisään. Pyyhittyään hien otsaltaan hän pesi 
kätensä hajuvedellä ja lyhyen tauon keskeytettyä 
puheen sorinan hän lausui: 

»Suokaa anteeksi, ystävät, moneen päivään vat- 
sani ei ole ollut oikein kunnossa, eivätkä lääkärit 
keksi siihen keinoa. Minua on kumminkin auttanut 
granaattiomenan kuori ja etikassa liuotettu pihka. 
Toivon sentään, että se pian taas asettuu vanhaan 
häveliäisyyteensä. | Muutenkin palleani kohdalta 
pyrkii kuulumaan niinkuin härän mörinää. Jos siis 
joku teistä tahtoo toimittaa asiansa, niin ei hänen 


74 


ollenkaan tarvitse hävetä. Ei kukaan meistä ole 
syntynyt umpinaiseksi. Minä en usko olevan mi- 
tään niin suurta kidutusta kuin pidättää. Se on 
ainoa, mitä ei Juppiterkaan voi kieltää. Sinä naurat, 
Fortunata, joka usein viet minulta yöunen. En kum- 
minkaan kiellä ketään ruokasalissakaan tekemästä 
mitä häntä haluttaa, ja lääkäritkin kieltävät pidät- 
tämästä. Tai jos tulee jotain muutakin, on kaikki 
tuolla ulkona valmiina: vettä, yöastoita ja muuta 
pientä tarvetavaraa. Uskokaa minua, puhallustauti 
menee aivoihin ja aiheuttaa koko ruumiissa kouris- 
tusta. Tiedän monien siihen menehtyneen, kun 
eivät ole halunneet sanoa itselleen totuutta.» 

Lausumme kiitokset hänen jalomielisyydestään ja 
suopeudestaan ja pidämme taajoilla kulauksilla nau- 
rumme kurissa. 


FE vielä tietäneet, että, niinkuin sanotaan, 
ponnistelimme vasta nautintojen mäen keski- 
vaiheilla. Sillä kun pöydät oli raivattu soiton tah- 
dissa, ruokasaliin tuotiin kolme päitsillä ja kulku- 
silla varustettua valkoista sikaa, joista kuuluttaja 
ilmoitti yhden olevan kaksivuotias, toisen kolmi- 
vuotias ja kolmannen kuusivuotias. Minä luulin 
sisään tulleen ilveilijöitä ja sikojen tekevän joitakin 

temppuja, jollaisia on tapana esittää katuyleisölle. 
Mutta Trimalkio lopetti jännityksen kysymällä: 

»Minkä näistä haluatte heti valmistettavan päi- 
välliseksi? Sillä tavallista kukkoa, lihahakkelusta ja 
sen semmoisia mitättömyyksiä saavat maalaiset val- 
mistaa. Minun keittäjäni ovat tottuneet valmista- 
maan kattilassa kokonaisia keitettyjä vasikoita.» Ja 
samassa hän kutsutti keittäjän sisään ja odottamatta 
meidän valintaamme käski teurastaa vanhimman 
sioista. Sitten hän kysyi kaikuvalla äänellä: 

»Kuinka monennesta osastosta olet?» 

Kun mies vastasi olevansa neljännestäkymme- 
nennestä, Trimalkio kysyi: | 

»Ostettuko vai kotona syntynyt?» 

Keittäjä vastasi: 

»En kumpaakaan, vaan olen joutunut sinulle 
perinnöksi Pansan testamentin nojalla.» 

»Katsohan vain», sanoi Trimalkio, »että toimi- 
tat sian huolellisesti pöytään. Jollet sitä tee, käsken 
pistää sinut pikalähettien osastoon.» 

Ja keittäjän, joka näin oli saanut asiaan kuuluvan 
muistutuksen isännän vallasta, kuljetti ruoka keit- 
t16ön. 

rimalkio puolestaan katsahti meihin leppoisin 
ilmein ja virkkoi: 

»Käsken tuoda toista viiniä, jollei tämä teitä miel- 
lytä. Teidän täytyy antaa sen maittaa. Jumalille 
kiitos, ettei minun tarvitse ostaa, vaan kaikki, mikä 
nyt nostattaa veden kielellemme, kasvaa lähellä 
kaupunkia olevalla maatilallani, jota en vielä tunne. 
Sanotaan sen rajoittuvan tarrakinalaisiin ja tarentu- 
milaisiin tiluksiini Nyt haluan liittää maihini 
Sisilian, niin että kun saan halun mennä Afrikkaan, 
voin purjehtia omien alueitteni kautta. Mutta kerro 
sinä, Agamemnon, mistä oikeustapauksesta olet tä- 
nään pitänyt puheharjoituksen? Vaikka en ajakaan 
asioita, niin minäkin sentään olen oppinut sivistystä 
kotitarpeeksi. Ja ettet luulisi minun halveksivan 
opintoja, — minulla on kaksi kirjastoa, toinen 
kreikkalainen, toinen latinalainen. Sanohan siis, 
rakas ystäväni, puheharjoituksesi aihe.» 

Kun Agamemnon sanoi aiheen olleen: »Köyhä ja 
rikas olivat vihamiehiä», Trimalkio virkkoi: »Mitä 
on köyhä?» 

»Sukkelasti sanottu!» huudahti Agamemnon ja 
esitti jonkin oikeustapauksen. 

Trimalkio puuttui kohta puheeseen: 

»Jos tämä on todella tapahtunut, ei siitä ole tar- 
vis enää kiistellä; jollei se taas lainkaan ole tapah- 
tunut, ei se ole yhtään mitään.». 

Me kunnioitimme näitä ja muita samanlaisia lau- 
sumia tuhlailevaisin ylistyssanoin. Trimalkio oli yhä 
äänessä: 

»Kuulehan, rakkain ystäväni Agamemnon, muis- 
tatko Herkuleen kaksitoista vaikeata työtä tahi ta- 
rinaa Odysseuksesta, kuinka hän pihdeillä väänsi 
kykloopilta peukalon irti. Minun oli poikavuosi- 
nani tapana lukea niitä Homeroksen runoista. Si- 
byllan taas olen Cumaessa itse omin silmin nähnyt 
riippuvan lasipullossa, ja kun poikaset kysyivät hä- 
neltä kreikaksi: Sibylla, mitä tahdot? hän vastasi: 
tahdon kuolla.» 


: än ei ollut vielä ehtinyt puhua sanottavaansa 


loppuun, kun tarjotin, jolla oli valtava sika, 
täytti koko pöydän. Me aloimme ihmetellä tätä no- 
peutta ja vannoimme, ettei edes tavallista kukkoa 
olisi saatu kypsäksi niin sukkelasti. Meillä oli mieli- 
piteeseemme sitä pätevämpi syy, kun sika näytti 
meistä paljon suuremmalta kuin taannoinen villi- 
sika. Sitten Trimalkio katseli sitä yhä tarkkaavai- 
semmin ja huudahti: 

»Mitä ihmettä! Eikö tältä sialta ole poistettu 
sisälmyksiä? Ei totta totisesti olekaan! Kutsukaa- 
han heti paikalla keittäjä tänne!» 

Kun keittäjä surullisen näköisenä asettui pöydän 
ääreen ja sanoi unohtaneensa poistaa sisälmykset, 
kimmahti Trimalkio: | 

»Mitä? Unohtanut? Saattaisi luulla ettei hän ole 
pannut siihen pippuria ja kuminaakaan! Riisukaa 
hänet!» | 

Keittäjä riisutaan viipymättä ja seisoo siinä mur- 
heellisena kahden piiskurin välissä. Kaikki alkoivat 
sentään pyytää hänelle armoa ja sanoivat: 

»Sattuuhan sitä useinkin semmoista. Päästä hä- 
net toki menemään. Jos hän tekee sen vielä tois- 
tenkin, ei kukaan meistä pyydä hänen puolestaan.» 

Minä, joka olen julman ankara, en voinut hillitä 
itseäni, vaan kurottauduin kuiskaamaan Agamem- 
nonin korvaan: 

» Tuohan on ilmeisesti vallan kelvoton orja. 
Ettäkö joku saattaisi unohtaa poistaa sisälmykset 
sialta? En, herkules avita, antaisi hänelle anteeksi, 
vaikka vain kala olisi kysymyksessä.» 

Mutta niin ei ajatellut Trimalkio, joka antoi taas 
hilpeyden paistaa kasvoistaan ja virkkoi: 

»Kun nyt kerran olet niin huonomuistinen, niin 
poista siitä sisälmykset tässä meidän nähtemme.» 

Saatuaan taas ylleen tunikansa keittäjä tarttui 
veitseen ja leikkasi hellävaroen sian vatsaa sieltä ja 
täältä. Eikä aikaakaan, niin sisältä tulevan paineen 
levittäessä aukkoja niistä valui ulos paistin- ja veri- 
makkaroita. 


män taidonnäytteen jälkeen palveluskunta 
ryhtyi taputtamaan käsiään ja huusi yhteen 
ääneen: »Onneksi Gaiukselle!» 

Keittäjääkin palkittiin juomalla ja hopeaisella 
seppeleellä, ja hänelle tuotiin malja korinttilaisella 
vadilla. Agamemnonin tarkastellessa sitä lähemmin, 
Trimalkio virkkoi: 

»Olen ainoa, jolla on aitoja korinttilaisia.» 

Odotin, että hän muun rehentelynsä mukaisesti 
sanoisi tuottavansa astiastonsa Korintista. Mutta 
Trimalkio haastelikin vielä paremmin: 

»Kenties haluat tietää, miksi minä yksin omis- 
tan aitoja korinttilaisia. Koska nimittäin vaski- 
seppä, jolta ostan, on nimeltään Korintti. Eihän voi 
olla kysymys Korintin pronssista, jollei tavara ole 
Korintilta kotoisin. Ja ettette luulisi minua tietä- 
mättömäksi, niin voin sanoa vallan hyvin olevani 

Pompejista v. 1930 löydettyjä hopea-astioita taiteellisine pakotuksineen. 
Löydetyssä hopea-aarteessa oli toista sataa hopeaesinettä. 





Pöytävieras luonteenomaisessa asennossa. 
Hellenistisen ajan etruskilainen veistos. 


» Varo koiraa.» 
Pompejilainen kahlekoiran 
mosaiikkikuva. 





perillä siitä, mistä korinttilaiset esineet alkujaan 
ovat syntyneet: Kun Troia oli valloitettu, niin 
Hannibal, joka oli ovela mies ja suuri veijari, ke- 
räytti kaikki pronssiset ja kultaiset ja hopeaiset pat- 
saat yhteen kasaan ja sytytti ne palamaan. Ne suli- 
vat yhteen sekametalliksi. Tästä möhkäleestä taide- 
takojat ovat sitten ottaneet osansa ja tehneet kul- 
hoja, vateja ja pikku kuvapatsaita. Niin ovat syn- 
tyneet korinttilaiset esineet. Ne ovat siis sekasot- 
kua, eivät sitä eivätkä tätä. Suokaa minulle an- 
teeksi se mitä sanon. Minä pidän enemmän lasi- 
astioista, ne eivät ainakaan haise. Jos ne eivät me- 
nisi rikki, niin ottaisin niitä mieluummin kuin kul- 
taa. Mutta nykyisellään ne tietenkin ovat halpa- 
arvoisia. 

»Kerran oli kumminkin lasimestari, joka teki la- 
sista rikkumattoman maljan. Hän tahtoi lahjoittaa 
sen keisarille ja pääsi täten keisarin puheille. Sitten 
hän oli ojentavinaan sen keisarille ja heitti sen samassa 
lattialle. Keisari pelästyi vallan kauheasti. Mutta 
mies nosti maljan maasta. Se oli kolhiintunut niin- 
kuin pronssinen astia. Sitten hän otti vasaran po- 
veltaan ja korjasi kauniisti maljan kuin leikiten. 
Tämän tehtyään hän luuli olevansa Juppiterin 
valtaistuimen perijä, semminkin kun keisari häneltä 

Ö . Trimalkion pidot. 


kysyi: *Tunteeko kukaan muu tämän lasiesineiden 
valmistustavan?” 


» Mutta katsokaahan. Kun hän sanoi, ettei kukaan 
sitä tuntenut, keisari käski hakata häneltä kaulan 
poikki. Sillä jos menetelmä olisi tullut tunnetuksi, 
kulta olisi ihan menettänyt arvonsa. 

»Erikoisesti minä harrastan hopeaa. Minulla on 
viiden kannun vetoisia maljoja suunnilleen sata. 
Niiden kyljissä on kuvia, esimerkiksi kuinka Kas- 
sandra tappaa poikansa ja pojat makaavat siinä 
kuolleina, niin että melkein luulisi niitä eläviksi. 
Minulla on korvallisia pokaaleja tuhat kappaletta, 
jotka Mummius jätti perinnöksi isäntävainajalleni. 
Niissä on kuvattuna, kuinka Daidalos sulkee Nio- 
ben Troian puuhevoseen. Hermerosin ja Petraiteen 
taistelut minulla tietenkin myös on maljoissani ja 
kaikki ne ovat painavia. Sillä järkeäni en myy ra- 
hasta enkä mistään.» — 

Hänen tätä esitellessään orjapoika pudotti mal- 
jan lattialle. Katsoen häneen Trimalkio sanoi: 

»Piekse nopcasti itseäsi, koska olet hulttio!» 


Poika alkoi heti huuli lerpallaan pyytää anteeksi. 
Mutta Trimalkio huomautti: 


»Mitä sinä minua rukoilet? Niinkuin minä oli- 

sin sinulle vastukseksi. Kehoitan sinua itse hoita- 
maan itsesi niin, ettet ole hulttio.» 

Lopulta hän, meidän tarpeeksi pyydettyämme 
pojan puolesta, antoi tälle anteeksi. Päästyään ran- 
gaistuksesta poika juoksenteli ympäri pöytää. 


yj - Trimalkio huudahti: 

» Vesi ulos, viini sisään!» 

Me osasimme asiaankuuluvasti antaa arvoa hie- 
nolle sukkeluudelle, ja ennen muita osasi sen Aga- 
memnon, joka tiesi, mitkä ansiot saattoivat tuottaa 
hänelle uuden päivälliskutsun. Mutta saatuaan kii- 
tosta Trimalkio joi entistä reippaammin ja oli jo tu- 
lossa humalaan. 

»Fikö kukaan teistä», hän kysyi, »pyydä minun 
Fortunataani tanssimaan. Kordaksia ei kukaan 
tanssi paremmin.» 

Ja itse hän kohotti kätensä päänsä yläpuolelle ja 
matki näyttelijä Syrusta koko palveluskunnan lau- 
laessa yhteen ääneen kreikkalaista tekstiä. Hän olisi 
vielä astunut esiin keskelle lattiaa, jollei Fortunata 
olisi mennyt kuiskuttamaan jotain hänen kor- 
vaansa. Uskon hänen sanoneen miehelleen, etteivät 
niin alhaiset hulluttelut sopineet' hänen arvolleen. 

Trimalkio oli kuitenkin peräti menettänyt tasa- 
painonsa. Sillä väliin hän otti varteen Fortunatan 
huomautukset, väliin taas antoi uudelleen vallan 
omalle luonnolleen. 

Tanssimisvimman lopetti kuitenkin ihan koko- 
naan kirjuri, joka luki ääneen niinkuin pääkaupun- 
gin päivätiedonantoja: 

»26 päivänä heinäkuuta: Cumaen lähellä olevalla 
maatilalla, jonka omistaa Trimalkio, syntyi 30 
poika- ja 40 tyttölasta. Aittaan korjattiin puima- 
tanterelta yhdeksänsataa tuhatta kappaa vehnää. 
Härkiä totutettiin ajoon viisisataa. Samana päi- 
vänä: Orja Mitridates naulittiin ristiin, koska hän 
oli kironnut isäntämme Gaiuksen syntymähengen. 
Samana päivänä: Raha-arkkuun palautettiin 10 
miljoonaa sestertiusta, joita ei ole saatu sijoitetuksi. 
Samana päivänä: Tulipalo syttyi Pompejin lähellä 
olevissa puutarhoissa. Se sai alkunsa tilanhoitaja 
Nastan talosta.» 

»Mitä?>» Trimalkio huudahti. »Koska minulle 
on ostettu puutarhoja läheltä Pompejia?» 

» Viime vuonna», kirjuri vastasi, »ja siksi ne eivät 
vielä ole tulleet tileihin». 

Trimalkio kiivastui ja sanoi: 

»Mitä tiluksia minulle ostettaneenkin, niin kiel- 

län viemästä niitä tileihini, jollen kuuden kuukau- 
den kuluessa saa tietää kaupasta.» 

Edelleen luettiin vielä julki poliisiviranomaisten 
määräyksiä ja metsänvartijain jälkisäädöksiä, joissa 
 Trimalkio perustellen jätettiin vaille perintö- 
osuutta. Sitten edelleen tilanhoitajien luetteloja ja 
talonvartijan avioero vapautetusta orjattaresta, joka 
oli tavattu yhdyselämästä kylvettäjäorjan kanssa, 
sekä sisäpalvelijan karkoitus Baiaeseen. Vihdoin ra- 
hastonhoitajan syytteeseen asettaminen ja oikeuden 
päätös kamaripalvelijain välisessä riidassa. 


N / utta sitten tuli lopulta sisään ilveilijöitä. 

Sangen mauttomasti esiintyvä miehentol- 
vana asettui seisomaan tikapuut käsissään ja antoi 
seuralaisenaan olevan pojan tanssia askelmilla ja tika- 
puiden yläpäässä sekä samalla laulaa pikku kuplet- 
teja. Sitten hän pani pojan ylhäällä tikapuilla hyp- 
päämään palavien vanteiden läpi ja kannattamaan 
saviastiaa hampaissaan. Näitä temppuja ihaili 
ainoastaan Irimalkio, joka sanoi, että se oli epäkii- 
tollista taidetta. Muuten hän sanoi maailmassa ole- 
van kaksi asiaa, joita hän kaikkein mieluimmin kat- 
seli, nimittäin ilveilijöitä ja torvenpuhaltajia. Muut 

esitykset olivat hänen mielestään pelkkää humpuu- 
kia. Hän sanoi: 

»Ostin aikoinaan kreikkalaisia huvinäytelmän- 
esittäjiäkin, mutta mieluummin olen tahtonut nii- 
den esittävän atellalaispiloja, ja huilunsoittajanikin 
olen käskenyt soittaa latinaksi.» 

Hänen parhaillaan tätä pakistessaan putosi poika 
tikapuilta alas Trimalkion päälle. Palveluskunta 
nosti kovan huudon, samoin pöytävieraat, mutta 
eivät suinkaan tuon inhoittavan ihmislapsen takia, 
jonka niskankin he mielellään olisivat nähneet tait- 
tuneena, vaan pelosta että päivällinen saisi huonon 
lopun ja heidän olisi pakko käydä itkemään vierasta 
vainajaa. 

Kun Trimalkio itse oli ankarasti huokaissut ja 
vaipunut käsivarrelleen niinkuin se olisi loukkaan- 
tunut, juoksi paikalle yhtenä rykelmänä lääkäreitä 
ja ennen muita Fortunata hiukset hajallaan malja 
kädessä huutaen olevansa säälittävä ja onneton. 
Poika taas, joka oli pudonnut tikapuilta, oli jo hy- 
vän aikaa kierrellyt meidän jalkojemme juuressa ja 
pyydellyt anteeksiantoa. Pahinta minusta oli se, 
että epäilin" näillä rukouksilla tarkoitettavan jota- 
kin ilveilyn omaista yllättävää käännettä. Muistis- 
tani näet ei vielä ollut haihtunut tuo mainio keit- 

täjä, joka oli unohtanut poistaa sisälmykset sialta. 
Siksi aloin tarkastella kauttaaltaan koko ruokasalia, 
ettei vain seinästä tulisi ulos jotakin itsetoimivaa 
koneistoa, varsinkin kun alettiin piestä orjaa, joka 
oli käärinyt isäntänsä ruhjoutuneen käsivarren val- 
koiseen eikä purppuranpunaiseen villavaatteeseen. 
Enkä epäilyksessäni kovin pahasti erehtynytkään. 
Rangaistuksen sijaan näet tuli Trimalkion päätös, 
jolla hän määräsi pojan vapautettavaksi, ettei ku- 
kaan voisi sanoa orjan haavoittaneen niin arvokasta 
miestä. 

Me ilmaisimme hyväksymisemme tämän teon 
johdosta ja saimme näin aihetta monenlaiseen ru- 
pattelevaan keskusteluun siitä, kuinka ihmisen koh- 
talo usein on veitsen terällä. Trimalkio huudahti 
silloin: 

»Niinpä ei tätä tapausta pidäkään päästää ohi 
ilman mieterunoa.» 

Ja hän käski heti tuoda kirjoitustaulun ja vai- 
vaamatta kauaa päätään hän luki ääneen seuraavaa: 


»Et sitä arvaakaan, kun äkkiä sattuu. 
Yläpuolellammepa onnetar tehtävät hoitaa. 
Viiniä oivaa siis, poikanen meille sa tuo!» 

ästä epigrammista puhe siirtyi runoilijoihin. 
Pitkän aikaa mainittiin keskustelussa traakia- 
lainen Mopsus etevimpänä runotaiteen edustajista, 
kunnes Trimalkio lopetti keskustelun sanomalla: 
»Kuulehan, opettaja, mikä ero on sinun mieles- 
täsi Cicerolla ja Publiliuksella? Minusta toinen on 
kaunopuheisempi, toinen siveellisempi. Sillä mikä 
voi olla paremmin sanottu kuin tämä? 


»Jo Rooman voima herpoo kitaan hekkuman. 
Sun suutas varten vangittuna ruokitaan 

idän riikinkukko kullankirjohöyhenin, 

sua varten helmikana, salvukukko myös. 

Sulo haikarakin, vieras kaukoseutujen, 

tuo lastentuoja hoikkasääri tanssija, 
pakolainen talven, airut ilmain lämpimäin 
vuoks turhuutes saa tehdä pesän kattilaan. 
Miks rakkaat sulle helmet, korut on Intian? 
Sen vuoksko että yllään merten aartehet 

sais vaimo hillitönnä käydä vieraan vuoteeseen? 
Miks meripihka kallis, smaragdi vihreä 

on toivonas, ja Kartagon kivien kimmellys? 
Kai jotta välkkyis kivistä kunto naisinen! 
Hyvä onko vaimon vaate ohut kuin henkäys, 
kun paljauttaan näyttää hän utuharsossaan? 


»Mutta miettikäämmepä», hän jatkoi, »mitä 
taitoa kirjailijan ammatin jälkeen on pidettävä vai- 

Juopunut satyyri nahkaleileineen. 
Herculanumista löydetty pronssiveistos 








Pompejin amfiteatteri. 
Amfiteatterissa tapahtuivat gladiaattori- ja eläintaistelut. 


keimpana. Minun mielestäni lääkärin ja rahanvaih- 
tajan. Lääkärihän tietää, mitä ihmisparoilla on 
sisikunnassaan ja milloin kuume on tulossa, vaikka 
minä vihaan heitä kovasti, koska he käskevät usein 
valmistaa minulle anisvettä. Rahanvaihtaja taas 
näkee hopean läpi vasken. Mitä mykkiin elukkoihin 
tulee, niin työteliäimmät niistä ovat härät ja lam-- 
paat. Härkien ansiosta saamme leivän. Lampaiden 
villa taas antaa meille tilaisuuden esiintyä arvomme 
mukaisesti. Ja vallan häpeällistä on syödä karitsan 
paistia ja samalla pitää tunikaa yllään. Mehiläisiä 
taas pidän vallan jumalallisina eläiminä, ne kun 
oksentavat hunajaa, vaikka niiden sanotaan tuovan 
sitä Juppiterilta. Mutta ne pistävät siksi, että missä 
vain on makeaa, siitä löytää myös karvasta.» 


än oli jo panemassa viralta filosofitkin, kun 

alettiin kantaa ympäri maljassa arpalippuja 
ja tätä tehtävää hoitamaan asetettu orjapoika luki 
ääneen arvauslauseet, joiden mukaan kukin sai lah- 
joja kotiin vietäväkseen: 

»Liikkeestä poistettua hopeaa»: Tuotiin liikkiö, 
jonka päälle oli pantu pieniä hopeaisia etikkasäi- 
liöitä. 

»Päänalusv: Tuotiin naudan niskakappale. 

» Jälkiviisautta ja solvaustav: Lahjana oli vanhaa 
suolattua juustoa sekä piikkiin pistetty omena. 

»Ruoholaukkaa ja purjoa»: Asianomainen sai 
vitsaksia ja veitsen. 

»Ruusumarjoja ja kärpäspyydys»: Tuotiin rusi- 
noita ja hunajaa. | 

»Päivällis- ja käräjäkalujan: Asianomainen sai 
lihankimpaleen ja kirjoitusvehkeet. 

»Koirin ajettavaa ja jaloin poljettavaa»: Tuotiin 
jänis ja sandaalit. 

» Ankeriasta ja kirjaimia»: Lahjana oli kiemurai- 
nen makkara ja leivottuja ässiä. 

Nauroimme kauan näille tylsyyksille. Oli luke- 
maton määrä muitakin yhtä nerokkaita lauseita, 
jotka kumminkin jo ovat häipyneet muististani. 


K un nyt Askyltos hillittömän julkeana kädet 


koholla pilkkasi koko tätä menoa ja nauroi 

niin, että kyynelet vuosivat hänen silmistään, tulis- 
tui eräs Trimalkion vapautetuista tovereista, juuri 
se, joka oli minun pöytänaapurinani, ja huudahti: 
»Mitä naurat, senkin kuohittu pässi? Vai eivätkö 
isäntä-ystäväni hienoudet sinua miellytä? Sinä mu- 
kamas olet varakkaampi ja olet kai tottunut saa- 
maan paremman kestityksen. Niin totta kuin toi- 

von, että tämän paikan suojelushenki on minulle 
suosiollinen, jos minä olisin pöydässä hänen vieres- 
sään, niin olisin jo kiskonut hänestä esille määki- 
nän. Mokomakin sikiö, joka nauraa muita. Senkin , 
sätkyukko, yökyöpeli, joka ei ole virtsansa arvoinen. 
Kerta kaikkiaan, jos heitän veteni hänen ympäril- 
leen, hän ei tiedä, mistä pääsisi pakoon. En minä, 
herkules avita, tavallisesti vähästä suutu, mutta 
tyynessä vedessä kalat kutevat. Hän nauraa. Mitä 
syytä hänellä on nauraa? Onko isäsi ostanut si- 
kiönsä kullalla vai? Olet muka roomalainen ritari! 
Mutta minä olen kuninkaan poika. Miksi minä siis 
olen ollut orjana, kysyt. Koska itse rupesin orjaksi 
ja tahdoin mieluummin olla Rooman kansalainen 
kuin veroa maksava alamainen. Ja nyt toivon elä- 
väni niin, etten. ole kenenkään pilkkana. Olen 
ihminen ihmisten joukossa, kuljen päätäni peittele- 
mättä. En ole kenellekään velkaa pennin pyöry- 
läistä. Koskaan ei minua ole haastettu oikeuteen. Ei 
kenenkään ole minulle tarvinnut oikeuden edessä 
sanoa: maksa velkasi. Olen ostanut maatilkkuja, 
koonnut vähän kolikoita. Ruokin kaksikymmentä 
vatsaa ja koiran. Ostin vapaaksi aviosiippani, ettei 
kukaan pyyhkisi käsiään hänen helmaansa. Mak- 
soin hänen vapauttamisestaan tuhat denaaria. Tu- 

lin kuudennusmieheksi maksuttomasti. Toivon 
kuolevani siten, ettei minun vainajana tarvitse pu- 
nastua. Mutta sinulla on niin paljon vaivaa toisista, 
ettet ehdi katsella omia jälkiäsi! Toisen silmässä 
näet saivaren, mutta et näe lampaantäitä omassa 
silmässäsi. Sinä yksin pidät meitä naurettavina. 
Katso tuossa on opettajasi, joka jo on vanhanpuo- 
leinen mies. Hän näkee meissä pelkkää hyvää. 
Sinä senkin maitoparta, joka et saa itsestäsi irti 
yhtään mitään, senkin saviruukku tai pikemmin- 
kin vettynyt nuoranpätkä, vielä vetelämpi, mutta 
et parempi. 

»Sinä olet muka parempia ihmisiä. Syö sitten 
kaksi kertaa aamiaista ja kaksi kertaa päivällistä. 
Minä nautin mieluummin luottamusta kuin omis- 
tan aarteita. Kerta kaikkiaan, kenen on tarvinnut 
vaatia minulta saatavaansa kahta kertaa? Olin 
orjana neljäkymmentä vuotta. Kukaan ei kummin- 
kaan tietänyt, olinko orja vai vapaa. Tulin tähän 
kaupunkiin poikasena, jolla vielä oli pitkä tukka. 
Raatihuonetta ci silloin vielä ollut rakennettu. Py- 
rin kuitenkin kaikin tavoin tyydyttämään isän- 
tääni, kunnianarvoisaa ja ansiokasta miestä, jonka 
kynsi oli suuremmanarvoinen kuin sinä olet koko- 
nasi. Talossa oli kyllä sellaisia, jotka panivat jalan 

tielleni siellä ja täällä. Kumminkin, kiitos isäntäni 
syntymähengen, selvisin kunnialla kaikesta. Sem- 
moiset ovat todellisia urotekoja. Sillä vapaana syn- 
tyminen on yhtä helppoa kuin sanoa: tule tänne! 
Mitä siinä nyt olet ihmeissäsi niinkuin pukki vir- 
viläpellossa?» 


J vän vuodatuksen kuultuaan Giton, joka sei- 
soi jalkopäässä, päästi aivan sopimattomasti 
valloilleen jo kauan pidättämänsä naurun. Kun 
Askyltoksen riitaveli sen huomasi, hän käänsi hauk- 
kumisensa poikaan ja kiljui: 

»Nauratko sinäkin siinä vielä, senkin kiharapäi- 
nen punasipuli? Hei vaan, sinähän metelöit niin- 
kuin jouluna. Mutta kysyn sinulta, onko nyt joulu- 
kuu. Milloin sinä olet maksanut lunastusrahan va- 
paudestasi? Mutta kuinka voisikaan muulla tavoin 
käyttäytyä tuommoinen hirsipuun ruoka, korppien 
haaska. Pidän kyllä huolen siitä, että saat tuntea 
Juppiterin vihat, ja samoin tuo sinun isäntäsi, joka 
ei pidä sinua kurissa. Niin totta kuin tahdon syödä 
leipää kylläkseni, minä annan tuon käytöksesi an- 
teeksi vain vapautetun toverini, isäntämme Trimal- 
kion takia. Muuten olisin kyllä heti paikalla anta- 
nut sinulle takaisin mitä kuuluu. 

» Meillä olisi täällä mukava olla, mutta kun nuo 
veitikat eivät pidä sinua kurissa! Millainen isäntä, 
sellainen renki. Tuskin voin hillitä itseäni, ja olen 
luonnostani helposti kiivastuva. Kun tulen sille 
päälle, en pidä äitiänikään viiden pennin arvoisena. 
Aivan niin, näen sinut vielä näiden seinäin ulko- 
puolella, senkin rotta, tai pikemminkin maamuna. 
En tahdo kasvaa ylöspäin enkä alaspäin, ellen heitä 
isäntääsi rikkatunkiolle, enkä säästä sinuakaan, 
vaikka herkules avita, huutaisit Olympoksen Juppi- 
teria avuksesi. Aivan niin, saan sinut kyllä hampai- 
siini. Joko minä en tunne itseäni tai sinun ei silloin 
enää tee mieli pilkata, vaikka partasikin olisi kultaa. 
Pidän huolta siitä, että Athene näyttää sinulle vi- 
hansa ja samoin hänelle, joka opetti sinut passarin 
virkaan.» 

Kääntyen tämän jälkeen taas Askyltokseen päin 
hän jatkoi: 

»En ole lukenut geometrioita, kritiikkejä ja kai- 
kenlaista muuta tyhjänpäiväistä, mutta tunnen 
kivikirjoituskirjaimet ja osaan sanoa sadannet osat 
metalliarvoista, painoista ja rahamääristä. Kerta 
kaikkiaan, jos tahdot jotakin, niin pannaanpas pieni 
veto, me kaksi. Lähdehän liikkeelle, minä pistän jo 
pöytään helisevää. Kohta saat huomata, että isäl- 

täsi on mennyt koulurahat hukkaan, vaikka osaat- 
kin retoriikkaa. Kuulehan näitä arvoituksia: 

»Mikä meistä? Käyn pitkin, käyn poikin, arvaa 
minut? 

»Sanon sen sinulle. 

»Mikä meistä juoksee eikä liiku paikaltaan? Mikä 
meistä kasvaa ja pienenec? 

»Etpä osaa! Siinä sinä hyppelet ja tuijotat ja olet 
pinteessä niinkuin hiiri yöastiassa. Pidä siis joko 
suusi kiinni taikka älä häiritse parempaasi, joka ei 
pidä sinua ihmisenäkään. Vai luuletko minun välit- 
tävän puksipuun värisistä sormuksistasi, jotka olet 
puhaltanut lemmityltäsi. Olkoon vorojen suojelus- 
jumala sinulle suosiollinen! 

»Mennään yhdessä forumille ja lainataan rahaa. 
Silloin saat nähdä, että tähän rautasormukseen luo- 
tetaan. Kas vain, sinä jänistät. Uitettu koira on 
kaunis kapine. Niin totta kuin haluan tehdä hyviä 
kauppoja ja kunnialla kuolla, niin että kansa van- 
noo minun kunniallisen kuolemani kautta, onpa 
ihme, ellen ahdista sinua joka paikassa siksi kunnes 
saan sinut nitistetyksi. 

»Kaunis kapine on tuokin, joka sinulle semmoista 
opettaa, tylsimys, eikä mikään opettaja. Minun 
aikanani meitä opetettiin toisella tavalla, silloin 

opettaja sanoi: Onko kapineenne kunnossa? Nyt 
suoraa päätä kotiin. Älä katsele ympärillesi. Älä 
sano pahaa sanaa vanhemmalle ihmiselle.? Mutta nyt 
on kaikki paljasta palturia. Ei kannata maksaa 
viittä penniä yhdestäkään koulunkäyneestä. Minä 
puolestani, sellaisena kuin minut tässä näet, kiitän 
ammattitaidostani vain jumalaa.» 


A oli juuri aikeissa vastata näihin hauk- 
kumasanoihin, mutta Trimalkio oli vallan 
ihastunut vapautetun toverinsa kaunopuheisuuteen 
ja huudahti: 

»Hei veikot, kinastelu sikseen! Pidetään mie- 
luummin hauskaa, ja sinä, Hermeros, säästä nuorta 
miestä. Hänen sappensa kiehuu, mutta ole sinä 
järkevämpi. Tämmöisessä asiassa aina voittaa se, 
joka jää alakynteen. Silloin kun sinäkin olit kotkot- 
tava kukonpoika, ei sinullakaan ollut sen enempää 
älyä. On siis parempi, että olemme alusta alkaen 
iloisella päällä. = Katsellaanpa nyt homerolaisia 
kuvaelmasankareita.» 

Samassa tuli sisään näyttelijäseurue, joka kilautti 
keihäillä kilpiinsä. Trimalkio itse istuutui pieluk- 
selle, ja Homeros-kuvaelmain esittäjien lausuessa 
vuorosanojaan kreikaksi, niinkuin on heidän julkea 

tapansa, hän luki samat kohdat kirjasta latinaksi 
kaikuvalla äänellä. Kun sitten syntyi hiljaisuus, hän 
kysäisi: 

» Tiedättekö, mitä tarua he esittävät? Oli kerran 
kaksi veljestä, Diomedes ja Ganymedes. Heidän 
sisarensa oli Helena. Agamemnon ryösti hänet ja 
antoi hänen sijaansa Dianalle naarashirven. Niinpä 
nyt Homeros kertoo, kuinka troialaiset ja taren- 
tumilaiset taistelivat toisiaan vastaan. Agamemnon 
tietenkin voitti ja antoi tyttärensä Ifigeneian Akil- 
leelle puolisoksi. Sen vuoksi Aiaks raivoaa ja sel- 
vittää teille kohta tilanteen.» 

Kun Trimalkio oli tämän sanonut, homeristat 
päästivät huudon, ja palveluskunnan juoksennel- 
lessa sinne tänne tuotiin kahdensadan naulan pai- 
noisessa hopeavadissa pöytään keitetty vasikka, jolla 
lisäksi oli kypärä päässä. Sen perässä tuli Aiaks ja 
aivan kuin raivotautisena hän hakkasi sen kappa- 
leiksi paljastetulla miekalla sekä tehden liikkeitä 
vuoroin kämmenet alaspäin, vuoroin ylöspäin, hän 
miekan kärjellä keräsi palaset ja jakoi täten vasikan 
ihastuneille pöytävieraille. 


[1 Trimalkion pidot. | 97 


N / utta kauan ei saatu ihailla näin nokkelia 

tempauksia. Sillä äkkiarvaamatta korukatto 
alkoi kumista ja koko ruokasali tärähti. Säikähty- 
neenä nousin seisaalleni ja pelkäsin, että katosta 
tipahtaisi niskaamme joku ilveilijä. Yhtä kummas- 
tuncina muutkin pöytävieraat käänsivät naamaansa 
ylöspäin odotellen, mitä uutta taivaasta julistettai- 
siin. Ja aivan oikein, korukatto aukeni, ja aukosta 
laskeutui valtava vanne, joka ilmeisestikin oli lyöty 
irti suuresta tynnyristä ja josta yltympäri riippui 
kultaisia seppeleitä sekä alabasterista tehtyjä haju- 
voidepulloja. Meidän käskettiin ottaa niitä lahjaksi 
mukaamme kotiin. 

Sitten oli taas aika siirtää katse ruokapöytään. 
Sinne oli jo asetettu tarjotin, jolla oli erilaatuisia 
leivoksia. Sen keskellä oli leipurin tekemä Priapus- 
jumala, joka aika avarassa sylissään tunnettuun ta- 
paan kantoi kaikenlaisia hedelmiä. Ahneesti ojen- 
simme kätemme näitä loistoruokia kohti, ja äkki- 
arvaamatta ihan oudonlaatuinen virkistävä huvi sai 
hilpeytemme taas valloilleen. Kaikista leivoksista ja 
kaikista hedelmistä näet, jos niitä kosketti hiukan- 
kin painaen, alkoi valua sahramia ja ilkeä neste rois- 
kui kasvoillemmekin. Meillä oli tämän vuoksi syytä 

päätellä, että ruokalaji, jossa oli täytteenä tällaista 
uhritoimituksissa käytettyä valmistetta, oli jollakin 
tapaa pyhitetty, minkä vuoksi me kohottauduimme 
seisaalle ja lausuimme: »Keisarin, isänmaan isän, 
onneksi!9 Kun muutamat kumminkin vielä tämän 
kunnianosoituksen jälkeenkin sieppasivat hedelmiä, 
mekin täytimme niillä lautasliinamme, varsinkin 
minä, joka mielestäni cn runsaimmillakaan lahjoilla 
saanut kylliksi kuormaa Gitonin syliin. 

Sillä välin tuli ruokasaliin kolme hohtavan val- 
koisiin tunikoihin vyötettyä orjapoikaa. Näistä 
kaksi asetti pöydälle kotihaltijoita esittävät patsaat, 
joiden kaulassa riippui medaljongit, ja yksi taas kul- 
jettaen ympäri matalaa viinimaljaa huuteli: » Juma- 
lat olkoot suopeat!» 

Trimalkio puolestaan sanoi, että yhden kotihalti- 
jan nimi oli Ansioinen, toisen Onninen ja kolman- 
nen Voittonen. Tämän jälkeen tuotiin pöydälle Tri- 
malkion omakin kuva, ja kun kaikki sitä suutelivat, 
emme mekään kehdanneet olla sitä tekemättä. 


un sitten kaikki olivat toivottaneet itselleen 





| % hyvää ymmärrystä ja hyvää terveyttä, Tri- 
malkio katsahti Nikerosiin ja virkahti: 
»Sinulla on ollut tapana olla pöydän ääressä 

hauskemmalla päällä. En ymmärrä, miksi sinä nyt 
olet vaiti etkä hiisku sanaakaan. Etkö olisi hyvä ja, 
jos tahdot nähdä minut onnellisena, kertoisi tuota 
tapausta, joka sinulle kerran sattui.» 

Ihastuneena ystävänsä alentuvaisuudesta Nikeros 
vastasi: 

» Menköön kaikki ansio sivu suuni, jollei asia ole 
niin, että jo pitkän aikaa olen riemusta ihan ratketa, 
kun näen sinut noin hyvässä kunnossa. Siis 
älkäämme ajatelko muuta kuin hauskuutta, vaikka 
pelkäänkin noita kirjanoppineita, etteivät ne vain 
minulle naura. Mutta töllistelkööt vain! Minä ker- 
ron kumminkin. Sillä mitä se minulta vie, joka 
nauraa? Parempi on saada osakseen naurua kuin 
tulla vedetyksi nenästä.» 

»Näin sanotuksi kun sai», hän alkoi seuraavan 
tarinan: 

»Kun vielä olin orjana, asuimme ahtaalla kujalla. 
Nyt siinä on Gavillan talo. Siellä jumalien tahdon 
mukaan rakastuin krouvari Terentiuksen vaimoon. 
Tunsittehan tarentumilaisen Melissan, sen kauniin 
pullukan. Mutta minä en, herkules avita, välittä- 
nyt hänestä ruumiillisesti enkä lihallisten asioiden 
takia, vaan paremminkin senvuoksi, että hän oli 
hyväntapainen. Jos pyysi häneltä jotakin, ei mi- 

nulta sitä koskaan kielletty. Jos hän ansaitsi koli- 
kon, sain minä siitä puolet. Uskoin kaiken hänen 
huomaansa, eikä hän koskaan pettänyt luottamus- 
tani. Hänen aviokumppaninsa veti viimeisen hen- 
käyksensä heidän maatilallaan. Saatuani siitä tiedon 
yritin päästä ystävättäreni luokse vaikka tulen läpi. 
Tuskassahan tuttavuus tutaan. Onneksi isäntäni oli 
lähtenyt Capuaan selvittelemään joitakin juttuja. 
Tätä tilaisuutta käytin hyväkseni ja pyysin asuk- 
kiamme tulemaan kanssani viidennelle peninkulma- 
pylväälle asti. Hän oli sotamies, vahva kuin itse 
piru. Lähdimme liikkeelle kukonlaulun aikaan. 
Kuu paistoi niinkuin keskellä päivää. Tulimme 
hautausmaan kohdalle. Toverini alkoi toimittaa 
asioitaan patsaiden juurella, minä istuin sillä aikaa 
hyräillen ja laskin hautapatsaita. Kun sitten kat- 
sahdin seuralaiseeni, hän oli riisuutumassa ja pani 
kaikki vaatteensa tien reunalle. Minulta meni sydän 
kurkkuun, —seisoin kivettyneenä kuin kuollut. 
Mutta hän heitti vetensä vaatteittensa ympäri ja 
muuttui siinä samassa sudeksi. Älkää luulko minun 
laskevan leikkiä. En valehtelisi, vaikka saisin kaiken 
maailman aarteet. Mutta mitä minä olinkaan sano- 
massa; kun hän oli muuttunut sudeksi, hän alkoi 
ulvoa ja pakeni metsiin. Minä en ensinnä edes tie- 

tänyt, missä olin. Sitten menin ottamaan hänen 
vaatteitaan. Mutta ne olivat muuttuneet kiveksi. 
Käsitätte hyvin, että olin kuolla kauhusta. Paljas- 
tin kumminkin miekkani ja iskin sillä haamuja koko 
matkan, kunnes saavuin ystävättäreni maatilalle. 
Astuin sisään kalpeana kuin aave, huohotin niin, 
että henki oli lähteä, hiki juoksi pitkin selkä- 
ruotoani, silmäni olivat kuin kuolleen, tuskin lain- 
kaan enää kykenin tointumaan. Melissa ystävät- 
täreni ihmetteli, että olin niin myöhään liikkeellä, 
Ja sanoi: 

»” Jos olisit tullut aikaisemmin, olisit edes meitä 
auttanut. Susi näet kävi karjamme kimppuun ja 
laski kaikista elukoista veren niinkuin teurastaja. 
Ei se sitä kumminkaan saanut tehdä ihan ilmaiseksi, 
vaikka se, pääsikin pakenemaan. Orjamme näet 
lävisti sen kaulan keihäällään. 

»Kun sen kuulin, en voinut enää hetkeksikään 
sulkea silmiäni, vaan päivän valjettua lähdin heti 
— juoksemaan isäntäni Gaiuksen taloon niinkuin puti- 
puhtaaksi kynitty kulkukauppias. Kun tulin sille 
kohdalle, jossa vaatteet olivat muuttuneet kiveksi, 
en löytänyt muuta kuin verta. Mutta kun tulin 
kotiin, makasi sotamiestoverini vuoteessa vallan 
lehmänä, ja lääkäri hoiteli hänen kaulaansa. Silloin 

ymmärsin, että hän oli ihmissusi, enkä sen jälkeen 
koskaan voinut syödä leivän palaa hänen seurassaan, 
en vaikka olisi minut tappanut. Toisilla on vapaa 
valta ajatella tästä mitä haluavat. Mutta jos minä 
valehtelen, tulkoon teidän syntymähenkienne viha 
minun päälleni.» 


ia aikkien ollessa mykistyneinä ihmetyksestä 


Trimalkio katkaisi hiljaisuuden lausuen: 

»En tahdo lainkaan vähentää kertomuksesi vai- 
kutusta, mutta en voi olla sanomatta, kuinka, totta 
vie, karvani nousivat pystyyn, varsinkin kun tie- 
dän, ettei Nikeros juttele mitään joutavanpäiväistä. 
Päinvastoin hän on luotettava mies eikä laisinkaan . 
lavertelija. Mutta minäkin puolestani kerron teille 
peloittavan tapahtuman. Se on ihan kuin näkisi 
aasin kuljeskelevan katolla. 

»Kun vielä olin pitkätukkainen poikanen, pie- 
nestä pitäen olen nimittäin viettänyt herran päiviä, 
niin sattui kuolemaan isäntämme lemmikki, todelli- 
nen herranterttu, suloinen ja kaikin puolin erinomai- 
nen. Kun äiti raukka valittaen valvoi poikansa ruu- 
miin ääressä ja meitä oli muitakin ruumiinvalvojaisia 
pitämässä, niin äkkiä noidat alkoivat ulvoa. Kuului 
siltä, kuin koira olisi ajanut jänistä. Meillä oli sil- 

loin kappadokialainen mies, pitkä, aika rohkealuon- 
toinen ja sitäpaitsi semmoinen, jolla oli voimaa. Hän 
olisi voinut nostaa ilmaan vaikka kiukkuisen härän. 
Tämä veti rohkeasti miekkansa, juoksi ulos ovesta 
vasen käsi huolellisesti käärittynä ja pisti noita-akan 
keskeltä puhki niinkuin tältä kohdalta — pysyköön 
terveenä paikka, jota kosketan. Kuulimme ähky- 
nän, mutta — tosiaankaan en tahdo valehdella — 
niitä itseään emme nähneet. Mutta sisään palat- 
tuaan tuo meidän miesroikaleemme heittäytyi päis- 
tikkaa vuoteeseen, ja hänellä oli koko ruumis sinel- 
millä niinkuin sitä olisi raipoilla lyöty; häntä oli 
näet koskettanut paha käsi. Me suljimme oven ja 
palasimme taas jatkamaan toimitusta, mutta kun 
äiti aikoi syleillä poikansa ruumista, hän sitä kosket- 
taessaan näkikin vain olkitukun. Siinä ei ollut enää 
sydäntä, ei sisuksia, ei mitään. Noidat olivat jo näet 
ehtineet varastaa pojan ja panneet sijalle olkisen 
nuken. Uskokaa pois, on olemassa vaimoja, jotka 
osaavat semmoista, mitä me emme osaa, on peik- 
koja, jotka panevat kumolleen sen, mikä on pys- 
tyssä. Muuten tuo pitkä miehenroikale ei sen jäl- 
keen enää saanut entistä väriään takaisin, vaan 
kuoli muutaman päivän perästä raivotautiin.» 

Me samalla kertaa sekä ihmettelimme että us- 

Koulupoikia opettajineen. 
Roomalainen korkokuva. 





Miimillinen tanssi. 
Roomalainen vaasimaalaus. 

Ifigeneia viedään uhrattavaksi. 
näkyy Diana saapumassa naarashirvi mukanaan. 
Pompejilainen seinämaalaus. 


koimme, ja suudellen pöydän reunaa pyysimme 
peikkoja pysymään alallaan silloin, kun me palai- 
simme päivällisiltä. 


M nen täytyy tunnustaa, että minusta jo tun- 
tui kuin lamppujen lukumäärä olisi lisään- 
tynyt ja koko ruokasali muuttanut muotoaan, kun 
kuulin Trimalkion sanovan: 

»Kuulehan, Plokamus, etkö sinä kerro mitään? 
Etkö lainkaan aio huvittaa meitä? Tavallisestihan 
olet ollut hauskemmalla päällä, olet somasti hyräil- 
lyt kohtia näytelmistä ja vielä lisäksi esittänyt lau- 
lunpätkiä. Ah, menneet ovat menojaan ihanat 
makupalat!» 

Puhuteltu virkkoi: 

» Valjakkoni on jo ollut loppuun ajettu siitä läh- 
tien, kun sain jalankolotuksen. Sitä paitsi nuorena 
ollessani olin vähällä saada laulamisesta keuhkotau- 
din. Entä tanssit! Entä näytelmäkappaleet! Entä 
parturikujeilu! Koska on esiintynyt minun ver- 
taistani, jollei nyt ota lukuun Apellesta?» 

Ja asettaen käden suulleen hän sihisi jotain vallan 
kamalaa sävelmää, jota hän sitten vakuutti kreikka- 
laiseksi. 

Trimalkio itsekin rupesi matkimaan torvisoitto- 
kuntaa. Sitten hän katsahti lemmikkiinsä, jota hän 
puhutteli Kroisokseksi. Tuo tihrusilmäinen poika, 
jolla oli mahdollisimman likaiset hampaat, kääriskeli 
mustan ja muodottoman lihavan sylikoiran ympä- 
rille viheriäistä nauhaa ja pani sohvalle suussa pures- 
keltua leipää sekä syötti tällä inhoittavalla ruoalla 
vastahakoista koiraa. Tämän toimituksen johdosta 
Trimalkio sai aatteen ja käski tuoda sisään Skylak- 
sin, talon ja huonekunnan turvan». Eipä aikaakaan, 
niin tuotiin sisään kauhean suurikokoinen kahle- 
koira. Kun ovenvartija potkulla oli antanut sille 
käskyn asettua maahan, se paneutui pitkäkseen 
pöydän eteen. Sitten Trimalkio heitteli sille val- 
koista leipää hokien: 

»Fi kukaan talossa rakasta minua enemmän kuin 
tuo koira.» 

Lemmikkipoika suuttui siitä, että Trimalkio niin 
tuhlailevasti kiitteli Skylaksia, ja asettaen sylikoiran 
maahan hän yllytti sitä käymään tappeluun. Sky- 
laks, jolla tietenkin oli koiran luonto, täytti koko 
ruokasalin kauhealla haukunnallaan ja oli vähällä 
repiä kappaleiksi Kroisoksen » Helmen». Eikä meteli 
rajoittunut koirien tappeluun, vaan lisäksi kaatui 
korkea lamppu pöydälle, niin että kaikki kristalliset 

astiat rikkoutuivat ja muutamien pöytävieraiden 
päälle roiskui kuumaa öljyä. 

Trimalkio tahtoi näyttää, ettei hän ollut mil- 
länsäkään vahingosta. Siksi hän suuteli lemmikki- 
poikaa ja käski hänen kiivetä selkäänsä. Tämä ei 
antanut käskeä itseään kahta kertaa, vaan kävi rat- 
saille ja iski kämmenellään yhtä mittaa Trimalkion 
hartioita. Remahtaen vähä väliä nauruun hän kir- 
kui: »poski, poski, montako näitä on?» 

Kun Trimalkion into täten oli tullut joksikin 
aikaa hillityksi, hän käski sekoittaa viiniä suureen 
maljaan ja jakaa juoma-annokset kaikille orjille, 
jotka istuivat vieraiden jalkopäässä. Hän liitti käs- 
kyyn seuraavan varauksen: 

» Jos joku ei halua ottaa viiniä, niin kaatakaa se 
hänen päähänsä. Päivällä toimitetaan vakavia 
asioita, mutta nyt saakoon sijansa leikki.» 

Tämän suopeuden osoituksen jälkeen tarjottiin 
herkkupaloja, joiden muistaminenkin, niin totta 
kuin saatte minua uskoa, herättää minussa pahoin- 
vointia. Sillä rastaan asemesta tuotiin jokaiselle 
lihoitettu kana ja kuorrutettuja hanhenmunia, joita 
Trimalkio erittäin mielistelevästi pyysi meitä syö- 
mään sanoen niiden olevan kanoja, joista luut oli 
poistettu. 

ällöin liktori koputti ruokasalin pariovia ja 
sisään astui mukanaan suuri saattue myöhäi- 

nen päivällisvieras, joka oli verhottu valkoiseen pu- 
kuun. Näin juhlallisesta ilmestyksestä säikähty- 
neenä minä luulin tulijaa preetoriksi. Siksi aioin 
nousta pystyyn ja pistää paljaat jalkani kylmälle 
lattialle. Agamemnon nauroi tätä minun hämmin- 
kiäni ja sanoi: | 

»Pysy aisoissasi, tyhmyri. Se on kuudennusmies 
Habinnas, kivenhakkaamon omistaja, jonka katso- 
taan' valmistavan parhaat hautamuistomerkit.» 

Rauhoittuneena näistä sanoista asetuin taas kyy- 
närpääni varaan ja katselin suurella ihastuksella 
Habinnasta, joka teki tuloaan ruokasaliin. Ollen jo 
hiukan juovuksissa hän oli pannut kätensä vaimonsa 
olkapäille. Hänen päässään oli päällekkäin muuta- 
mia seppeleitä, ja hajuvoidetta vuosi otsaa pitkin 
hänen silmilleen. Sellaisena hän asettui pöytään 
preetorin paikalle ja käski heti tuomaan viiniä ja 
kuumaa vettä. Innostuneena siitä, että tulija oli 
näin iloisella tuulella, Trimalkio itsekin käski tuoda 
itselleen tilavamman maljan ja kysyi, miten häntä 
oli kestitty. Habinnas alkoi kertoa: 

» Meiltä ei puuttunut muuta kuin että sinä olisit 

ollut mukana. Ajatukseni näet olivat koko ajan 
täällä. Mutta herkules avita, kyllä siellä oli muka- 
vaa. Skissa järjesti komean hautajaisaterian orja- 
paralleen, jonka hän oli vapauttanut tämän kuol- 
tua. Ja luulenpa, että hän saa vielä maksaa aika 
lisämaksun vapauttamisveron vuokraajille. Arvioi- 
vat näet vainajan viiteenkymmeneen tuhanteen. 
Mutta hauskaa meillä oli, vaikka meidän olikin 
pakko viskata puolet viinistämme hänen luillensa.» 

Trimalkio tiedusteli: »Entä mitä teillä oli ruo- 
kana?» 

»Sanon sen», Habinnas vastasi, »jos kykenen. 
Sillä olen niin hyvämuistinen, että useasti unohdan 
oman nimeni. Meillä oli siis ensiksi viinillä viimeis- 
teltyä sikaa ja sen ympärillä hunajakakkuja ja erit- 
täin hyvin valmistettuja kanan sisälmyksiä ja tie- 
tysti juurikkaita ja kotitekoista grahamleipää, josta 
minä pidän enemmän kuin valkoisesta. Sillä se an- 
taa voimia, ja kun teen tarpeeni, ei minun tarvitse 
itkeä. Seuraava ruokalaji oli kylmää leivonnaista ja 
sen kanssa lämpimän hunajan päälle kaadettua 
oivallista Hispanian viiniä. Siksi en syönytkään 
leivonnaista lainkaan, mutta hunajaa maistelin aika 
lailla. Ympärillä oli herneitä ja papuja, pähkinän- 
sydämiä mielin määrin ja omena mieheen. Minä 

kumminkin otin kaksi, ja kas ne on minulla sidot- 
tuina taskuliinaani. Sillä jollen tuo jotain tuliaista 
pikku orjattarelleni, saan moitteita. — Täydellä 
syyllä verestää rouva puolisoni muistiani. — Vara- 
ruokalajina tarjottiin kappale karhunlihaa. Kun 
Scintilla maistoi sitä varomattomasti, hän oli vähällä 
oksentaa sisälmyksensä. Minä sen sijaan söin enem- 
män kuin naulan, sillä se maistui ihan villisialta. Ja 
sen sanon, että kun kerran karhu syö ihmispahasen, 
niin kuinka paljoa suurempi syy on ihmispahasella 
syödä karhua! Lopuksi meillä oli pehmeätä juustoa 
keitetyssä viinikastikkeessa, simpukka mieheen, si- 
sälmyshakkelusta, maksaa pikku kulhoissa, kuorru- 
tettuja munia, juurikasta, sinappia ja vihdoin sem- 
moista peijakkaan peräruokaa. Piste siihen, sanoi Pil- 
kanmaa. Vielä tarjottiin kaukalosta säilökuminaa, 
jota muutamat ottivat häpeämättömästi kolmekin 
kourallista. Mitä taas tulee sianliikkiöön, niin siihen 
emme koskeneet. Mutta kuulehan Gaius, sanopas 
minulle, miksi Fortunata ei ole mukana pöy- 
dässä?» 

» Niinkuin tiedät», Trimalkio selitti, pennen kuin 
hän on pannut hopeat kaappiin ja jakanut tähteet 
orjille, hän ei ota suuhunsa edes vesitippaa». 

Habinnas ei kumminkaan tyytynyt: 

» Mutta jollei Fortunata asetu pöytään, niin minä 
menen matkoihini.» 

Hän alkoikin jo tehdä, lähtöä, kun annetusta 
merkistä koko palveluskunta neljä kertaa ja enem- 
mänkin huusi yhteen ääneen Fortunataa. Tämä 
tulikin sisään uumillaan vihreänkeltainen vyö, joka 
oli kiinnitetty niin korkealle, että vaipan alta näkyi: 
kirsikanpunainen tunika ja kiemuraiset säärirenkaat 
sekä kullalla kirjaillut valkoiset jalkineet. Sitten hän 
pyyhki: käsiään nenäliinalla, joka riippui hänen 
kaulassaan, ja kumartui kohti sohvaa, jolle Habin- 
naan vaimo Scintilla oli asettunut. Tämä taputti 
käsiään Fortunatan suudellessa häntä ja sanoessa: 

»Saako sinuakin nähdä?» i 


N äin sitten seurustelu jatkui ja pian oltiin niin 
pitkällä, että Fortunata veti mahdottoman 
paksuista käsivarsistaan rannerenkaansa ja näytteli 
niitä Scintillalle, joka oli täynnä ihastusta. Lopulta 
hän irroitti säärirenkaansakin ja kultaisen hiusverk- 
konsa, jonka hän selitti olevan puhdasta kultaa. 
Trimalkio huomasi tämän, käski tuoda ne kaikki 
eteensä ja sanoi: 

»Kas siinä näette naisen kahleet. Niin meitä 
houkkioita kynitään. Hänellä täytyy olla kuusi 

ja puoli naulaa. Itsellänikin on kymmenen naulan 
painoinen rannerengas, jonka olen valmistuttanut 
kauppavoittojeni tuhannesosista.» 

Jottei kukaan olisi epäillyt hänen sanojaan, hän 
käski tuoda vax'an ja pani sen kiertämään, niin että 
jokainen sai tarkistaa painon. Yhtä turhamaisesti 
esiintyi Scintilla, joka otti kaulastaan pienen kul- 
taisen kotelon, jota hän sanoi onnentuojakseen. Siitä 
hän veti esiin parin helmikorvarenkaita ja antoi 
ne Fortunatan katseltaviksi sanoen: 

»Olen saanut ne lahjaksi herra puolisoltani eikä 
kenelläkään ole kauniimpia.» 

»Mitä kuulen?» sanoi Habinnas. »Sinä kiusasit 
minua niin, että ostin sinulle nuo lasiset pavut. Jos 
minulla olisi tytär, niin ihan varmasti leikkaisin 
häneltä korvat. Jollei olisi naisia, niin kaikki olisi 
halpaa kuin roska. Mutta nyt on asia niin, että saa 
heittää lämmintä vettä ja juoda kylmää.» 

Sillä välin naiset pikku hiprakassa tirskuivat kes- 
kenään ja suutelivat ylenpalttisuudessaan toinen 
toistaan, toisen kehuessa perheenäidiltä vaadittavaa 
huolellisuutta, toisen taas moitiskellessa miehensä 
huikentelevaisuutta ja huolimattomuutta. Kun he 
olivat näin kiinni toisissaan, nousi Habinnas huo- 
maamatta paikaltaan ja tarttuen Forrunataa jalkoi- 

Roomalaisia kilpa-ajohevosten ohjaajia. 
Mosaiikkikuvasta. 





Vergilius kahden runottaren välissä. 
Keisariaikainen mosaiikki. 


hin hän veti ne suoriksi sohvalle. »Oi voi», huusi 
Fortunata tuntiessaan tunikan liukuvan polvien 
yläpuolelle. Kyyristyen sitten Scintillan helmaan 
hän piilotti tulipunaisiksi karahtaneet kasvonsa 
nenäliinaan. 


un kotvan aikaa oli kulunut, Trimalkio käski 

tuoda sisään jälkiruoan. Orjat veivät silloin 
pois kaikki pöydät ja toivat sijalle toiset. Sitten he 
sirottelivat lattialle sahramilla ja mönjällä värjättyä 
sahajauhoa ja, mitä en koskaan aikaisemmin ollut 
nähnyt, peililasista rouhittua murskaa. Kohta sen- 
jälkeen Trimalkio huudahti: 

»Olisinkin voinut tyytyä tähän ruokalajiin. Sillä 
teillä on jo jälkituokapöydät. Mutta jos sinulla on 
jotain mukavaa, niin tuo tänne!» 

Sillä välin aleksandrialainen orjapoika, joka tar- 
joili kuumaa juomaa, alkoi matkia satakieltä Tri- 
malkion yhtämittaa huutaessa: » Vaihda säveltä!» 
Sitten tuli toisenkin laatuista huvia. Orja, joka istui 
Habinnaan jalkopäässä, alkoi äkkiä, luullakseni 
isäntänsä käskystä, kimakalla äänellä lausua Ver- 
giliusta: 


»Silloin Aeneas ulapalla jo purjehti poispäin.» 

Mikään ääni ei ole koskaan vihlovampana tunke- 
nut korviini. Sillä paitsi että hän karkean sivisty- 
mättömänä korotti tai vaimensi ääntään väärissä 
kohdissa, hän vielä sekoitti joukkoon säkeitä kan- 
sanomaisista näytelmistä, niin että silloin ensimmäi- 
sen kerran Vergiliuskin tuntui minusta vastenmieli- 
seltä. Kun hän viimeinkin oli lopettanut, taputti 
Habinnas vielä käsiään ja virkkoi: 

»Hän ei ole saanut mitään koulutusta, mutta minä 
olen kchittänyt hänen ääntään lähettämällä hänet 
kuulemaan katukaupustelijoita. Siksipä hänellä ei ole 
vertaista, matkikoonpa hän sitten muulinajajia tai 
katukaupustelijoita. Hän on vallan toivottoman 
lahjakas. Hän on samalla kertaa suutari, keittäjä ja 
leipuri, ihan kaikkitaitoinen orja. Hänellä on kum- 
minkin kaksi vikaa. Jollei hänellä niitä olisi, hän 
olisi aivan täydellinen. Hänet on ympärileikattu ja 
hän kuorsaa. Sillä mitä siihen tulee, että hän on hiu- 
kan kierosilmäinen, niin siitä en välitä. Hänellä on 
katse kuin Venuksella. Sen vuoksi hän ei kykene 
mitään salaamaan, kun hänen silmänsä tuskin kos- 
kaan ovat liikkumatta. Maksoin hänestä kolme- 
sataa denaaria.» 

Scintilla keskeytti hänen puheensa sanomalla: 

»Et ole tosiaankaan kertonut kaikkia kelvotto- 

man orjasi taitoja. Hän on irstailija. Mutta huoleh- 
dinpa, että hän saa poltinmerkin.» 

Trimalkio naurahti ja virkkoi: 

» Tunnen kappadokialaisen. Hän ei kiellä itsel- 
tään mitään, ja siitä hän, herkules avita, ansaitsee 
kiitosta. Sillä sitä ei kukaan voi enää tuoda hau- 
dalle. Mutta sinä, Scintilla, älä huoli olla mustasuk- 
kainen. Usko minua, kyllä me tunnemme teidätkin. 
Niin totta kuin tahdon pysyä terveenä, oli minulla 
aikoinani tapana nokkia:emäntääni niin että isän- 
tänikin rupesi epäilemään. Senvuoksi hän karkoit- 
tikin minut tilanhoitajan toimeen. Mutta vaikene, 
kieli, niin saat leipää!» 

Niinkuin olisi saanut kiitosta, tuo kelvoton orja 
otti poveltaan savilampun ja matki enemmän kuin 
puoli tuntia torvisoittokuntaa Habinnaan myötäil- 
lessä häntä laululla ja painaessa kädellään alas ala- 
huultaan. Lopuksi orja vielä astui keskelle lattiaa 
ja matki ensiksi ruo'onpätkillä huilunsoittajia sekä 
esitti sitten matkaviitta yllään ja ruoska kädessä 
kohtauksia muulinajajain elämästä. Vihdoin Habin- 
nas kutsui hänet luokseen ja suudeltuaan häntä 
ojensi hänelle juoman sanoen: 

»Hyvä, Massa, lahjoitan sinulle saappaat.» 

T ällaisista kärsimyksistä ei olisi tullut lainkaan 
loppua, jollei olisi tuotu pöytään jälkiruokaa, 
vehnäjauhoista leivottuja rastaita, jotka oli täytetty 
rusinoilla ja pähkinöillä. Sen jälkeen tuli Kydonian 
omenia, jotka oli pistetty täyteen okaita, niin että 
ne näyttivät merisiileiltä. Nämä olisivat vielä olleet 
siedettäviä, jollei paljon mahdottomampi ruokalaji 
olisi vaikuttanut, että mieluummin olisimme vaikka 
kuolleet nälkään. Kun näet pöydälle sijoitettiin, 
niinkuin me luulimme, lihoitettu hanhi ja sen 
ympärille kaloja ja kaikenkaltaisia lintuja, niin Tri- 
malkio sanoi: 

» Ystävät, kaikki mitä näette tässä pöydällä, on 
valmistettu yhdestä aineesta.» 

Minä, joka tiettävästi olen erittäin varovainen 
mies, luulin heti ymmärtäväni, mistä oli kysymys, 
ja katsahtaen Agamemnoniin sanoin: 

»Ihmettelenpä, jollei tuo kaikki ole tehty lan- 
nasta tai ainakin liejusta. Olen nähnyt Roomassa 
Saturnalia-juhlien aikana valmistettavan sellaisia 
ruokien mukailuja.» 

En ollut vielä päättänyt sanottavaani, kun Tri- 
malkio lausui: 

» Niin totta kuin haluan kasvua varallisuudelleni, 

mutta en ruumilleni, on minun keittäjäni valmis- 
tanut tämän kaiken siasta. Kallisarvoisempaa miestä 
ei voi löytää. Jos tahtoo, hän tekee emästä kalan, 
sianrasvasta sepelkyyhkysen, takareidestä turturi- 
kyyhkysen ja lonkkakappaleesta kanan. Siksi hä- 
nelle onkin annettu erittäin soma minun keksimäni 
nimi. Häntä sanotaan näet Daidalokseksi. Ja koska 
hänellä on niin terävä järki, olen tuottanut hänelle 
Roomasta lahjaksi veitset Noricumin teräksestä.» 
Hän käski heti tuoda ne esille ja tarkasteli niitä 
kauan ihaillen. Meillekin hän antoi tilaisuuden koe- 
tella terää poskeamme vasten. 
+ Äkkiarvaamatta tuli sisään kaksi orjaa sen näköi- 
sinä kuin olisivat vastikään riidelleet kaivolla. 
Ainakin heillä vielä oli kaulassaan vesiastiat. Kun 
Trimalkio kävi ratkaisemaan heidän välistään riitaa, 
ei kumpikaan välittänyt hänen määräyksestään, 
vaan iski toisen saviastiaa ryhmysauvallaan. Kau- 
histuneina tällaisesta ilmeisestikin juopuneiden or- 
jien julkeudesta me seurasimme jännittyneinä sil- 
millämme heidän taisteluaan ja huomasimme astiain 
sisästä valuvan ostereita ja kampasimpukoita, jotka 
orjapoika kokosi ja kantoi vadissa ympäri pöytävie- 
raille. Lahjakas keittäjä tahtoi pysyä näiden hie- 
nouksien tasalla. Hän näet toi pöytään hopeaisella 

parilalla simpukoita laulaen värisevällä ja varsin 
inhoittavalla äänellä. Mn 

Hävettää kertoa, mitä sitten seurasi: Noudattaen 
ennen kuulumatonta tapaa orjapojat toivat haju- 
voidetta hopeaisessa vadissa ja voitelivat pöytävie- 
raiden jalat kiedottuaan sitä ennen säärien ja kanta- 
päiden ympäri pieniä seppeleitä. Sitten kaadettiin 
samaa hajuvoidetta melkoinen määrä viiniruuk- 
kuun ja lamppuihin. 


FE ortunataa oli ruvennut tanssittamaan ja Scin- 
tilla taputti jo useammin käsiään kuin puhui, 
kun Trimalkio sanoi orjilleen: 

»Filargyrus ja sinäkin Kario, vaikka oletkin tun- 
nettu vihreän puolueen mies, asetu pöytään ja käske 
aviosiippaasi Menofilaakin käymään pöytään.» 

Enempää ei kaivattu. Meidät oltiin vähällä 
työntää maahan sohviltamme, siinä määrin miehitti - 
palveluskunta koko ruokasalin. Ainakin minä sain 
havaita, että viereeni oli asettunut keittäjä, joka oli 
tehnyt siasta hanhen. Hän löyhkäsi vahvasti suola- 
vedeltä ja mausteilta. Eikä hän tyytynyt pelkäs- 
tään olemaan pöydässä, vaan heti hän alkoi matkia 
traagikko Efesusta ja yhtä mittaa vaatia isäntäänsä 

vedonlyöntiin siitä, saako vihreä puolue seuraavissa 
kilpa-ajoissa ensimmäisen palkinnon. 

Huvittuneena tästä kiistasta Trimalkio selitti: 

»Hyvät ystävät, uskokaa pois, orjatkin ovat. 
ihmisiä ja he ovat imeneet samaa maitoa kuin me- 
kin, vaikka kohtalo onkin heitä pahasti sortanut. 
Mutta jos minulle suodaan elonpäiviä, he pian saa- 
vat maistaa vapauden vettä. Kerta kaikkiaan, minä 
vapautan testamentissani heidät kaikki. Filargy- 
rukselle määrään lisäksi maatilan ja hänen avio- 
kumppaninsa, Kariolle samoin kaupunkitalon, va- 
pautusrahan ja vuoteen vuodevaatteineen. Mutta 
rakkaan Fortunatani teen perillisekseni ja suljen hä- 
net kaikkien ystävieni suosioon. Ja sen vuoksi teen 
tämän kaiken tiettäväksi, että palveluskuntani jo 
nyt rakastaisi minua aivan kuin jos olisin kuollut.» 

Kaikki alkoivat esittää kiitoksiansa isäntänsä 
jalomielisyydestä, ja hän itse osoittaakseen tarkoit- 
tavansa täyttä totta käski tuoda kappaleen testa- 
menttia ja luki sen ääneensä kokonaisuudessaan 
alusta loppuun palveluskunnan säestäessä sen luke- 
mista huokauksillaan. Sitten hän katsahti Habin- 
naaseen ja sanoi: 

»Kuulehan, rakkahin ystävä! Rakennatko siis 
hautamuistomerkkini, niinkuin olen sinulle mää- 

rännyt? Hartain pyyntöni on, että panet kuvapat- 
saani jalkojen juureen sylikoirani, seppeleitä ja haju- 
voiteita sekä kaikki Petraiteen taistelut, niin että 
minulla sinun ansiostasi on kuolemani jälkeenkin 
mahdollisuus elää; ja sitten että se etupuolelta on 
sata jalkaa leveä ja sivulta kaksisataa jalkaa syvä. 
Tahdon näet, että kaikenlaisia hedelmiä on tuhkani 
ympärillä, ja runsaasti viini-istutuksia. Sillä on val- 
lan nurinkurista, että eläessä kyllä on kauniisti hoi- 
detut asumukset, mutta ei välitetä niistä, joissa mei- 
dän on kauemmin asuttava. Ja siksi tahdon ennen 
kaikkea, että lisätään huomautus: ”Tämä muisto- 
merkki älköön menkö perintönä. Muuten haluan 
testamentillani erityisesti huolehtia siitä, ettei minua 
vainajana kohdella huonosti. Määrään näet yhden 
vapautetuistani hautani vartijaksi, jottei kansa juok- 
sentele hautamuistomerkilleni tekemään tarpeitaan. 
Pyydän sinua vielä tekemään muistomerkkini julki- 
sivuun täysin purjein kiitävät laivat ja minut itseni 
purppurareunuksinen toga ylläni istumassa virka- 
istuimella viisi kultaista sormusta sormissani ja ja- 
kamassa viran puolesta kukkarosta kansalle raha- 
lahjoja. Tiedäthän, että olen tarjonnut juhla-ate- 
rian, kaksi denaaria mieheen. Kuvattakoon, jos si- 
nusta näyttää sopivalta, myös ruokasohvat. Kuvaa 

Syyrialainen kauppalaiva. 
Korkokuva Rooman keisariajalta. 


A 





Hautamuistomerkkejä Pompejin kaupungin laidassa. 





oittajattaria. 


Katus 
Herculanumilainen mosaiikkikuva. 


myös koko kaupungin asujaimisto pitämässä haus- 
kaa. Oikealle puolelleni sijoita rakkaan Fortunatani 
patsas kädessään kyyhkynen ja kuljettakoon hän 
sylikoiraa hihnasta sidottuna kiinni vyöhönsä; ja 
lisäksi l]emmikkipoikani, ja tilavat saviruukut, mutta 
kipsatut, niin ettei viini pääse niistä haihtumaan. 
Ja sitten saat vielä veistää särkyneen uurnan ja sen 
yli kumartuneena itkevän poikasen. Keskelle panet 
kellon, niin että jokainen, joka katsoo aikaa, tahtoen 
tai tahtomattaan joutuu lukemaan nimeni. Mitä 
hautakirjoitukseen tulee, harkitse tarkoin, näyt- 
tääkö tämä sinusta kyllin soveliaalta: 

»”Tässä lepää Caius Pompeius Trimalchio Maece- 
natianus. Hänelle suotiin kuudennusmiehen arvo 
hänen poissa ollessaan. Vaikka hänellä olisi Roo- 
massa ollut pääsy kaikkiin dekurioihin, hän ei kui- 
tenkaan sitä halunnut. Ollen rehellinen, tarmokas 
ja uskollinen, hän alkoi vähästä, jätti jälkeensä 
kolmekymmentä miljoonaa sestertiusta eikä kos- 
kaan kuunnellut filosofia. Jää hyvästi. — Sinä 
myös.”» 

Tämän sanottuaan Trimalkio alkoi ankarasti 
itkeä. Fortunatakin itki, Habinnaskin itki, ja lop- 
pujen lopuksi koko palveluskunta, ikäänkuin se 
olisi saanut kutsun hautajaisiin, täytti vaikerruk- 

sellaan ruokasalin. Vieläpä minäkin olin juuri ru- 
peamassa itkemään, kun Trimalkio huudahti: 

»Koska siis tiedämme kuolevamme, miksi emme 
eläisi. Niin totta kuin tahdon nähdä teidät onnel- 
lisina, pistäytykäämme kylpyyn. Takaan, ettei tei- 
dän tarvitse sitä katua. Siellä on kuuma kuin lei- 
vinuunissa.» 

»Totisesti, totisesti», yhtyi Habinnas puheeseen, 
»ei mikään ole minulle mieluisampaa kuin tehdä 
yhdestä päivästä kaksi». | 

Hän nousi seisaalleen paljain jaloin ja lähti kul- 
kemaan tyytyväisyydestä loistavan Trimalkion pe- 
rässä. Toiset rupesivat seutaamaan esimerkkiä. 

Minä katsahdin Askyltokseen ja kysäisin: 

»Mitä arvelet? Jos minä vain näenkin kylpy- 
huoneen, niin heti heitän henkeni.» 

»Ollaan yhtyvinämme toisten joukkoon», sanoi 
hän, »ja heidän mennessään kylpyyn, käytetään 
hälinää hyväksemme ja lähdetään kotiin». 


Tim tuuma näytti viisaalta, ja Gitonin kul- 
kiessa edellä pylväikön läpi tulimme ulko- 
ovelle. Mutta siellä kahlekoira otti meidät vastaan 
niin kovalla metelillä, että Askyltos kauhun val- 
lassa peräytyessään putosi vesialtaaseen. Vieläpä 

minäkin, joka olin pelästynyt maalattua koiran- 
kuvaakin, jouduin, humalassa kun olin, vedetyksi 
samaan syvänteeseen koettaessani auttaa altaassa 
uiskentelevaa toveriani. Meidät sentään pelasti 
hovimestari, joka väliintulollaan sekä tyynnytti koi- 
ran että veti meidät ylös kuivalle maalle. 

Giton puolestaan oli jo sitä ennen keksinyt erit- 
täin nerokkaan keinon vapautuakseen koirasta. 
Kaiken sen, mitä hän meiltä oli saanut huostaansa 
ateriasta, hän oli heitellyt haukkuvalle pedolle. Sen 
huomio oli kiintynyt ruokaan, ja niin se oli hillin- 
nyt raivoaan. Mutta kun me kovasti palellen pyy- 
simme hovimestaria päästämään meidät ulko-ovesta 
kadulle, hän tokaisi: 

»Erehdytte, jos luulette voivanne poistua tätä 
tietä, jota tulitte. Ei koskaan ole ketään pöytävie- 
rasta päästetty menemään samasta ovesta. Toisesta 
tullaan sisään, toisesta mennään ulos.» 

Mikä oli nyt edessä meillä miesparoilla, jotka oli 
suljettu uuden laatuiseen labyrinttiin? Siinä tilassa, 
jossa olimme, alkoi kylpy jo olla toiveittemme koh- 
teena. Niinpä vapaaehtoisesti pyysimme hovimes- 
taria johdattamaan meidät kylpyhuoneeseen. Hei- 
tettyämme pois vaatteemme, joita Giton alkoi kui- 
vatella käytävässä, astuimme kylpyhuoneeseen, joka 

tietenkin oli ahdas ja muistutti muodoltaan kylmän 
veden säiliötä. Trimalkio seisoi siellä pystysuorassa 
asennossa. Eikä siinäkään tilanteessa päästy hänen 
inhoittavalta kerskailultaan. Hän näet hoki, ettei 
mikään ollut parempaa kuin saada kylpeä tungok- 
setta ja että juuri tällä kohdalla oli aikoinaan ollut 
leivintupa. Kun hän sitten seisomisesta uupuneena 
asettui istumaan, hän kylpyhuoneen äänivaikutuk- 
sen innostamana levitti juopuneen kitansa aina 
holvikattoon asti ja alkoi raadella Menekrateen 
aarioita, niinkuin selittivät ne, jotka ymmärsivät 
hänen sekamelskaansa. Muut vieraat hyppivät 
käsikädessä piirissä altaan ympäri ja kajahduttivat 
valtavasti huutaen ilmoille piirileikkilaulun. Toiset 
taas koettivat kädet selän taakse sidottuina nostaa 
hampaillaan lattialta sormuksia tai polvilleen aset- 
tuneina taivuttaa niskaansa taaksepäin ja kosket- 
taa takaraivollaan varpaiden kärkiä. Sillä aikaa kun 
muut huvittivat itseään, me astuimme kylpy- 
ammeeseen, johon sekoitettiin vettä Trimalkiolle. 


K un näin olimme haihduttaneet humalaamme, 

vietiin meidät toiseen ruokasaliin, jota For- 
tunata käytti hienojen tavaroittensa säilytyspaik- 
kana. Paitsi lamppuja ja pronssisia kalastajanpat- 

saita panin merkille kokonaan hopeaisia pöytiä ja 
niiden ympärillä kullattuja saviruukkuja. Sitten 
siinä oli viiniä, joka kaikkien nähden valui kan- 
kaan läpi. 

Trimalkio huudahti: 

» Ystävät, tänään on orjani viettänyt parran- 
ajojuhlaa. Hän on kehumatta kunnollinen ja tarkka 
poika. Suorittakaamme siis maistiaiset ja jatka- 
kaamme päivällistä aamun koittoon saakka.» 

Hänen tätä sanoessaan kuului kukon kieuntaa. 
Tämän äänen säikähdyttämänä Trimalkio käski 
kaataa viiniä pöydän alle ja pirskottaa lamppuihin- 
kin sekoittamatonta viiniä. Vieläpä hän muutti 
sormuksensakin oikeaan käteen ja puhkesi puhu- 
maan: 

»Ei tuo torventoitottaja antanut merkkiä syyttä. 
Varmasti on joko tulossa tulipalo tai sitten naapu- 
rissa joku heittää henkensä. Älköön meille siitä 
tulko vahinkoa! Mutta se joka tuo tänne tuon pa- 
han ilman linnun, saa palkinnoksi seppeleen.» 

Tuskin hän oli sen sanonut, kun naapurista tuo- 
tiin kukko, ja Trimalkio käski valmistaa siitä keittoa 
* kasarissa. Niinpä tuo taitava keittäjä, joka vähää 
aikaisemmin oli tehnyt siasta lintuja ja kaloja, pa- 
loitteli sen ja viskasi kappaleet kattilaan. Sillä aikaa 

kun Daidalos ammensi höyryävää lientä, Fortunata 
survoi puksipuisessa huhmaressa pippuria. 

Kun herkkua oli maistettu, Trimalkio katsahti 
palveluskuntaan ja sanoi: 

» Vai ettekö te vielä ole syöneet? Menkää tie- 
henne, että toiset pääsevät toimeen.» — 

Sijalle tuli siis toinen ryhmä, ja lähtijät huusivat: 
»Hyvästi, Gaius!» tulijat taas: > Terve, Gaius!» 


J jälkeen vasta meidän iloinen mieli- 
alamme oikein perusteellisesti häiriintyi. Sillä 
kun uusien palvelijain mukana tuli sisään aika ko- 
rea poika, hyökkäsi Trimalkio hänen kimppuunsa 
ja suuteli häntä luvallista kauemmin. Sen johdosta 
Fortunata näyttääkseen, että parasta on pysyä koh- 
tuudessa, alkoi sättiä Trimalkiota ja haukkua häntä 
hylyksi ja roikaleeksi, joka ei kykene hillitsemään! 
himoaan. Lopuksi hän vielä sinkautti sanan: »Sen- 
kin koira!» Trimalkio puolestaan loukkaantuneena 
sättimisestä lennätti juoma-astian päin Fortunatan 
kasvoja. Tämä päästi huudon, niinkuin olisi saa- 
nut silmänsä puhki, ja kohotti värisevät kätensä 
kasvoilleen. Scintillakin kauhistui peräti ja sulki 
vapisevan ystävättärensä helmaansa. Vieläpä poi- 
kakin palvelushaluisena vei lähelle hänen poskeaan 

kylmän vesiruukun. Kumartuen sen yli Fortunata 
alkoi vaikeroida ja itkeä. Mutta Trimalkio purki 
vain kiukkuaan: 

»Entäs sitten? Tuo senkin katusoittajatar ei 
muista mitään, mutta minä korjasin hänet lavalta, 
jolta orjia myydään, ja tein hänestä ihmisen ihmis- 
ten joukkoon. Ja nyt hän pullistautuu niinkuin 
*'sammakko eikä sylje helmaansa, senkin puupölkky, 
eikä mikään nainen. Mutta se, joka on syntynyt 
hökkelissä, ei näe unta palatsista. Niin totta kuin 
haluan syntymähenkeni pysyvän minulle suosiolli- 
sena, niin pidänpä huolta siitä, että tuo saapasjalka 
Kassandra kesytetään. Ja minä, hupsu mies, olisin 
voinut saada naimiskaupalla kymmenen miljoonaa 
sestertiusta. Tiedät, että minä en valehtele. Aga- 
ton, naapuritalon omistajattaren hajuvoiteen hank- 
kija, vei minut syrjään ja kuiskasi: lä anna sukusi 
sammua, se on neuvoni”. Mutta kun olen hyvä- 
nahkainen enkä tahdo esiintyä kevytmielisenä, olen 
itse iskenyt kirveellä sääreeni. Hyvä, pidänpä 
huolta siitä, että vielä haet minua kynsilläsi. Ja 
jotta heti käsittäisit, mitä olet itsellesi tuottanut, 
niin Habinnas, kuule, en halua, että sijoitat hänen 
kuvapatsaansa hautamuistomerkkiini, jottei minun 
kuolleenakin vielä tarvitse riidellä. Eikä siinä kyl- 

lin. Jotta hän todella tietäisi minun voivan ran- 
gaista, en halua, että hän suutelee minua, kun le- 
pään vainajana.» 

Tämän kiukunpurkauksen loputtua Habinnas 
alkoi pyytää, että hän jo lauhduttaisi vihansa. 

»Fi kukaan meistä ole erehtymätön», hän sanoi. 
» Olemme ihmisiä emmekä jumalia.» 

Samaan tapaan puheli Scintilla itku kurkussa, ja 
puhutellen Trimalkiota Gaiukseksi hän pyysi tätä 
syntymähenkensä nimessä leppymään. Silloin Tri- 
malkio ei voinut enää pidättää kyyneleitään, vaan 
sanoi itkuun purskahtaen: 

»Habinnas, niin totta kuin haluat nauttia omai- 
suudestasi, jos olen tehnyt jotain väärää, niin ole 
hyvä ja sylje minua kasvoihin. Suutelin tätä kun- 
nollista poikaa, en hänen ulkomuotonsa takia, vaan 
sen vuoksi, että hän on kunnon poika. Hän osaa 
jakaa kymmenellä, lukee kirjaa kompastelematta, 
on päivärahoillaan teettänyt itselleen traakialaispu- 
vun ja on omilla rahoillaan hankkinut itselleen noja- 
tuolin ja kaksi kauhaa. Eikö hän ansaitse olla silmä- 
teränäni? Mutta Fortunata ei sitä salli. Niinkö sinä 
suvaitset määrätä, senkin pönkkäjalka! Neuvon 
sinua selvittämään sotkusi, senkin haukka, äläkä 
pane minua irvistämään, sydänkäpyseni. Muutoin 

saat tuta kiukkuani. Sinä tunnet minut: Minkä 
kerran olen päättänyt, se on lyöty kiinni viiden 
tuuman naulalla. 

»Mutta muistakaamme tämän hetken vaatimuk- 
sia. Pyydän teitä, ystävät, pitämään hauskaa. Mi- 
näkin olin sellainen kuin te nyt olette, mutta kun- 
nollani olen päässyt näin pitkälle. Järjenhiven se 
miehen tekee, kaikki muu on pelkkää roskaa. Minä 
ostan edullisesti ja myyn edullisesti. Joku toinen 
sanoo teille vielä muuta. Minulla on niin tavaton 
onni, että ihan halkean» — Mutta vieläkö sinä, 
kuorsaaja, yhä itket. Kohta laitan niin, että saat 
itkeä kohtaloasi. — Mutta, niinkuin jo sanoin, tä- 
hän varallisuuteeni minut on saattanut oma kun- 
nollisuuteni. Tulin Vähästä-Aasiasta tuon kokoi- 
sena kuin tämä jalustalamppu tässä. Kerta kaik- 
kiaan, joka päivä mittailin itseäni sen mukaan ja 
saadakseni pikemmin partaisen kärsän, voitelin 
huuliani lamppuöljyllä. Kumminkin olin neljä- 
toista vuotta isäntäni lemmikkinä. Eikä ole häpeäl- 
listä se, mitä isäntä käskee. Mutta minä tyydytin 
myös emäntääni. Tiedätte, mitä tarkoitan; en 
puhu enempää, sillä en kuulu kerskailijoihin. 
Mutta jumalien tahdon mukaan sainkin määräämis- 
vallan talossa ja noin vain valtasin isäntäni aivo- 

kopan. Sanalla sanoen, hän teki minut keisarin 
kanssaperilliseksi ja sain haltuuni senaattorin omai- 
suuden. 

»Mutta ei kenelläkään ole koskaan tarpeeksi. 
Sain halun tehdä kauppoja. Etten viivyttäisi teitä 
pitkillä puheilla, kerron vain, että rakensin viisi lai- 
vaa, lastasin viiniä — se oli silloin kullan veroista — 
ja lähetin Roomaan. Olisi voinut luulla minun niin 
määränneen: kaikki laivat tekivät haaksirikon. Se 
on totta, ei tarua. Yhtenä päivänä Neptunus nieli 
kolmekymmentä miljoonaa sestertiusta. Luuletteko 
minun lannistuneen? EFi, herkules avita, tämä me- 
netys ei tuntunut minussa lainkaan, oli niinkuin 
sitä ei olisi ollutkaan. Teetin toiset suuremmat ja 
paremmat ja onnekkaammat, niin että jokaisen oli 
myönnettävä, että olin rohkea mies. Tiedättehän, 
että suuri laiva kestää suuret vastukset. Lastasin 
taas viiniä, sianihraa, papuja, hajuvesiä ja orjia. 
Tässä tilanteessa Fortunata osoitti uskollisuuttansa. 
Hän myi kaikki kultaesineensä ja kaikki vaatetava- 
ransa ja pani käteeni sata kultarahaa. Siitä alkoi 
omaisuuteni taas kasvaa. Se tapahtuu pian, mikä 
on jumalien tahto. Yhdellä matkalla pyöritin ko- 
koon kymmenen miljoonaa sestertiusta. Ostin heti 
takaisin kaikki tilukset, jotka olivat kuuluneet 

isäntävainajalleni. Rakensin talon, ostin orjia ja 
vaunuhevosia. Kaikki mihin vain kosketin, kasvoi 
niinkuin hunajakakku. 

»Sitten kun minulla alkoi olla enemmän kuin 
on koko kotikaupungillani, vedin sormeni pois pe- 
listä. Vetäydyin syrjään kauppatoimista ja aloin 
sijoittaa vapautettujen välityksellä varojani korkoa 
kasvamaan. En tosiaankaan enää halunnut toimia 
liikemiehenä, ja tässä päätöksessä vahvisti minua 
ennustaja, joka sattumalta tuli kaupunkiimme, 
kreikkalainen mies, Serapa nimeltään, todellinen ju- 
malien neuvosmies. Hän sanoi minulle nekin asiat, 
jotka itse olin unohtanut. Ihan viimeistä piirtoa 
myöten hän selvitti minulle kaikki. Hän tunsi mi- 
nun sydämeni ja munaskuuni. Vähältä piti, ettei 
hän minulle sanonut, mitä edellisenä päivänä olin 
syönyt. Olisi voinut luulla hänen aina asuneen 
kanssani. Kuulehan, Habinnas — sillä luulen, että 
olit läsnä — muistatko, kun hän sanoi: Sinä voitit 
noilla tietyillä taidoillasi emäntäsi suosion. Sinulla 
ei ole oikein onnea ystäviisi nähden. Fi kukaan 
osoita sinulle koskaan ansaitsemaasi kiitollisuutta. 
Sinä omistat suurtiloja. Sinä elätät kainalosi alla. 
kyykäärmettä? ja lisäksi sellaista, mitä minä en ha- 
lua teille kertoa, ja että minulla tällä hetkellä on 

elämän vuosia jäljellä kolmekymmentä sekä neljä 
kuukautta ja kaksi päivää. Sitäpaitsi saan pian pe- 
rinnön. Tämä kaikki on kohtalooni kirjoitettuna. 

> Jos minun vielä onnistuu liittää tilukseni Apu- 
liaan, olen eläessäni päässyt kyllin pitkälle. Merku- 
riuksen valvoessa puolestani olen sillä välin raken- 
nuttanut tämän talon. Niinkuin tiedätte, se oli vai- 
vainen hökkeli. Nyt se on todellinen temppeli. 
Siinä on neljä ruokasalia, kaksikymmentä kamaria 
ja kaksi marmorilla päällystettyä pylväikköä. Ylä- 
kerrassa on säilytyshuoneita, makuuhuone, jossa 
minä nukun, tuon kyykäärmeen asuinsija ja erit- 
täin hyvä eteisvartijan kammio. Vierashuoneissa on 
tilaa vieraille. Kerta kaikkiaan, kun Scaurus tulee 
tänne, hän kaikkein mieluimmin majailee minun 
luonani, ja kuitenkin hänellä on isänsä perintönä 
majapaikka meren rannassa. On paljon muutakin, 
minkä kohta teille näytän. Uskokaa minua. Jos 
omistaa kolikon, niin on kolikon arvoinen. Jos omis- 
taa jotain, niin merkitsee jotain. Niinpä tämä tei- 
dän ystävänne, joka aikoinaan oli sammakko, on 
nyt kuningas. Mutta kuulehan, Stikus, tuo tänne 
kuolinvaatteet, joissa tahdon tulla haudatuksi. Tuo 
myös hajuvoide ja maistiaiset siitä ruukusta, josta 
määrään viiniä kaadettavaksi luilleni.» 


132 


N MN kiiruhti täyttämään käskyä ja toi ruoka- 
saliin valkoisen paarivaatteen ja purppurareu- 
nuksisen togan. Trimalkio käski meidän koetella, 
oliko se valmistettu hyvästä villasta. Sitten hän 
virkkoi naurahtaen: 

»Katsohan vain, Stikus, etteivät hiiret ja koit 
pääse siihen koskemaan. Muuten poltatan sinut elä- 
vältä. Minä tahdon saada komeat hautajaiset, niin 
että koko kaupunki rukoilee minulle siunausta.» 

Heti sen jälkeen hän avasi narduspullon ja voiteli 
sillä meitä kaikkia sanoen: 

» Toivon vainajana saavani tästä yhtä suuren 
nautinnon kuin eläessänikin.» 

Viinin hän taas käski kaataa viinisäiliöön sanoen: 

»Kuvitelkaa olevanne kutsutut kuolinjuhlaani.» 

Inhoittavuuden huippu saavutettiin silloin, kun 
Trimalkio siivottomasti humaltuneena halusi saada 
uudenlaatuista huvitusta ja käski kutsumaan ruoka- 
saliin torvisoittokunnan. Valtavaan tyynykasaan 
nojaten hän ojentautui yli sohvan reunan. Sitten 
hän kohdisti kehoituksen soittajille: 

»Kuvitelkaa minut vainajaksi. Antakaa tulla jo- 
tain kaunista.» 

Torvisoittokunta päästi oikein hautausräminän. 


133 


Varsinkin muudan sen hautausurakoitsijan orjista, 
joka oli läsnäolevien joukossa kunniallisimpia, ka- 
jahdutti torvestaan niin voimakkaan äänen, että 
kaikki naapuritalojen asukkaat heräsivät. Niinpä 
palovartijat, jotka suorittivat päivystystä lähim- 
mässä kaupunginosassa, luulivat Trimalkion talossa 
tulen päässeen irti, särkivät tuota pikaa oven ja 
alkoivat tapansa mukaan touhuta vesiämpäreineen 
ja kirveineen. Saatuamme täten erinomaisen tilai- 
suuden me jätimme Agamemnonin sinne ja pake- 
nimme aivan yhtä nopeasti kuin todellisesta tuli- 
palosta. 

SELITYKSIÄ 


Sivu 
41 Mutta olimme saanect niin monta kolausta. Kertoja on 
Enkolpius ja hän tarkoittaa itseään ja toveriaan Askyl- 
tosta. Ks. johdantoa s. 13. Mitä laatua kolaukset oli- 
vat olleet, ilmenee johdannosta sivulta 16. 

lähestyvän rajuilman. 'Toverukset olivat varmat, että 
heitä vainoavat henkilöt eivät antaisi heille rauhaa. 

Agamemnon. Ks. johdantoa s. 13. 

Trimalkio. Nimi on scemiläisperäinen ja osoittaa omis- 
tajansa olleen kotoisin Syyriasta. Etu-Aasiasta tuotiin 
Italiaan runsaasti orjia. Kun orja vapautettiin, hän sai 
isäntänsä roomalaisen etunimen ja sukunimen, mutta 
hänen orjan nimensä jäi ns. lisänimeksi (cognomen), 
jota tavallisissa oloissa käytettiin puhuttelunimenä. Jos 
vapautettu orja tahtoi erityisesti hienostella, hän käytti 
orjan nimensä ohella vielä toistakin, roomalaisperäistä 
lisänimeä. Niinpä Trimalkion täydellinen nimi oli 
Caius Pompeius Trimalchio Maccenatianus. Ks. s. 121. 

kello ja varta vasten varustettu torventoitottaja. Rooma- 
laiset käyttivät yleensä ajanmittaajana ulkoilmaan sijoi- 
tettua aurinkokelloa. Mutta rikkailla ihmisillä oli moni- 
mutkaisesti rakennettuja vesikelloja, joihin saatettiin 
yhdistää äänilaite. Tällaiselle äänilaitteelle voitiin antaa 
torvensoittajan muoto. Vrt. seuraavalla sivulla olevaa 
kuvaa. 

Giton. Ks. johdantoa s. 13. 

kylpylässäkin. Pienimmässäkin roomalaisessa kaupungissa 

oli hienosti varustetut kylpylät, ns. termit, joissa käy- 
tiin kylpemässä ennen päivällistä. Kylpylän yhteydessä 
oli pallo- ja urheilukenttiä. Ks. liitekuvaa s. 48. 
42 pitkätukkaisten poikien. Orjapoikien tukka sai kasvaa 
pitkänä, kunnes he tulivat miehuusikään. 
vihreitä palloja. Trimalkion ovenvartijakin on vihreäpu- 
kuinen. Hän siis suosii vihreätä väriä, vaikka hän itse 
kuului sinisen puolueen kannattajiin. Ks. selitystä s. 164. 
Hän ei enää ottanut käteensä palloa, joka oli koskettanut 
maahan. Trimalkio tahtoi osoittaa, että hänellä oli va- 
raa antaa maahan pudonneiden pallojen jäädä siihen vie- 
raiden korjattavaksi. Vrt. kohtausta s. 51, jossa lat- 
tialle pudonnut hopea-astia lakaistaan pois rikkojen 
mukana. 
Menelaus on puhetaidon opettajan Agamemnonin apu- 
lainen. 
päivällisen esinäytöksen. 'Trimalkio hankki ruokahalua 
urheilemalla ennen päivällistä. 

43 kolme sairasvoimistelijaa. Nämä hoitivat Trimalkion ter- 
veyttä ja joivat hänen kustannuksellaan kalleinta viiniä. 
Trimalkion suurellisuutta osoittaa, ettei hän ollut mil- 
länsäkään, vaikkka viiniä läikytettiin maahan. Juotaessa 
oli tapana kaataa tilkkanen viiniä lattialle uhriksi juma- 
lille, jotta nämä olisivat talon väelle suosiollisia. 

rieljä rintakoristeista airutta. Rintakoristeet vastasivat 
nykyajan lakeijain livreepukua. 

44 perkasi hopeaisessa kulhossa papuja. Papujen perkaaminen 
muodostaa koomillisen vastakohdan hopeaiselle astialle ja 
kirjavalle puvulle. 

kirjava harakka. Tietenkään ei ole kysymyksessä tavalli- 
nen harakka, vaan harakan sukuinen lintu, jonka sanot- 
tiin oppivan puhumaan. Sitä pidettiin erikoislaatuisem- 
pana häkkilintuna kuin papukaijaa, jonka roomalaiset 
myös hyvin tunsivat. 

olin vähällä taittaa koipeni. Kertoja pelästyi kahlekoiran 
kuvaa luullen sitä eläväksi koiraksi. Ks. liitekuvaa s. 81. 

orjamarkkinat. Trimalkion elämäntarina alkoi orjamark- 
kinoista, joilla häntä kohtasi se onni, että hänet ostet- 
tiin pääkaupunkiin, Roomaan. 

Merkuriuksen sauva. Trimalkio oli kuvattu kaupan juma- 
lan sauva kädessään, koska hän tämän suojelusjumalansa 
avulla oli saavuttava liikemiehenä suurta menestystä. 

Minervan opastamana. Oppiakseen menestymisen salaisuu- 
det Trimalkion oli saatava ohjausta viisauden jumalatta- 
relta. 

45 kohotti hänet leuasta ilmaan ... arvoistuömelle. Tarkoittaa 
Trimalkion kohoamista keisarillisen kuudennusmiehen 
asemaan. — Roomalaisissa kaupunkiyhteiskunnissa — oli 
kuusijäseninen virkakunta, joka huolehti keisarin pal- 
vonnasta. Tähän virkakuntaan nimitti kaupungin hal- 
litus vuosittain jäseniksi pääasiallisesti vapautettuja 
orjia, jotka siten saavuttivat huomattavan yhteiskunnal- 

lisen aseman. Kuudennusmiehet saivat käyttää virka- 
arvonsa merkkeinä kultasormusta, purppurareunuksista 
viittaa ja erikoista virka-istuinta, minkä lisäksi heidän 
edellään kulki oikeudenpalvelija, liktori, vitsakimppui- 
neen. Tällainen virka-asema oli erittäin haluttu, vaikka 
se tuotti melkoisia kustannuksia mm. sen johdosta, että 
viran saajan oli suoritettava kaupungin rahastoon erityi- 
nen pääsymaksu. Erikoisena kunnianosoituksena pidet- 
tiin, jos kuudennusmiehen asema suotiin jollekulle mak- 
suttomasti; ks. s. 92. 


45 Palon isännän partaa. Kun parta ensi kerran leikattiin, vie- 


tettiin erityistä parranajojuhlaa (vert. s. 125). Ensim- 
mäiset parranhaivenet pyhitettiin jumalille. 


Laenas oli eräissä Rooman tunnetuissa suvuissa esiintyvä 


lisänimi. Joku sen niminen henkilö oli pannut toimeen 
gladiaattorikisat, jotka olivat olleet niin mainiot, että 
Trimalkio oli tahtonut ne ikuistaa hallinsa seinälle 
Homeroksen runoista saatujen aiheiden rinnalle. Todis- 
taa hovimestarin suurenteluhalua tai tietämättömyyttä, 
että hän antaa vastaukselleen sellaisen muodon kuin 
koko Ilias ja Odysseia olisi seinälle kuvattuna. Trimal- 
kion kehittymätöntä makua osoittaa, että klassillisten 
taruaiheiden viereen oli maalattu gladiaattoritaisteluja. 


46 laivan vaskiseen puskuriin. Vitsakimput kirveineen, jotka 

muistuttivat ITrimalkion kuudennusmiehen arvosta, oli 
tyylitelty niin, että ne kapenivat kuin laivan kokka- 
puuksi, johon omistuskirjoitus voitiin sijoittaa. Kirveet 
eivät kuuluneet kuudennusmiehen arvonmerkkeihin, 
vaan ne oli varattu korkeammille virkamiehille, mutta 
Trimalkiolla tietenkään ei voinut olla mitään sitä vas- 
taan, että hänen virka-arvoaan täten korotettiin. 


Cinnamus, tavallinen orjan nimi. 
seitsemän kiertotähden kuvat. Roomalaiset tunsivat tie- 


tenkin ainoastaan viisi paljaalla silmällä näkyvää kierto- 

tähteä, mutta lukivat kiertotähdiksi myös auringon ja 

kuun, joten niiden yhteinen lukumäärä tuli seitsemäksi. 

46 mitkä päivät olivat onnellisia. Trimalkio uskoo vakaasti 
astrologiaan. Ks. s. 59 ja selityksiä s. 147. 

»Oikealla jalalla!» Sangen laajalle on levinnyt käsitys, että 
vasen on vainajien puoli ja sen vuoksi tuottaa onnetto- 
muutta. Trimalkion erityistä taikauskoisuutta osoittaa, 
että hän tahtoo vieraidensakin noudattavan hänen taika- 
uskoisia tapojaan, tietenkin, jotteivät nämä veisi hänen 
onneaan. 

47 sestertius, roomalainen rahayksikkö, jonka arvo eri aikoina 
vaihteli, mutta joka suunnilleen vastasi nykyisen rahan- 
arvon mukaan 3—4 markkaa. 

klienttini. On orjan suunnatonta rehentelyä, että hän 
puhuu klientistä, joksi varsinaisesti nimitettiin ainoas- 
taan ylhäissukuisen henkilön suojattia. 

tyrolaista purppuraa. Semmoinen puku oli sangen kallis- 
arvoinen, maksaen n. 40,000 mk. Trimalkion orja kers- 
kailee sillä, että kerran pestynä puku muka oli jo menet- 
tänyt arvonsa. 


Isännän viini. Viittaa siihen, että Trimalkion talossa oli. 
tapana tarjota vieraille huonompaa viiniä kuin isännälle 
itselleen. Tarjoilija-orja lupaa kiitollisuutensa osoituk- 
seksi antaa kertojalle ja hänen tovereilleen samaa viiniä 
kuin isännälle. 

aleksandrialaiset orjapojat olivat haluttuja näppäryytensä 
ja sanavalmiutensa vuoksi. Oli hienoa omistaa alek- 
sandrialaisia tarjoilijapoikia. 

jääkylmää vettä. Käsien huuhtelu toimitettiin ennen ate- 
rian alkua. 


48 poistivat ... kynnenkasvaimet. Roomalaiset nauttivat pito- 
ateriansa leväten sohvalla kyynärpään varassa. Jalkineet 
vedettiin jaloista, ja kun sukkia ei käytetty, olivat jalat 

aterian aikana paljaina (vrt. s. 108). Ennen ateriaa an- 
nettiin hienoissa pidoissa jalkain hoitoa. 

48. pantomiiminäytelmän kuoroa. Keisariajalla suosittiin suu- 
resti pantomiimia, elenäytelmää, jossa toiminnan suoritti 
yksi ainoa näyttelijä ja kuoro lauloi tekstin soittokunnan 
säestämänä. Oli sekä traagillisia että koomillisia panto- 
miiminäytelmiä. 

eturuokia. Roomalaisten pitopäivälliseen kuului eturuoka, 
pääruokia ja jälkiruoka, minkä lisäksi oli kaikenlaisia 
väliruokia. 

ensimmäinen paikka. Roomalaisten ruokasalissa oli pöydän 
ympärillä kolme ruokailusohvaa. Jokaiselle sohvalle 
asettui tavallisesti kolme henkilöä. Sohvia nimitettiin 
ylä-, keski- ja alasohvaksi. Kullakin sohvalla oli ylä-, 
keski- ja alapaikka (vrt. alla olevaa piirrosta sekä 
liitekuvaa s. 72). Isäntäväen paikka oli alasohvalla, jolle 
myös isännän vapauttama orja entisenä perheen jäse- 
nenä asettautui. Kunniavieraan paikka oli keskisohvalla 


YLÄSOHVA 
ALA SOHVA 


KESKISOHVA 

Kun sanotaan, että Trimalkiolle oli varattu ensimmäinen 
paikka, tarkoitettaneen yläsohvan yläpaikkaa, joka ta- 

vallisesti oli varattu vieraalle. Näissä pidoissa järjestely 
tietenkin muussakin suhteessa oli tavallisuudesta poik- 
keava, koska pöytävicraita oli paljon ja kunkin pöytä- 
vieraan eteen oli asetettu oma pieni pöytä. 

48 korinttilaista tekoa oleva pronssinen pienoisaasi. Korintti- 
laista pronssia pidettiin erikoisen arvokkaana. 

hopean paino. Nousukkaat antoivat kaivertaa hopeaesinei- 
siinsä painon, jotta jokainen huomaisi, kuinka arvok- 
kaita ne olivat. , 

pähkinähiiriä pidettiin suurena herkkuna. 

syyrialaisia luumuja puunilaisten granaattiomenien kera. 
Trimalkio tahtoi tarjota kaukaa tuotuja herkkuja. 

49 kullattu sormus. Täyskultainen sormus oli ritarisäätyyn 
kuuluvien erikoistunnus. Scllaista Trimalkiolla ei ollut 
oikeus käyttää muulloin kuin kuudennusmiehenä toi- 
miessaan. Senvuoksi hän oli upottanut toiseen, täyskul- 
taiseen sormukseen rautaisia tähtiä. 

rannerengas. Hienostelevat miehetkin käyttivät kaiken- 
laisia käsivarsi- ja rannekoruja. 

50 pelilauta ja kristalliset noppakuutiot. Kysymyksessä on 
peli, jossa nappuloita siirrettiin ruutuihin jaetulla lau- 
dalla noppakuution heittojen perusteella. 

51 kerttusen. Pikkulinnut olivat roomalaisten herkkuruokaa. 

hunajaviiniä. Eräänlaisena koktailina tarjottiin eturuokien 
yhteydessä hunajalla sekoitettua viiniä. Tislattuja väki- 
juomia roomalaiset eivät tunteneet. 

valelivat viiniä käsillemme. Trimalkio esiintyi niin suurel- 
lisena, että hän käytti veden sijasta viiniä. Käsiä oli 
tapana huuhdella vedellä ruokalajien välissä. 

Sodan jumala rakastaa tasapeliä on sutkaus, jossa Trimalkio 
vertaa päivällisiään taisteluun. Niinhän nykyäänkin on 
tapana nimittää juominkeja meritaisteluksi. Sukkeluus 

perustuu siihen, että sotainen taistelu muodostuu jän- 
nittävimmäksi, kun vastustajat ovat tasaväkiset. Trimal- 
kio sanoo tehneensä päivällisvieraansa tasaväkisiksi asetta- 
malla kunkin eteen oman pikkupöydän sen sijaan, että 
tavallisesti aterioitiin yhdessä nelikulmaisessa pöydässä, 
jota leposohvat kolmelta taholta ympäröivät. Epätaval- 
linen järjestely oli Trimalkion erikoisuuksia. Pikku- 
pöytien lisäksi on ruokasalissa suuri tarjoilupöytä. 

kipsattuja viiniastioita. Roomalaiset tiivistivät viiniastiansa 
kipsillä. Ks. viiniastiain kuvia s. 88. 

nahansuikaleissa. Nimilappuina käytettiin nahansuikaleita, 
niinkuin yhä vielä itämailla, esim. matoissa. 

Opimius oli konsulina v. 121 e. Kr. s. Tästä ei kuitenkaan 
saa tehdä johtopäätöstä, että pidot olisi sijoitettava juuri 
sata vuotta myöhemmäksi eli noin vuoteen 21 e. Kr. s. 
Itse asiassa tapahtuma-aika on suunnilleen 50 vuotta 
myöhemmin Tiberiuksen ollessa keisarina. Sata vuotta 
on vain epämääräinen luku, jota Trimalkio käyttää 
nimilapussaan pröystäilemistarkoituksessa, koska kaikki 
vieraat eivät olisi kyenneet Opimiuksen konsulivuoden 
nojalla päättelemään, kuinka tavattoman vanhaa viini 
muka oli. Nimilapun kirjoitus täten osoittaa, ettei viini 
todellisuudessa ollut Opimiuksen aikaista kuuluisaa 
viiniä. 

hopeaisen luurangon tarkoituksena oli muistuttaa kaiken 
katoavaisuudesta ja siten kehoittaa nauttimaan elämästä. 
Hopeaisiin juoma-astioihinkin oli tapana pakottaa luu- 
rangon kuvia. Ks. liitekuvia s. 73. 

Raukkoja oomome me. Trimalkion kyhäämä runonpätkä 
osoittaa kirjallisen sivistyksen puutetta siinä, että se 
sisältää kaksi heksametrisäettä ja yhden pentametrin, 
kun heksametria ja pentametria olisi ollut käytettävä 
vuorotellen. 

kaksitoista taivaanmerkkiä tarkoittaa eläinradan tähti- 

kuvioita. Niistä jokaisella on astrologinen merkityk- 
sensä, jota Trimalkio s. $9 omalaatuiseen tapaansa selit- 
tää. Kunkin merkin kohdalle Trimalkio oli antanut 
panna sen laatua kuvailevan ruokalajin. Asettelun tar- 
koituksena on luonnehtia Trimalkion typeryyttä, josta 
hänen myöhemmät astrologiset selityksensä tarjoavat 
oivallisia näytteitä. 

Kaksosten päälle on pantu climiä, jotka esiintyvät parit- 
tain. 

Kravun päälle on pantu julhlaseppele, koska Trimalkio on 
syntynyt siinä merkissä. Ks. s. 59. 

Jalopeuran päälle on asctettu afrikkalainen viikuna, koska 
molempien kotimaa on Afrikka. N 

Skor pionin päälle sijoitettu pieni merikala on kai piikki- 
kala, joka pistää kuin skorpioni. 

Jousimiehen päälle pantu mulkosilmäkala muistuttaa silmä 
kovana tähtäävää jousimiestä. 

Kauriin päälle asetettu meriäyriäinen on langusti, jonka 
pitkä tuntosarvipari muistuttaa kauriin sarvia. 

Vesimiehen päälle on asetettu hanhi, koska se on vesi- 
eläin. 

turpeenkappale ja sen päällä hunajakakku. Niiden merki- 
tyksen Trimalkio selittää s. 60. Hunajakakku tarkoit- 
taa mehiläispesän hunaja- 1. vahakakkua. 

iskusävelmää pirunpihkanäytelmästä. Kysymyksessä on 
ns. mÖmus, osittain improvisoitu huvinäytelmä, joka 
tasavallan loppuaikoina ja varsinkin keisariaikana oli 
erittäin suosittu. Siinä oli laululla ja tanssilla huomat- 
tava sija. Se muistutti nykyaikaisia revyy-esityksiä. 
Miiminäytelmien laulut ovat verrattavissa nykyajan 
iskusävelmiin. Ks. liitekuvaa s. 104. 

niin mitättömien ruokien kimppuun. 'Taivaanmerkkien 
kohdalle asetetut ruoat eivät olleet erityisen houkut- 
televia. 

54 Sehän on päivällisvieraiden oikeus. Lause on tarkoitettu 
sukkeluudeksi. 

sian utareita erikoisin tavoin valmistettuina roomalaiset 
söivät suurena herkkuna. | 

Pegasus oli tarunomainen siivekäs ratsu, joka vasta uudella 
ajalla on saanut runoratsun merkityksen. 

Marsyas oli luonnonhaltija, joka joutui soittotaidossa kilpa- 
sille Apollon kanssa. Tässä Marsyas tarkoittaa yleensä 
luonnonhaltijaa eli satyyria, joka kuviteltiin persoksi vii- 
nille ja sen vuoksi esiintyi leili kädessä. Satyyrit olivat 
erittäin suosittuja kuvaamataiteiden aiheina. Ks. liite- 
kuvaa s. 88. 

vaunutaistelijoila esiintyi usein amfiteatterien taistelu- 
näytöksissä. 

vesiurkujen säestäessä. Tarkoittaa urkuja, joissa ilmavirta 
saatiin liikkeelle veden avulla. Sellaisia käytettiin amfi- 
teatterissa näytösten yhteydessä. Verrattakoon nyky- 
ajan voimistelunäytöksiä, jotka tapahtuvat musiikin 
säestyksellä. Vrt. liitekuvaa s. 96. 

55 aloin etsiä puheenaihetta kaukaa. Kertoja ei voinut aavis-. 
taa, että nainen oli talon emäntä itse. Ettei emäntää 
vieraille esitelty, osoittaa Trimalkion talon kaikesta ko- 
meudesta huolimatta alkeellisia tapoja. 

56 kenet tahansa noista sinun hyväkkäistäsi. Puhuja, eräs 
Trimalkion vapautetuista ystävistä, osoittaa halveksu- 
mistaan Enkolpiuksen herraskaisia tovereita kohtaan. 

pässejä Tarentumista. Tarentumin seutu oli tunnettu hy- 
vistä rotulampaistaan. 

attikalaista hunajaa. Ateenan lähellä oleva Hymettos vuori 
Attikassa oli kuuluisa mehiläisistään. 

herkkusienen siementä. Roomalaiset käyttivät ruokanaan 
monenlaisia sieniä. Suurimpina herkkuina pidettiin tie- 
tenkin niitä, jotka tuotettiin mahdollisimman kaukaa. 

villiaasia käytettiin jalostustarkoituksiin. 

56 


57 


58 


59 


patjoja oli ruokasalin leposohvilla. 

purppura- tai punavillatäyte oli erittäin kallisarvoinen. 

alimpana alimmassa pöydässä. Pöytäjärjestys oli hyvin tar- 
kasti säännöstelty. Ks. selitystä s. 142. 

sai siepatuksi aarnihaudan haltijalta lakin. Kysymys on 
haltijasta, joka vartioi aarretta. Kansa uskoi, että jos 
sai siepatuksi haltijalta lakin, niin tämä menetti voi- 
mansa, ja aarre oli vallattavissa. 

Caius Pompeius Diogenes. Sama etu- ja sukunimi kuin 
Trimalkiolla osoittaa heidän olleen saman isännän orjia. 

heinäkuun 1 päivä oli yleinen muuttopäivä. 

vapautetun orjan paikka oli isännän paikan vieressä. 

herkules vie tai herkules avita on tavallinen voimasana. 

hautaustoimitsija oli todellisuudessa niin vähän arvossa- 
pidetty, että sen ammatin harjoittaja ei edes ollut vaali- 
kelpoinen kaupunkikuntien hallinnollisiin luottamus- 
toimiin. 

»Sen verranko tuttu Odysseus?» Lainaus on Vergiliuksen 
Aeneis-runoelmasta. 

Tämä taivas tässä. Tarjotin, johon oli kuvattu eläinrata 
merkkeineen, oli tyhjennettynä jätetty tarjoilupöydälle. 

kaksitoista jumalaa. Tähtikuviot olivat roomalaisten käsi- 
tyksen mukaan jumalaolentoja. 

muuttaa yhtä monta kertaa muotoaan. Trimalkio tarkoit- 
taa, että jokainen kahdestatoista eläinradan merkistä oli 
vuorostaan vallitsevana astrologisessa merkityksessä. 
Hänen astrologiset selityksensä vallitsevan taivaanmer- 
kin vaikutuksesta siihen, mitä kulloinkin maailmassa 
syntyy, ovat varsin halpahintaisia, mutta hänen omasta 
mielestään ne merkitsevät sivistyksen huippua. 

koulumiehiä syntyy oinaan merkissä, koska nämä tieto- 
viisaina ovat koska tahansa valmiit antautumaan pus- 
kusille, so. väittelyyn. 


147 


Sivu 
59 tähtienselittäjän hienostunutta taitoa. Huomautus on ker- 
tojan kannalta tietenkin käsitettävä irooniseksi. 
takapotkijoita, ajomiehiä tarkoittaa tietyillä luonteenomi- 
naisuuksilla varustettuja ihmisiä. 
parivaljakoiksi Trimalkio nimittää ihmisiä, jotka aina 
esiintyvät jonkun toisen seurassa. 
sonneja tarkoittaa varmaankin kuvaannollisesti tietyn- 
laatuisia ihmisiä. 
en ole... pannut mitään sen päälle. Trimalkio viittaa 
siihen, että kravun merkin kohdalle ei ollut sijoitettu 
ruokaa, vaan seppele. 
60 kierosilmiä syntyy jousimiehen merkissä, koska jousimies 
tähtää yhdellä silmällä ja ummistaa toisen. 
pöllöpäitä syntyy vesimiehen merkissä kai siitä syystä, että 
tyhmyreillä on pää täynnä vettä. 
puhetaidon opettajat Trimalkio sijoittaa kalojen merkkiin 
ehkä sen vuoksi, että he omasta mielestään ovat kaik- 
kialla kotonaan kuin kala vedessä. 
Maaäiti on keskellä. Vanhan ajan maailmankuvassa maa 
oli kaiken keskus, jota taivas kiersi. 
Hipparkhos, kreikkalainen tieteellisen tähtien tutkimuk- 
sen perustaja (n. 190—120 e. Kr.s.). 
Aratos, kreikkalainen, kirjoitti runomuotoisen tähtitieteen 
esityksen (n. 315—240 e. Kr.s.). 
61 lakonialaisia koiria käytettiin ajo- ja lintukoirina. 
vapaushattu tarkoittaa päähinettä, jota ainoastaan vapaat 
käyttivät ja jonka siis orja sai vapautettuna panna pää- 
hänsä. 
kotiin vietäviä tuliaisia. Roomalaisissa pidoissa oli tapana 
antaa vieraille runsaasti kotiin vietäviä eväitä. 
liimavapoja käytettiin yleisesti lintuja metsästettäessä. 
63 viinin- ja muratinlehtiseppeleillä koristauduttiin viinin ju- 
malan Bakkuksen juhlissa. Bakkus jumala itsekin ku- 
vattiin murattiseppelein koristautuneena. Bakkuksen 

tavallisempi kreikkalainen nimi on Dionysos, jota Tri- 
malkio orjapojalle osoittamassaan lauseessa käyttää. 

63 »Teidän täytyy myöntää, että minulla on vapaa isä.» Tri- 
malkio tarkoittaa, että koska hänen omistamansa orja 
on esiintynyt isä Bakkuksena ja hän on määrännyt orjan 
vapaaksi, niin hänellä on siis nyt isä, joka on vapaa. 
Sutkaus perustuu siihen, että Bakkusta latinaksi kut- 
suttiin nimellä Liber pater, jossa Liber on vanha roo- 
malainen jumalan nimi (= isä Liber). Sama ilmaisu 
voi toisessa yhteydessä merkitä vapaata isää, koska 
laatusana liber on = vapaa. 

Dama ja Seleukus ovat kreikkalaisperäisiä orjan nimiä. 
Henkilöt ovat Trimalkion vapautettuja tovereita. 

makuuhuoneesta suoraa päätä ruokasaliin. Puhuja tarkoit- 
taa, että jollei heti herättyä rupea nauttimaan elämästä, 
käy päivä siihen liian lyhycksi. 

64 Krysantus, kreikkalaisperäinen (vapautetun) orjan nimi. 

Lääkärit hänet tappoivat. Lääkärien taitamattomuutta on 
valitettu niin kauan kuin heitä on ollut. 

65 Fileros ja Ganymedes ovat kreikkalaisperäisiä (vapautet- 
tujen) orjien nimiä. 

67 eediilit olivat virkamiehiä, joiden tehtävänä mm. oli pitää 
huolta, että viljaa ja leipää oli saatavissa kohtuullisiin 
hintoihin. 

joulujuhlaa viettivät roomalaiset alkujaan joulukuun 17 
p:nä, mutta sittemmin kolmena päivänä peräkkäin ja 
lopuksi seitsemänä päivänä, 17—23 jouluk. Juhlan 
nimi oli Saturnalia ja sitä vietettiin samantapaisesti kuin 
nykyajan joulua, johon on sulautunut paljon roomalai- 
silta periytyneitä piirteitä. 

leijonat tarkoittaa silloisia kunnallismiehiä, jotka osasivat 
pitää kurissa keinottelijat. 

kun tulin Vähästä-Aasiasta. Puhuja oli tullut orjana Ita- 
liaan Vähästä-Aasiasta ja sittemmin hänet oli vapau- 
tettu. 

67 Safinius on aito roomalainen nimi. Varsinaisiin kunnalli- 

siin luottamustoimiin pääsivätkin vain vapaasyntyiset. 

pelata sormipeliä. Puheena on eräänlainen sormiarvaus- 
peli, joka morra nimisenä on vieläkin käytännössä etelä- 
Italiassa. 

68 aivan kuin yksi meistä. Vaikka hän olikin vapaasyntyi- 
nen ja kaupungin isiä, hän ei suhtautunut yliolkaisesti 
alempiinsa. 

69 paastoa. Roomalaisilla ei ollut vuotuisia paastoaikoja, 
mutta erikoistapauksissa kuului uskonnollisiin menoihin 
paastoaminen. 

vuorelle, missä oli ylijumalan Juppiterin temppeli. 

on jumalilla jalat villaan käärittyinä. Puhuja käyttää kan- 
sanomaista sananpartta tarkoittaen ilmeisesti, että sa- 
detta ei tule, koska jumalilla on jaloissa luuvalo, jonka 
parantamiseksi he tarvitsevat poutailmoja. 

Ekhion, kreikkalaisperäinen (vapautetun) orjan nimi. 

70 Joukkue ei ole tavallisia gladiaattoreja. Gladiaattorit oli- 
vat useimmiten orjia, joilta tietenkään ei voinut taiste- 
lussa odottaa erityistä intoa. Sitävastoin joukkue, jossa 
pääosa oli vapaaehtoisesti gladiaattoreiksi antautuneita, 
taisteli todellisesta sydämen halusta. Ks. gladiaattori- 
kuvaa s. 96. 


Titus on roomalainen etunimi Käyttäessään etunimeä 
näytännön toimeenpanijasta, joka tietenkin kuului kau- 
pungin kermaan, puhuja tahtoo osoittaa, kuinka lähei- 
sessä tuttavuussuhteessa hän on tähän. Gladiaattori- 
näytäntöjen toimeenpaneminen oli kaupunkien korkeim- 
pien hallintovirkamiesten velvollisuuksia. 

vaunutaistelijana esiintyvä nainen oli tietysti erikoisen har- 
vinainen nähtävyys. 

Glyko ja Hermogenes ovat kreikkalaisperäisiä (vapautet- 
tujen) orjain nimiä. 

71 Hermogeneen vesalla tarkoitetaan tietysti Glykon vaimoa, 
jota edellä on sanottu lutkaksi. 

Mammea on joku kaupungin hallintomiehistä, joiden vel- 
vollisuutena oli juhlien yhteydessä julkisesti kestitä kau- 
punkilaisia. Kestityksen lisäksi oli tapana antaa jokai- 
selle kestittävälle pieni rahalahja. Tavalliset kansalaiset 
saivat denaarin, kuudennusmiehet ja heidän perheensä 
kaksi denaaria. Puhuja on ollut kuudennusmies. 

Norbanus, aito roomalainen nimi, jonka omistaja kaikesta 
päättäen on kaupungin huomattavimpia pomomiehiä. 
Vrt. s. 74. Puhuja ei pidä hänestä laisinkaan. 

eläintaistelijat olivat yleensä kuolemaantuomittuja rikok- 
sentekijöitä, joilta ei voinut odottaa minkäänlaista tais- 
teluharjaannusta. Vrt. eläintaistelukuvia s. 97. 

lampun koristeiksi oli öljykammion reunoihin monesti pa- 
kotettu ratsastajan kuvia. 

tavallisiksi kotikukoiksi, siis ei edes kukkotaisteluihin kas- 
vatetuiksi. 

72 traakialaiset gladiaattorit esiintyivät taistelussa vahvasti 
panssaroituina, mutta varustettuina aivan pienellä pyö- 
reällä kilvellä. 

v Antakaa niille selkään! huusi yleisö suutuksissaan, kun 
gladiaattorit taistelivat kehnosti ja vaaraa vältellen. 
Huudon tarkoituksena oli, että gladiaattoreja rangais- 
taisiin. 

73 potkaissut kreikkalaiset menemään. Puhuja tarkoittaa, 
että hänen poikansa on jo riittävästi perehtynyt kreik- 
kalaiseen kirjallisuuteen. Todellisuudessa tietysti ensin 
luettiin latinaa, joka oli äidinkieli. Puhuja osoittaa, ettei 
hän ole selvillä edes alkeisopetuksen kulusta. 

pyytää, että antaisin kirjallisuutta. Puhuja ei voi ymmär- 
tää, että tarvitaan kirjoja, kun kerran on opettaja. 

punaisilla otsakkeilla tarkoitetaan lakien nimikkeitä, jotka 
kirjoitettiin punaisella musteella. 

74 Primigenius, latinalainen nimi = esikoinen. 

76 kuinka monennesta osastosta. Trimalkiolla oli niin paljon 
orjia, että ne oli jaettu osastoihin. Osastot olivat eri- 
koisten etumiesten johdossa. 

Pansa on erinäisten roomalaisten sukujen lisänimi. Trimal- 
kion suhteita osoitti, että häntä oli muistettu testamen- 
tissa. Klienteillä oli tapana muistaa testamentissaan suo- 
jelijaansa. 


pikalähettien osastoon siirtäminen olisi ollut lihavalle keit- 
täjälle varsin ankara rangaistus. 

kuljetti ruoka keittiöön. Sika veti keittäjän perässään. 

77 Tarrakina, kaupunki Latiumissa, nyk. Terracina, on Kam- 

paniasta pohjoiseen, Tarentum taas etelään. Ks. liit- 
teenä olevaa karttaa. 

puheharjoituksien aiheet olivat tavallisesti yleisluontoisia 
oikeustapauksia, niinkuin esim. köyhän ja rikkaan väli- 
:nen riitajuttu. Oppilaiden oli laadittava 00 
riitapuolten puolustuspuheet. 


78 tarina Odysseuksesta ja kykloopista on Trimalkion käsi- 
tyksissä saanut varsin omalaatuisen sisällyksen. Herku- 
leen urotöistä ei lainkaan kerrota Homeroksen runoissa. 
Trimalkio puhuu kuin jos hän olisi käynyt koulua niin- 
kuin vapaasyntyinen. 

Sibylla oli tarunomainen ennustajatar, jonka kerrottiin 
eläneen Kampanian Cumaen kaupungissa, siis lähellä 
Trimalkion kotikaupunkia. 'Trimalkion kehitystasoa 
kuvaa, että hän kuvittelee nähneensä ikivanhan Sibyl- 
lan muumiomaiseksi käpristyneenä riippuvan näytteillä 
lasipullossa. 

81 Troija. Trimalkio sekoittaa toisiinsa Troian sodan ja kar- 
tagolaisen Hannibalin, joita erottaa toisistaan tuhannen 
vuoden välimatka. 

ovela mies ja suuri veijari. Roomalaiset pitivät kartago- 


152 


Sivu 
laisia yleensä ja Hannibalia erityisesti kavaluuden peri- 
kuvana. 

81 lasimestari. Tällainen keksintö sanottiin tehdyn keisari 
Tiberiuksen aikana. 

82 viiden kannun vetoiset hopeamaljat olivat todellisia jätti- 
läisastioita, jollaisia Trimalkiollakaan tuskin oli, vaikka 
hän niillä kerskailee. Roomalaisten hopeamaljojen kuvia 
on s. 80. 

Kassandra oli Troian kuninkaan Priamoksen tytär, joka 
oli kuuluisa ennustuskyvystään. Trimalkio sekoittaa 
hänet Kolkiin kuninkaan tyttäreen Medeaan, joka kos- 
taakseen miehelleen Jasonille tämän uskottomuuden sur- 
masi heidän yhteiset lapsensa. 

Mummius on Korintin kuuluisa valloittaja ja hävittäjä. 
Trimalkio rehentelee sillä, että hänellä muka on isäntä- 
vainajansa perintönä Mummiuksen saaliikseen saamia 
hopeamaljoja. 

Daidalos sulkee Nioben Troian puuhevoseen. Roomalaisen 
korvissa tämä kuulosti jotenkin samalta kuin jos joku 
meille sanoisi: Oi jalo Lönnrot, unohtumaton on sinun 
Eskosi Murtovarkaissa!» Daidalos oli Kreetan labyrin- 
tin rakentaja, Niobe taas Tantaloksen tytär, joka su- 
rusta muuttui kiveksi, kun Apollo ja Diana surmasivat 
hänen lapsensa. Daidaloksella ei ollut enempää kuin 
Niobellakaan mitään tekemistä 'Troian puuhevosen 
kanssa. 

Hermeros ja Petraites olivat ilmeisesti kuuluisia gladiaat- 
toreja. 

Sillä järkeäni en myy rahasta enkä mistään. Trimalkio 
tarkoittaa, että hopeassa on sentään paino pääasia ja 
ettei hän osta hopeaesineitä pelkästään niiden kauniin 
ulkoasun vuoksi. 

83 Kordaks oli rivo kreikkalainen tanssi, jota kunnon ihmiset 
eivät tanssineet. 

83 näyttelijä Syrusta. Muuten tuntematon pantomiiminäyt- 
telijä. 

84 pääkaupungin päivätiedonantoja. 'Trimalkiolla oli oma 
uutislehti, joka oli toimitettu Rooman päiväuutisten 
mukaisesti. 

Nasta, tavallinen orjan nimi. 

85 metsänvartijain jälkisäädöksiä. Kysymys on Trimalkion 
metsänvartijaorjista, joille isäntä oli antanut oikeuden 
testamentilla määrätä omaisuudestaan. Ilmeisesti he 
esittivät syyksi, jonka vuoksi he jättivät isäntänsä ilman 
perintöosuutta, että Trimalkiolla muutenkin oli suun- 
nattomat rikkaudet. Kaiken tämän tarkoituksena oli 
osoittaa, kuinka lempeä isäntä Trimalkio oli ja kuinka 
suuren vapauden hän soi orjilleen. 

Baiae, Rooman keisariajan kuuluisin kylpyläkaupunki, oli 
muutaman kilometrin päässä Puteolista, jota on pidet- 
tävä pitojen tapahtumapaikkana. Ks. johdantoa s. 13. 

86 atellalaispilat oli Italian maaperällä Kampaniassa syntynyt 
huvinäytelmän laji, jossa esiintyi määrättyjä koomilli- 
sia tyyppejä. Keisariaikana ne eivät enää olleet muo- 
dissa. 

inhoittavan ihmislapsen, nim. ilveilijäpojan. 

87 Et sitä arvaakaan jne. Runonpätkässä on, niinkuin s. 52 
olevassa runossakin, tarkoitettu olevan kaksi heksamet- 
riä ja yksi pentametri. Mutta molempien heksametrien 
alku on jäänyt runomitallisesti vaillinaiseksi. 

88 Mopsus nimistä runoilijaa kirjallisuudenhistoria ei tunne. 
Hän on siis ainoastaan Trimalkion tuttavapiirissä tun- 
nettu suuruus. 

Cicero, Rooman kuuluisin puhuja. 

Publilius Syrus oli Caesarin aikana elänyt miimirunoilija, 
jonka näytelmistä mietelauseita on säilynyt meidänkin 
aikaamme. Näissä mietelmissä ilmenee tosiaankin siveel- 
linen katsantokanta. 'Trimalkio perustaa arvostelunsa 

88 


89 


lainaukseen, joka muka on saatu jostakin Publilius 
Syruksen näytelmästä. Itse asiassa runonäyte on Pet- 
roniuksen ivamielessä sepittämä. Sen sisällys suuntautuu 
ylellisyyttä ja irstailua vastaan. 

Sun suutas varten: roomalaisten mässääjien syötäväksi. 

pakolainen talven, airut ilmain lämpimäin. Haikara 
muutti talveksi Egyptiin palatakseen lämpimän vuoden- 
ajan alkaessa Italiaan. 

vuoks turhuutes, nautinnonhimon tyydyttämiseksi. Hai- 
karankin lihaa roomalaiset pitivät vaihteluna ruokava- 
liossaan. 

Intian helmet ja korut tarkoittavat itämaisia helmiä ja 
niistä tehtyjä koruja. Helmiä pyydettiin jo silloin In- 
tian valtamerestä. Scnvuoksi »merten aartehet». 

meripihkakoruja pidettiin hyvin kallisarvoisina, koska ne 
oli tuotettava kaukaa Itämeren rannikolta. 

Kartagon kivet olivat rubiincja. 

Kai jotta jne. on lausuttu iroonisesti. 

vaate ohut kuin henkäys. Läpikuultavista kankaista teh- 
tyjä naisten vaatteita moittivat muutkin runoilijat. 

näkee hopean läpi vasken. Oli liikkeellä paljon vääriä 
hopearahoja, joissa oli vasken päällä ohut hopeakerros. 

Härkien ansiosta jne. tarkoittaa kyntöhärkiä. 

tunika, ihotakki, jota käytettiin kotipukuna sekä ulkona- 
kin, milloin sen päälle ei pantu viittaa, togaa. 

arpalippuja. Jakaessaan vierailleen lahjoja kotiin vietä- 
väksi Trimalkio huvin vuoksi pani toimeen pienet arpa- 
jaiset, joihin liittyi arvaaminen. Jokaisen vieraan osalle 
tuli aina vuorollaan arpalippu, jossa oli lahjaesinettä 
luonnehtiva arvoituksen tapainen lause. Vieraat saivat 
koettaa arvata, mitä esinettä kulloinkin tarkoitettiin. 
Nämä arvoitukset ovat sangen kömpelösti laadittuja ja 
perustuvat osittain sanojen samankaltaiseen äänneasuun 
(liikkeestä  liikkiö), osittain kahden esineen yhden- 

näköisyyteen (purjo veitsi), osittain esineen oletet- 
tuun kuvaannolliseen vastineeseen (jälkiviisaus vanha 
juusto). Suomennos on ollut tehtävä sangen vapaasti. 
91 hänen vieressään, tarkoittaa Askyltosta. 
kiskonut härestä esille määkinän, so. lyönyt häntä, niin 
että hän olisi huutanut tuskasta. 
heitän veteni hänen ympärilleen. Tällä toimituksella saa- 
tiin aikaan taikapiiri, joka kiinnitti sen sisään jääneen 
ihmisen tai esineen siihen paikkaan. Sama taika esiin- 
tyy monien eri kansain uskomuksissa. Vrt. s. 101. 
Onko isäsi ostanut sikiönsä kullalla vai? So. luuletko tul- 
leesi maailmaan jollain erikoisella tavalla, koska esiinnyt 
niin röyhkeästi? 
roomalainen ritari. Tämän johtopäätöksen puhuja tekee 
siitä, että näkee Askyltoksen sormessa kultasormuksen. 
kuninkaan poika. Puhuja kerskailee olevansa jonkun itä- 
maisen kuninkaan poika. Sellaisia oli tietenkin saattanut 
joutua Italiaan orjiksi. 
itse rupesin orjaksi. Hän oli muka ruvennut orjaksi sitä 
tietä päästäkseen Rooman kansalaiseksi. Kun näet Roo- 
man kansalainen vapautti orjansa, tästä tuli Rooman 
kansalainen. Mutta Rooman valtakuntaan kuuluvan 
pikku kuningaskunnan kuninkaan poikana hän olisi 
ollut vain veroa maksava alamainen. Rooman kansa- 
lainen ei maksanut varsinaista veroa. 
. päätäni peittelemättä. Hänen ei tarvinnut peittämällä 
kasvonsa salata henkilöllisyyttään. 
aviosiippani. Kun orja vapautettiin, saattoi hänen avio- 
kumppaninsa edelleen jäädä orjaksi. 
92 kuudennusmieheksi maksuttomasti. Ks. selitystä s. 140. 
opettajasi, puhetaidon opettaja Agamemnon. 
93 syntymähengen kuviteltiin jumaluutena asuvan jokaisessa 
ihmisessä ja jakavan hänen ilonsa ja surunsa. 
lunastusrahan vapaudestasi. Orjaa vapautettaessa oli suo- 

93 
94 


95 


ritettava verona valtiolle 5 % orjan arvosta. Sen mak- 
soi useimmiten orja itse kokoamillaan rahoilla. Gitonille 
tehty kysymys merkitsi samaa kuin: koska olet saanut 
vapautesi? 

tuo sinun isäntäsi, Askyltos. 

nuo veitikat, Askyltos ja Enkolpius. 

vaikka partasikin olisi kultaa, so. vaikka olisit kuinka hieno 
nuori mies tahansa. 

Athene = Minerva. Esiintyy tässä ilman erikoistehtävää 
vihansa näyttävänä jumalana. 

joka opetti sinut passarin virkaan, Gitonin isäntänä esiin- 
tyvä Askyltos. 

osaan sanoa sadannct osat. Puhuja vakuuttaa osaavansa 
matematiikkaa sen verran kuin liikemies tarvitsee esim. 
korkoja laskiessaan. 

metalliarvoista jne. Maksuvälineenä käytettiin myös ra- 
haksi lyömätöntä metallia, jota mitattiin metalliarvon 
tai painon mukaan. 

pieni veto. Puhuja haastaa Askyltoksen arvauskilpailuun. 

retoriikka, puhetaito-oppi. 

Mikä meistä? jnc. Esitetyt arvoitukset ovat sekavia eikä 
niitä ole kyetty varmasti tulkitsemaan. Kysymys: »mikä 
meistä?» on kai tarkoitettu kaksimieliseksi sikäli, että 
se saattaa merkitä joko: »kuka meistä?» (nim. osaa tä- 
män ratkaista) tahi: »mikä (osa) meistä?» (so. »mikä 
ruumiinjäsenemme?»). Siinä tapauksessa arvoitukset tar- 
koittavat joitakin ihmisruumiin osia, luultavasti jalkaa, 
silmää ja tukkaa. 

puksipuun väriseksi sanoo puhuja halveksivasti Askyltok- 
sen kullanväristä sormusta, jota hän varhemmin piti 
ritarin sormuksena. 

forum, kaupungin tori, oli jokaisessa kaupungissa liike- 
toimien suorittamispaikka. Siellä oleskelivat pankkiirit 
pöytiensä ääressä. 

95 rautasormukseen. Puhuja pitää vaatimattomasti rautasor- 
musta, koska hänellä ei ole oikeutta käyttää kultaista. 
Uitettu koira. Askyltos on muka nolo kuin uitettu koira. 
joka sinulle semmoista opettaa: puhetaidon opettaja Aga- 
memnon. 

96 kiitän ammattitaidostani vain jumalaa, so. olen itse ollut 
opettajani. 

Hermeros, äskeinen haukkumasaarnan vuodattaja. 

bhomerolaisia kuvaelmasankareita: näyttelijöitä, jotka esit- 
tivät kuvaelmina kohtauksia Homeroksen runoista. He 
olivat tietenkin Troian sodan aikaisten soturien varus- 
teissa. 

kreikaksi. Kertoja pitää julkeana, että latinaa puhuvassa 
seurassa esitetään näytelmiä kreikan kielellä. 

97 Diomedes ja Ganymedes. Niinkuin jokainen havaitsee, 
Trimalkio sekoittaa täydellisesti kreikkalaisen taruston 
tunnetuimmat henkilöt. Ainoa seikka, joka Trimalkion 
kertomuksessa pitää paikkansa, on että Aiaks tarustossa 
esiintyy raivoavana sankarina. Diomedeen ja Gany- 
medeen Trimalkio tekee veljeksiksi kai sen vuoksi, että 
molempien nimet päättyvät tavuihin -medes. Helenan 
kanssa kummallakaan ei ollut mitään tekemistä. Dio- 
medes oli Argoksen kuningas, joka otti osaa Troian so- 
taan. Ganymedes taas oli ylijumalan Zeuksen lemmikki, 
joka temmattiin ylös taivaisiin jumalien juomanlaskijaksi. 

Helena oli Kastorin ja Polluksin sisar, jonka Troian kunin- 
kaan Priamoksen poika Paris ryösti. 

Agamemnon oli Troiaa vastaan rynnistävien kreikkalais- 
ten ylipäällikkö, Mykeenen kuningas. 

Diana oli luonnonjumalatar, jonka suojeluksessa olivat mm. 
metsän eläimet. 

troialaiset ja tarentumilaiset. Trimalkio on joskus kuullut 
Pyrroksen aikaisesta Tarentumin sodasta ja sekoittaa sen 
tuhat vuotta varhaisempaan Troian sotaan. 

97 Ifigeneia oli kyllä Agamemnonin tytär, mutta hän ei kos- 
kaan joutunut Akilleuksen puolisoksi, vaan hänet aiot- 
tiin uhrata jumalille, jotta Troian sotaan lähtevät kreik- 
kalaiset pääsisivät onnellisesti meren yli. Diana pelasti 
kuitenkin hänet ja jätti hänen sijaansa naarashirven, 
jonka kreikkalaiset uhrasivat luullen uhraavansa Ifige- 
neian. Trimalkio sotkuisessa kertomuksessaan esittää 
Helenan vaihdetuksi naarashirveen sekoittaen täten He- 
lenan ryöstämisen ja Ifigencian pelastamisen. Ks. liite- 
kuvaa s. 105. 

Aiaks oli Troian edustalla taistelevista kreikkalaisista Akil- 
leuksen jälkeen urhoollisin. Kun hänelle ei Akilleuksen 
kuoleman jälkeen luovutettu tämän aseita, hän mielen- 
häiriöön joutuneena raivoissaan hyökkäsi karjalaumojen 
kimppuun luullen niitä vastustajikseen. Tämä taru on 
aiheena siihen, että paistin paloittelija esiintyy Aiaksin 
hahmossa ja että pöytään tuodulla vasikalla on kypärä 
päässä. . 

98 Priapus oli hedelmällisyyden jumala, jota erityisesti palvot- 
tiin puutarhojen suojelijana. 

sahramia käytettiin yleisesti mausteena. Sitä käytettiin 
myös suitsutusaineena pyhissä toimituksissa. Kun keisa- 
rille osoitettiin jumalallista kunnioitusta, oli pöytävie- 
railla muka aihetta luulla, että sahramitäytteellä varus- 
tettuja leivoksia tarjottaessa oli tarkoitus suorittaa asiaan 
kuuluva kunnianosoitus keisarille. 

99 kotihaltijat, larit, olivat kodin suojelushenkiä, jotka niin- 
kuin jumalat yleensäkin kuviteltiin ihmisen muotoisiksi. 
Meidän aikaamme on säilynyt tällaisia kotihaltijain pat- 
saita. Medaljonki oli tunnusmerkkinä kotihaltijan ky- 
vystä suojella perheen jäseniä pahoja henkiä vastaan. 
Päivällisellä oli tapana suorittaa kotihaltijoille ruoka- ja 
juomauhri. Tätä toimitusta ilmeisesti tarkoitetaan tässä 
yhteydessä. 

Ansioinen jne. Nimet, jotka Trimalkio on kotihaltijoilleen 
antanut, todistavat hänen harrastustensa yksinomaista 
kohdetta, joka on rahan ansaitseminen. Kotihaltijat 
ovat suoneet hänelle liikeonnea. 

Trimalkion oma kuva. Kysymys on syntymähengen, ge- 
niuksen, patsaasta, joka aina tehtiin asianomaisen hen- 
kilön näköiseksi. Isännän syntymähenkeä palvottiin 
kotihaltijain palveluksen yhteydessä. 

Nikeros, kreikkalaisperäinen (vapautetun) orjan nimi. 

»Näin sanotuksi kun sai», lainaus Vergiliuksen Aeneiksestä. 

Gavilla, latinalainen naisen lisänimi. 

Terentius, tavallinen latinalainen sukunimi. 

Melissa, kreikkalaisperäinen naisen nimi. 

Capua, kaupunki Kampaniassa lähellä Puteolia. 

hautausmaat olivat kaupungin ulkopuolella pääteiden var- 
silla. 

heitti vetensä. Vrt. selitystä s. 156. 

sudeksi. Tarinoita ihmissusista esiintyy hyvin monien kan- 
sojen keskuudessa. 

muuttuneet kiveksi. Edellä mainitun taian vaikutuksesta. 

haamuja. Kertoja oli niin peloissaan, että hän näki niitä 
joka paikassa. 

Gaiuksen. Useimmat läsnäolevista vapautetuista ovat sa- 
man isännän, Gaius Pompeiuksen, entisiä orjia. 

aasin kuljeskelevan katolla. Tapaus, jonka Trimalkio ker- 
too, on yhtä yliluonnollinen kuin jos näkisi aasin katolla. 

noidat tarkoittaa tässä samantapaisia henkiolentoja kuin ne, 
joita länsi-Suomessa on sanottu »trulleiksi» tai »trulli- 
akoiksi». Ne kulkivat yöllä aikaansaamassa pahaa. Roo- 
malaiset uskoivat niiden myös imevän lapsista verta. 

pysyköön terveenä paikka, jota kosketan. Muuallakin kuin 

* muinaisessa Roomassa on uskottu, että jos kertoo toisen 
saamasta vammasta, niin ei pidä koskettaa puheena ole- 
vaa paikkaa omassa ruumiissaan, koska silloin voi saada 

itse saman vamman. Sitä vastaan suojautuu Trimalkio 
yllä mainitulla lauseella. Vrt. sairauden nimeä »noidan- 
nuoli». 

105 Plokamas, kreikkalaisperäinen (vapautetun) orjan nimi. 

menneet ovat menojaan ihanat makupalat. Luultavasti 
lainaus jostakin Plokamuksen esittämästä laulunpät- 
kästä. 

parturikujeilu tarkoittaa kansanomaista matkintakujeilua, 
jossa Plokamus on esittänyt parturia. 

Apelles, keisariajan alussa elänyt kuuluisa traagillinen 
näyttelijä. 

106 Krofsos, rikkaudestaan kuuluisa Lydian kuningas. Trimal- 
kio on antanut lemmikilleen tämän nimen korostaakseen 
rikkauttaan. 

Skylaks, kreikkalaisperäinen koiran nimi. Hienoina esiin- 
tyvät ihmiset ovat kaikkina aikoina antaneet koirilleen 
ulkomaisia nimiä. 

Helmen». »Helmi»v on sylikoiran nimi. 

107 »poski, montako näitä on?» Kysymys on lasten arvauslei- 
kistä, jossa läimäytettiin toista poskelle ja lyödyn oli 
arvattava, kuinka monella sormella häntä läimäytettiin. 

herkkupalat olivat väliruokaa, jota tarjottiin pääruoka- 
lajien jälkeen. Tavallisesti väliruoka oli kevyttä, esim. 
pikkurastaita, mutta Trimalkio on järjestänyt tarjoilun 
mahdollisimman suurclliseksi ja tyrkyttää kylläisille vie- 
railleen vahvaa ruokaa. 

108 liktori, oikeudenpalvelija, joka kulki virkamiehen edellä. 
Vrt. selitystä s. 140. 

preetori, maaseutukaupungin korkein virkamies, jota ei ole 
sekoitettava Rooman preetoreihin. 

paljaat jalkani. Ks. selitystä s. 141. 

Habinnas, luultavasti etruskilaisperäinen nimi. 

kyynärpääni varaan. Ks. selitystä s. 141. 

seppeleitä. Pidoissa koristauduttiin seppelein. Habinnas 

oli jatkanut juhlaa sellaiselle asteelle, että hänellä jo oli 
päässään yhden seppeleen sijasta useita. 

108 preetorin paikalle. Arvokkainta paikkaa pöydässä nimitet- 
tiin preetorin paikaksi (Roomassa vastaavasti konsulin 
paikaksi). Habinnas istuu siihen pöytäseuran ainoana 
virassa olevana kuudennusmiehenä. 


109 Skissa, nimi, jota ei muualla tavata. 
vapauttamisveron. vuokraajille. Veronkanto oli Rooman 
valtakunnassa järjestetty niin, että se vuokrattiin enim- 
män tarjoavalle. 
viskata puolet viinistämme hänen luillensa. Hautajaisate- 
rialla kaadettiin viiniä uhriksi vainajan hengelle. Habin- 
nas olisi mieluummin sen juonut. 


110 Scintilla — »Sätene», Habinnaan vaimo. 
Gaius. Habinnas puhuttelee Trimalkiota etunimellä, mikä 
vapautettujen kesken ei ollut tavallista, vaan antaa pu- 
huttelulle juhlallisen leiman. 


111 säärirenkaat. Rengaskoristeita ei käytetty vain käsivar- 
sissa, vaan säärissäkin. . 

112 kotelon, jota hän sanoi onnentuojakseen. Kotelo oli erään- 
lainen medaljonki, jota Scintilla piti amulettina. Vrt. 
medaljonkia kotihaltijan käulassa (sclitys s. 159). Nimi 
»onnentuoja» vastaa niitä nimiä, jotka Trimalkio oli 
antanut kotihaltijoilleen. 

halpaa kuin roska. Habinnas tarkoittaa, että naisten osto- 
vimma korottaa hintoja. 

heittää länvmintä vettä ja juoda kylmää. Sananparsi, joka 
tarkoittaa, että saa panna rahaa likoon saamatta siitä 
vastaavaa hyötyä. 

113 sahramilla, so. keltaiseksi, ja mönjällä, so. punaiseksi vär- 
jättyä. 

sahajauhoa käytettiin lattiaa laa Trimalkio tahtoi 
tarjoamalla väri-iloa tehdä toimituksen juhlavammaksi. 

113 jälkiruokapöydät. Trimalkio lausuu sukkeluuden, joka 
perustuu siihen, että latinan secundae mensae merkitsee 
sekä jälkiruokapöytiä että jälkiruokaa. 

Silloin Acncas jne. Lainaus on Aeneiksen 5. kirjan alusta. 

114 muulinajajia tai katukaujpustelijoita. Kysymys on kansan- 
omaisesta matkintakujeilusta. Vrt. selitystä s. 161. 

ym pärileikattu. Orja oli siis juutalainen. 

katse kuin Vcnnksclla. Trimalkio tarkoittaa tietenkin 
Venuksen kuvapatsaiden haaveilevaa katsetta. 

115 poltinmerkin orja sai rangaistukseksi pahoista rikkomuk- 
sista. 

kappadokialaisia pidettiin epäluotettavina. 

tilanhoitajan toimeen, so. maaseudulle. 

Massa, orjan nimi. 

116 Kydonia oli kaupunki Kreetan saarella, josta kvitteni 1. 
Kydonian omena oli kotoisin. 

ruokien mukailuja. Saturnalia-juhlan yhteydessä oli tapana 
antaa lahjaksi savesta tehtyjä esineiden, mm. leivonnais- 
ten kuvia. 

117 mutta en ruumiilleni. Lisäys johtuu taikauskoisesta pe- 
losta, että jos toivottaa itselleen kasvua, oma ruumis 
voi alkaa paisua muodottomaksi. 

emästä. Sian emä oli roomalaisten suurimpia herkkuja. 

Daidalos, labyrintin rakentaja, joka lentäen pakeni Kree- 
tasta. Tässä on nimi annettu monitaiturille. 

Noricum, roomalainen maakunta Tonavan eteläpuolella 
Inn-joesta itään, oli kuuluisa teräksestään. Ks. liite- 
karttaa. 

118 pöytävieraiden jalat. Fnkolpiusta hävettää kertoa, että 
hajuvoidetta, jota tavallisesti käytettiin tukkaan, tuh- 
lattiin vieraiden jalkoihin. Scppelcet, jotka kiedottiin 
nilkkoihin, vielä erityisesti korostivat sitä, että jalkoja 
käsiteltiin nyt niinkuin tavallisissa oloissa päätä. Othon, 
josta myöhemmin tuli lyhyeksi ajaksi Rooman keisari, 

kerrotaan ensimmäisenä ottaneen pidoissa tämän tavan 
käytäntöön. 
118 Filargyrus ja Kario, kreikkalaisperäisiä orjain nimiä. 
vihreän puolueen mies. Rooman kilpa-ajoissa esiintyi vih- 
reä ja sininen puolue. Trimalkion kehoitukseen sisälty- 
västä varauksesta ilmenee, ettei hän itse kannata vih- 
reää, vaan sinistä puoluetta. Vrt. kilpa-ajajain kuvia 
9 0 
Menofila, kreikkalaisperäinen naisorjan nimi. 
Efesus nimistä traagillista näyttelijää ei muuten tunneta. 
119 hänen aviokumppaninsa, edellä mainitun Menofilan. Ta- 
vallisesti turvattiin testamentissa uskollisesti palvelleiden 
orjaparien jatkuva yhdyselämä. 

vapautusrahan. Ks. selitystä s. 156. 

120 seppeleitä ja hajuvoiteita oli hautapatsaaseen hakattava 
muistoksi hauskoista hetkistä. 

Petraiteen taistelut. Ilmeisesti kysymyksessä olevat gla- 
diaattoritaistelut ovat tehneet Trimalkioon tavattoman 
vaikutuksen, koska hän on antanut hopeamaljoihinsakin 
pakottaa niiden kuvia (vrt. s. 80). Gladiaattoritaiste- 
luja esiintyy meillekin säilyneihin hautamuistomerkkei- 
hin hakatuissa korkokuvissa. Uskottiin vainajan voivan 
niistä leposijassaan nauttia. 

sata jalkaa leveä ja kaksisataa jalkaa syvä. Tavattoman 
laaja hauta-ala. Trimalkio tahtoo, että hänen hautansa 
ympärillä on todellinen puutarha, josta hän vainajana 
saa iloa. 

Tämä muistomerkki älköön menkö perintönäy on rooma- 
laisissa hautapatsaissa usein esiintyvä määräys, joka tar- 
koittaa sitä, etteivät myöhemmät chkä sukuun kuulu- 
mattomat perilliset enää saaneet käyttää aluetta hautaa- 
miseen. Trimalkio tahtoi vainajana yksin hallita aluetta 
vaimonsa Fortunatan keralla. 

hautani vartijaksi. Testamentissa määrättiin monesti joku 

120 


121 


orja vapautettavaksi ehdolla, että hän piti huolta testa- 
mentin tekijän haudasta. Haudan hoitamista varten 
määrättiin sitä paitsi jälkisäädöksessä useasti varoja. 

täysin purjein kiitävät laivat. Ne viittasivat Trimalkion 
laivanvarustajantoimintaan. — Vainajanakin hän täten 
vielä saattoi iloita kauppaonnestaan. Eräässä pompejilai- 
sessä hautapatsaassa on kuvattu satamaan saapuva laiva. 
Vrt. liitekuvia s. 120. 

purppurareunuksinen. toga ja virkaistuin sekä kultasor- 
mukset viittaavat Trimalkion kuudennusmiehenarvoon. 

kukkarosta kansalle rahalahjoja. Virkamiesten oli maa- 
seutukaupungeissakin osoitettava anteliaisuutta. 

juhla-aterian, kaksi denaaria micheen. Ks. selitystä s. 151. 

ruokasohvat, joilla istuen kuntalaiset olivat nauttineet Tri- 
malkion kuudennusmiehenä tarjoaman juhla-aterian. 

kaupungin asujaimisto. Kansan tyytyväisyys oli saava 
ilmaisunsa hautamuistomerkin korkokuvissa. 

Oikealle puolelleni. Keskellä muistomerkkiä oli oleva Tri- 
malkion oma kuvapatsas. 

kyyhkynen, oli rakkauden tunnuskuva. 

sylikoiraa. Fortunatalla on oma sylikoiransa. 

saviruukut oli veistettävä muistomerkkiin sitä varten, että 
Trimalkio eläessään oli niin paljon pitänyt viinistä. Hä- 
nen koomillista tarkkuuttaan kuvastaa, että ruukut ol 
veistettävä tiiviiksi, jottei olematon viini pääsisi niistä 
haihtumaan. 

särkynyt uurna ja itkevä poikanen olivat kuoleman tun- 
nuskuvia. 

kellon tarkoittaa ilmeisesti aurinkokelloa. 

Maecenatianus. Ks. selitystä s. 137. 

hänen poissa ollessaan. Fi siis voitu epäillä, että Trimalkio 
olisi itse vaikuttanut vaaliin. 

dekurioihin. Rooman alempiarvoiset virkamiehet oli jaettu 
osastoihin, joita nimitettiin dekurioiksi. Trimalkio tah- 

too korostaa, että hänellä olisi ollut tilaisuus päästä 
Roomassakin virkamiehen asemaan, jos hän olisi halun- 
nut siirtyä pääkaupunkiin. 

121 eikä koskaan kuunnellut filosofia. Pikkuporvarit halvek- 
sivat filosofiaa, koska siitä ei ollut käytännöllistä 
hyötyä. | 

Jää hyvästi. Vainajan tervehdys hautakirjoituksen luki- 
jalle. 

Sinä myös. Hautakirjoituksen lukijan vastaus vainajan 
tervehdykseen. 

122 tehdä yhdestä päivästä kaksi. Kylvyn jälkeen alkaa kuin 
uusi päivä. 

heti heitän henkeni. Enkolpius on niin väsynyt syömisestä 
Ja juomisesta, että kylpy on hänelle liikaa. 

kahlekoira, jota ovenvartija äsken oli Trimalkion mää- 
räyksestä käyttänyt ruokasalissa. 

vesialtaaseen, joka oli hallin lattian syvennyksessä katossa 
olevan aukon kohdalla. Vrt. liitekuvaa s. 56. 

124 Menekrates oli kuuluisa laulaja, joka säesti itseään kita- 
ralla. 


125 viiniä, joka kaikkien nähden valui kankaan läpi. Tämä 
mainitaan osoituksena Fortunatan hiukan sekaisesta ta- 
loudenpidosta. 

parranajojuhlaa. Ks. selitystä s. 140. 

kukon kieunta juhla-aterian aikana merkitsi tulipaloa. Vii- 
nin kaataminen pöydän alle ja lamppuihin oli tarkoi- 
tettu taiaksi tulen irtipääsemistä vastaan. Sormuksea 
muuttaminen oikeaan käteen oli niinikään onnettomuu- 
den torjumista tarkoittava taika. 

torventoitottaja tarkoittaa tietenkin kukkoa. 


127 katusoittajatar. Halveksitun ammatin harjoittajaa tarkoit- 
tavaa nimitystä käytetään haukkumasanana. Katusoit- 
tajia esiintyy liitekuvassa s. 121. 

127 

129 

131 


lavalta, jolta orjia myydään. Orjamarkkinoilla asetettiin 
myytävät orjat lavalle näytteille. 

sammakko viittaa tunnettuun satuun sammakosta, joka 
ylpeydessään pullistautui niin että halkesi. 

sylje belmaansa. Se, joka huomasi olevansa liiän ylimieli- 
nen, sylki helmaansa välttääkseen siten koston jumalat- 
taren vihan. 

ei näe unta palatsista. Trimalkio tarkoittaa, että mökki- 
läinen pysyy aina mökkiläisenä. 

Kassandran Trimalkio mainitsee myös s. 82. Tässä Tri- 
malkio tarkoittaa raivoavaa näyttämöhenkilöä. 

Agaton, tavallinen kreikkalaisperäinen nimi. 

olen itse iskenyt kirveellä sääreeni. Trimalkiolla olisi muka 
ollut tilaisuus saada rikas vaimo eroamalla Fortunatasta 
ja naimalla naapuritalon omistajatar. Pysymällä uskol- 
lisena vaimolleen hän on itse aiheuttanut itselleen va- 
hinkoa. 

Gaiukseksi. Ks. selitystä s. 162. 

syntymähenkensä. Ks. selitystä s. 156. 

traakialaispuku. Traakialaiset olivat kuuluisia gladiaatto- 
reina. Poika oli hankkinut samanlaisen puvun kuin hä- 
nen gladiaattori-ihanteellaan oli. 

mittailin itseäni sen mukaan. Trimalkio on perinyt lam- 
pun isäntävainajaltaan, jonka talossa se oli jo hänen 
orjapoikana ollessaan. Vrt. jalustalamppua s. 65. 

valtasin isäntäni aivokopan = kiersin isäntäni sormeni 
ympäri. 

keisarin kanssaperilliseksi. Keisaria oli tapana muistaa tes- 
tamentissa määräämällä hänelle jokin osa perintöä. 

senaattorin omaisuuden. Senaattorin tuli omistaa vähin- 
tään miljoona sestertiusta. Trimalkio tarkoittaa tässä 
ilmeisesti miljoonien sestertiusten omaisuutta. 

Neptunus, meren jumala. 

Serapa, kreikkalaisperäinen nimi. 

kyykäärmettä. Trimalkio tarkoittaa vaimoaan Fortunataa. 

Merkurius, kaupan jumala, on valinnut Trimalkion erikoi- 
seksi suosikikseen. Vrt. selitystä s. 139. 

kyykäärmeen, Fortunatan. 

Scaurus, eräiden roomalaisten sukujen lisänimi, tarkoittaa 
tässä jotakuta roomalaista ylimystä. Ehkä on kysymyk- 
sessä v. 34 j. Kr. s. kuollut Mamercus Aemilius Scaurus, 
joka oli yhtä kuuluisa älykkyydestään ja puhetaidos- 
taan kuin paheellisesta elämästään. Siinä tapauksessa 
Petronius on sijoittanut romaaninsa keisari Tiberiuksen 
aikaan. Ks. selitystä s. 144. 

tämä teidän ystävänne, Trimalkio itse. 

sammakko, mitätön olio. 

Stikus, tavallinen orjan nimi. 

hajuvoide, jota Trimalkio oli varannut sitä varten, että 
sitä hierottaisiin hänen ruumiiseensa hänen maatessaan 
vainajana. 

viiniä kaadettavaksi luilleni. Ks. selitystä s. 162. 

purppurareunuksisen togan. Trimalkio tahtoi tulla hau- 
datuksi virka-arvonsa mukaisessa asussa. 

komeat hautajaiset. Vainaja kannettiin paareilla juhla- 
pukimissaan roviolle poltettavaksi. Ruumis oli siis koko 
hautajaisyleisön nähtävänä. 

nardus oli kaikkein kallisarvoisinta hajuvoidetta. 

torvisoitto kuului hautajaismenoihin. 

pakenimme. Toverukset, jotka jo varhemmin olivat pyr- 
kineet ulos talosta, olivat saaneet pidoista kylläkseen. 

